
Prefaţă 


Cartea aceasta se adresează agenţilor 
comerciali ambiţioşi, care doresc să-şi crească 
vânzările şi să-şi sporească rapid veniturile. Ea a 
fost scrisă pentru cei care sunt sau doresc să fie 
între primii 10% din domeniul lor de activitate. 
Fiecare idee este orientată câtre superstarurile 
vânzărilor de azi şi de mâine. 

Lucrurile care-i motivează în principal pe 
agenţii de vânzări sunt două: banii şi statutul. Ei 
vor să fie plătiţi bine şi-şi măsoară succesul 
comparându-şi veniturile cu câştigurile altora. În 
plus, doresc să fie recunoscuţi şi apreciaţi pentru 
eforturile şi pentru succesele lor. Cartea aceasta 
le va arăta cum să facă salturi spectaculoase în 
ambele privinţe. 

Cei mai mulţi agenţi de vânzări nu au 
beneficiat niciodată de un training profesional în 
domeniul comercial. Nu mai puţin de 95% din ei 
îşi pot spori vânzările dacă ar beneficia de 
cunoştinţe şi talente suplimentare. Uneori vă mai 
lipseşte practic doar o îndemânare anume pentru 
a deveni un superstar de vânzări. Cartea aceasta 
vă va ajuta să identificaţi îndemânarea respectivă 
şi să faceţi demersurile necesare în direcţia 
stăpânirii sale. 

Uneori încep un seminar sau o prelegere, 
întrebând; „Câţi dintre cei prezenţi aici lucrează 
în vânzări?”. În mod invariabil, se ridică doar 


câteva mâini. Eu fac o pauză şi aştept, apoi întreb: 
„De fapt, cine de aici se ocupă de vânzări 

Brusc, ei pricep. Tot mai multe mâini se 
înalţă, până ce aproape toate braţele din sală au 
fost ridicate. Atunci le spun: „Exact! Indiferent ce 
aţi face, toţi vă ocupati de vânzări. Viaţa voastră în 
sine este un proces continuu de comunicare, 
convingere şi influențare a altor persoane. 
Întrebarea corectă este - cât de buni sunteţi în 
aceste privinţe?” 

Capacitatea de a le „vinde” altora ideile 
dumneavoastră vă va determina succesul în viaţa 
personală şi profesională la fel de mult ca oricare 
alt factor. Dacă venitul şi succesul dumneavoastră 
depind de vânzări, cele ce veţi învăţa din paginile 
următoare vă pot schimba viaţa. 

Am scris cartea aceasta pentru a vă oferi 
dumneavoastră, profesionistul de vânzări ocupat 
până peste cap, un manual pe care să-l puteţi 
consulta rapid pentru a culege idei şi metode care 
vă vor spori imediat eficienţa şi vă vor amplifica 
rezultatele. În prezent, în librării există peste 
40.000 de titluri dedicate vânzărilor şi aproape 
toate sunt valoroase şi-şi merită banii. 

Prin ce este deosebită atunci această carte? 

Vă răspund simplu: este scurtă şi merge 
drept la ţintă, în cele peste 100 de pagini, veţi 
învăţa douăzeci şi unu dintre cele mai importante 
principii pentru succesul vânzărilor pe care le-am 
descoperit în timp ce am instruit peste 500.000 de 


profesionişti de vânzări din douăzeci şi trei de ţări. 
Absolut toate aceste strategii sunt testate şi 
dovedite că funcţionează. Oricare dintre ele vă 
poate spori imediat vânzările şi veniturile. 

Când am început să vând, ciocănind la uşi, 
intrând din birou în birou şi telefonând unor 
persoane necunoscute, am învăţat un concept 
numit „principiul atuului câştigător”. Este una 
dintre marile idei de succes în orice activitate, 
inclusiv, desigur, în vânzări. 

Principiul afirmă: diferenţele mici de abilitate 
în domenii-cheie pot duce la diferenţe enorme în 
rezultate. 

Îmbunătăţirile mici ale unor talente 
importante pentru vânzări, aşa cum sunt 
prospectarea, susţinerea de prezentări 
convingătoare, depăşirea obiecţiilor sau 
finalizarea vânzării, pot duce la creşteri uriaşe ale 
vânzărilor. Cartea aceasta este concepută pentru a 
prezenta metode explicite ce vă vor îngădui să 
efectuaţi acele salturi de performanţă care să vă 
ofere „atuul câştigător”. 

lată altă idee pentru succes: cel mai 
nedezvoltat dintre talentele dumneavoastră 
importante stabileşte înălţimea ştachetei până la 
care vă puteţi ridica cu folosirea tuturor celorlalte 
talente şi vă influenţează venitul. 

Cu alte cuvinte, dacă sunteţi mai puţin 
talentat într-un domeniu-cheie, aşa cum sunt 
prospectarea sau finalizarea, slăbiciunea aceea vă 


va determina rezultatele vânzărilor şi volumul 
câştigurilor. O singură deficiență în abilitatea 
dumneavoastră vă poate împiedica să reuşiţi, 
indiferent cât de bun aţi fi în toate celelalte 
domenii. 

Altfel spus: punctele dumneavoastră tari v-au 
adus în poziția actuală, dar punctele 
dumneavoastră slabe vă împiedică să avansați 
rapid ulterior. 

Cartea aceasta este concepută să vă ofere 
instrumente pentru vânzări pe care le puteţi folosi 
pentru a depăşi orice slăbiciuni esenţiale aţi avea 
- mai întâi, prin identificarea lor, apoi prin 
furnizarea unor exerciţii practice pe care le puteţi 
aplica imediat pentru a vă consolida în direcţia 
respectivă. 

Cartea se ocupă simultan atât de aspectul 
interior al vânzării, componenta mentală, cât şi de 
cel exterior, metodele şi tehnicile de vânzare 
propriu-zisă. După ce veţi începe să vă 
perfecţionaţi în ambele direcţii, atât vânzările, cât 
şi încrederea în sine vor înregistra o creştere 
rapidă. 

Agenţii de vânzări de vârf se deosebesc de 
cei de nivel mediu doar prin diferenţe mici de 
atitudine şi abilitate. După ce veţi învăţa şi pune în 
aplicare cele douăzeci şi una de metode pentru a 
deveni un superstar al vânzărilor, veţi avansa 
rapid spre vârful domeniului de activitate. Viitorul 
dumneavoastră în vânzări nu va cunoaşte limite. 


BRIAN TRACY 
Solana Beach, California 
Februarie 2002 


Introducere 
Gândiţi ca un agent de vânzări de top 


Epoca prezentă este un moment excelent 
pentru a lucra în domeniul vânzărilor. Indiferent 
de suişurile şi coborâşurile din economie sau de 
schimbările temporare din domeniul 
dumneavoastră de activitate, până acum n-au mai 
existat niciodată atâtea oportunităţi pentru a 
atinge un număr cât mai mare de ţinte = şi pentru 
a vă bucura de un standard mai ridicat de viaţă - 
prin vinderea mai multor produse şi servicii. lar cu 
cât vă veţi îmbunătăţi talentele, cu atât vi se va 
îmbunătăţi şi situaţia în lunile şi anii viitori. 

Cu cât veţi excela în vânzări, cu atât vi se vor 
deschide mai multe oportunităţi. Potrivit lui 
Thomas Stanley, coautor al cărţii Milionarul de 
lângă tine (Millionnaire Next Door), 5% din 
milionarii americani realizaţi pe cont propriu sunt 
agenţi de vânzări care toată viaţa au vândut 
pentru diverse companii. Felul în care au ajuns 
milionari a fost unul destul de direct. In primul 
rând, au devenit foarte buni în ştiinţa vânzărilor. 
În al doilea rând (şi drept urmare), şi-au câştigat 
un standard de trai excelent. Şi, în al treilea rând, 
au economisit şi investit o parte substanţială a 
venitului lor. La fel puteţi face şi dumneavoastră. 

Povestea mea în domeniul vânzărilor nu se 
deosebeşte în esenţă de multe altele. Am pornit cu 
oportunităţi limitate. Părinţii mei nu avuseseră 


niciodată prea mulţi bani. Tata era tâmplar şi 
mama infirmieră şi amândoi au avut parte de 
suficiente perioade de şomaj. Nu am terminat 
liceul. Mai exact, comportamentul meu în liceu a 
fost atât de necorespunzător, încât am fost 
eliminat şi apoi exmatriculat din trei scoli diferite. 

Când am părăsit liceul, n-am putut găsi de 
lucru decât ca muncitor necalificat. Am spălat 
farfurii în localul unui mic hotel, am stivuit buşteni 
la un gater, am forat puțuri şi am lucrat în 
construcţii, unde căram materiale. Am muncit în 
ferme şi ranch-uri şi ca mus pe un vapor în 
Atlanticul de Nord. În cele din urmă, când nu mi- 
am mai putut folosi braţele, m-am îndreptat către 
vânzările directe pe bază de comision, 
comercializând produse de papetărie din uşă în 
uşă. 

Nu mă temeam să muncesc, totuşi activitatea 
susţinută în sine nu părea suficientă. Am dat sute 
de telefoane, fără să vând absolut nimic. Aproape 
că alergam de la un birou la altul şi de la o uşă la 
alta, pentru ca să mă pot întâlni cu cât mai multe 
persoane. Cu toate acestea, abia subzistam. 

Iar apoi, într-o bună zi, m-am întrebat: „De ce 
oare unii agenţi de vânzări au mai mult succes 
decât alţii?”. Auzisem că primii 20% din agenţii de 
vânzări din orice domeniu câştigau 80% din toţi 
banii realizaţi din vânzări în domeniul respectiv. 
Primii 10% câştigau chiar mai mult. De aceea am 
întreprins ceva ce mi-a schimbat viaţa. 


M-am dus la cel mai bun agent de vânzări din 
compania mea şi l-am întrebat ce făcea el diferit 
faţă de mine. lar el mi-a dat răspunsul căutat. Mi-a 
zis cum să formulez întrebări şi cum să dezvolt o 
prezentare de vânzare. Mi-a spus cum să replic 
faţă de obiecţii şi cum să cer comenzi. Apoi i-am 
urmat recomandările şi vânzările mele au crescut. 

După aceea am aflat că existau manuale 
despre vânzări. Le-am cumpărat, unul după altul, 
şi am început să studiez subiectul câte o oră sau 
două, dimineţile, înainte de a începe să lucrez. lar 
vânzările mele au crescut şi mai mult. In 
continuare am aflat despre programele audio şi 
despre seminarele dedicate vânzărilor. Ascultând 
întruna astfel de programe şi participând la toate 
seminarele pe care le puteam găsi, am învăţat 
lucruri pentru a căror însuşire cei mai buni agenţi 
de vânzări avuseseră nevoie de ani întregi. Şi 
vânzările mele au continuat să crească. 

În mai puţin de un an, am ajuns de la 
ciocănitul din uşă în uşă şi de la una sau două 
vânzări minore pe săptămână, la conducerea unei 
companii cu vânzări în şase ţări şi la câştiguri de 
mii de dolari pe lună. Cheia a fost simplă. Aflasem 
pur şi simplu cum acționau alţi agenţi de vânzări 
de top. Ulterior, am pus în practică metodele lor, 
până am obţinut aceleaşi rezultate ca ei. Metoda 
aceasta a funcţionat pentru toţi cei care au 
încercat-o vreodată şi va funcţiona şi pentru 
dumneavoastră. 


Principala lege a destinului uman, mai ales în 
vânzări, este legea cauzei şi a efectului. Ea afirmă 
că pentru orice lucru care se întâmplă există unul 
sau mai multe motive. Puteţi atinge orice obiectiv 
explicit sau efect pe care vi-l doriţi. Pur şi simplu, 
căutaţi altă persoană care l-a realizat deja şi aflaţi 
cum a procedat. Dacă după aceea întreprindeţi 
aceleaşi acţiuni ca persoana cu pricina, veţi obţine 
finalmente aceleaşi rezultate. Acest principiu 
cauză-efect explică felul în care, de-a lungul 
istoriei, oamenii au transformat eşecul în succes în 
toate domeniile de activitate. 

Cea mai importantă aplicaţie a legii cauzei şi 
efectului este următoarea: gândurile sunt cauze, 
iar condițiile sunt efecte. 

Lumea care vă înconjoară tinde să fie o 
reflexie a universului interior. În mod invariabil, 
atrageţi în propria viaţă oamenii, circumstanţele, 
oportunităţile, până şi vânzările, care sunt în 
armonie cu gândurile dumneavoastră dominante. 
Pe măsură ce vă schimbaţi gândirea despre 
propria persoană şi despre posibilităţile pe care le 
aveţi, vă modificaţi şi stilul de trai. Acesta este 
modul în care funcţionează legea amintită. 

Poate că cea mai importantă descoperire din 
istoria omenirii, baza tuturor religiilor, filosofiilor, 
metafizicii şi psihologiei, este următoarea: 
deveniți ceea ce gândiţi în majoritatea timpului. 

Aţi înţeles? Deveniţi ceea ce gândiţi în 
majoritatea timpului! În cele din urmă, lumea care 


vă înconjoară va fi în consonantă cu universul 
interior. Şi fiindcă dumneavoastră sunteţi singurul 
care poate decide ce anume gândiţi, sunteţi şi 
persoana care determină, finalmente, ce vi se 
întâmplă în viaţă. 

cercetările desfăşurate de Martin 
Seligman de la Universitatea Pennsylvania pe o 
perioadă de douăzeci şi cinci de ani, au fost 
intervievate peste 350.000 de persoane pentru a 
afla ce gândeau ele în majoritatea timpului. 
Veniturile le-au fost comparate cu şabloanele de 
gândire, pentru a determina care şabloane anume 
prezic cel mai exact veniturile cele mai mari. 

Ştiţi la ce se gândesc în majoritatea timpului 
agenţii de vânzări de top? Simplu! Se gândesc la 
ce doresc şi cum pot să obţină ceea ce vor. Ei 
meditează şi vorbesc toată ziua despre obiectivele 
lor şi despre felul în care le vor atinge. Şi 
deoarece cu cât vă gândiţi şi vorbiţi mai mult 
despre obiectivele dumneavoastră, cu atât mai 
optimist şi mai entuziast deveniți, agenţii aceştia 
de vânzări par să vândă de cinci şi de zece ori mai 
mult decât o persoană medie, care se gândeşte în 
majoritatea timpului la problemele sale. 

Regula este următoarea: dacă veţi adopta 
stilul de gândire al agenţilor de vânzări de top, 
veţi începe în cele din urmă să faceţi ceea ce fac ei 
şi veţi obţine aceleaşi rezultate pe care le obţin ei. 
Iar dacă nu veţi gândi la fel, nu le veţi obţine. Este 
foarte simplu! 


Unii agenţi de vânzări se mulţumesc să 
câştige 25.000 de  dolari/an. Este o sumă 
consecventă cu felul în care gândesc în 
majoritatea timpului. Aceasta este „zona lor de 
confort” financiar. Alţi agenţi de vânzări ar fi 
nemulţumiţi dacă veniturile le-ar scădea sub 
100.000 dolari/an. Aceasta este zona lor de 
confort. 

Cercetătorii au descoperit că există diferenţe 
minimale între persoanele care câştigă puţin şi 
cele care câştigă foarte mult. In general, oamenii 
respectivi au aceleaşi niveluri de talent şi abilităţi. 
În general, li se oferă un număr similar de 
oportunităţi şi posibilităţi. Unica diferenţă este că 
agenţii de vânzări cei mai bine plătiţi decis să 
câştige sumele cu pricina şi unica întrebare pe 
care şi-o adresează ei - cât e ziua de lungă - este 


Potrivit studiilor, cea mai importantă calitate 
pentru succesul în vânzări este optimismul. 
Agenţii de vânzări de top sunt mult mai optimişti 
decât oamenii obişnuiţi. Mulțumită acestui 
optimism, ei au aşteptări ridicate referitoare la 
succes. 

Deoarece sunt încrezători în succes, ei 
efectuează mai multe apeluri, către mai mulţi 
cumpărători potenţiali, decât agenţii de vânzări 
medii. În plus, fiindcă se aşteaptă să reuşească în 
cele din urmă, sunt mai insistenţi pentru o 
perioadă mai îndelungată de timp. Ei reiau mai 


des apelurile. Ei cred că succesul lor este 
inevitabil. Va fi doar o chestiune de timp, atâta 
vreme cât vor continua să dea telefoane, iar şi iar. 

Pentru că efectuează mai multe apeluri şi 
reapelează mai frecvent, ei finalizează mai multe 
vânzări. Când fac asta, succesul le consolidează 
încrederea în valoarea efectuării mai multor 
apeluri şi a reapelării mai frecvente. Procesul cu 
pricina, repetat întruna, devine un obicei pentru 
obţinerea unor rezultate excelente. Iar obiceiul 
acesta le asigură creşterea veniturilor şi a 
succesului personal. 

O altă idee esenţială în vânzările la nivel de 
superstar este următoarea: respectul de sine este 
asociat în mod direct cu volumul vânzărilor. 

Agenţii de vânzări cel mai bine plătiţi şi cu 
cel mai mare succes prezintă niveluri ridicate ale 
respectului de sine, care este cel mai bine definit 
ca măsura în care sunteţi încântat de propria 
dumneavoastră persoană. Cu cât sunteţi mai 
mulţumit de dumneavoastră, cu atât veţi avea 
rezultate mai bune. Cu cât veţi avea rezultate mai 
bune, cu atât veţi fi mai mulţumit de 
dumneavoastră. Una o consolidează pe cealaltă. 

Cu cât sunteți mai mulțumit de 
dumneavoastră, cu atât vă veţi stabili obiective şi 
standarde mai ridicate. Cu cât sunteţi mai 
mulţumit de dumneavoastră, cu atât veţi fi mai 
încrezător în capacitatea de a reuşi şi cu atât este 
mai probabil că veţi persevera în faţa obstacolelor. 


Cu cât sunteţi mai mulţumit de dumneavoastră, cu 
atât veţi fi mai agreat de alţii şi cu atât vor fi ei 
mai deschişi pentru a cumpăra de la 
dumneavoastră şi pentru a vă recomanda 
prietenilor lor. Voi face o analogie care mi se pare 
importantă. Starea mentală seamănă foarte mult 
cu cea fizică. Dacă veţi efectua zilnic anumite 
exerciţii fizice, veţi avea în cele din urmă o foarte 
bună formă fizică. În mod similar, dacă veţi 
efectua zilnic anumite exerciţii mentale, veţi avea 
în cele din urmă o foarte bună formă mentală. Vă 
veţi dezvolta niveluri ridicate de respect de sine, 
de încredere în sine şi o atitudine mentală 
pozitivă. 

De aceea, punctul de pornire al marilor 
succese în vânzări constă în a începe să gândiţi 
aşa cum gândesc agenţii de vânzări de top. De 
fiecare dată când veţi gândi ca ei, veţi deveni mai 
optimist şi mai creativ. Vă veţi simţi mai fericit şi 
mai eficient. Veţi avea mai multă energie şi 
determinare. Veţi efectua apeluri mai multe şi 
prezentări mai bune. Veţi finaliza mai multe 
vânzări şi veţi câştiga mai mulţi bani. Când 
învăţaţi şi  practicaţi calităţile mentale ale 
agenţilor de vânzări de top, viaţa vi se va deschide 
luminoasă ca un răsărit de vară. Să începem! 


1 
Dedicaţi-vă atingerii excelenţei 


Stabileşte-ţi ca regulă de viață să dai tot ce 
ai mai bun în tine în orice ai întreprinde. Pune-ţi 
amprenta caracterului asupra iniţiativelor proprii. 
Lasă ca superioritatea să te definească. 

ORISON SWETI MARDEN 


Optimiştii, indivizii cu aşteptări ridicate faţă 
de eventualul succes, sunt ambițioşi. Cu cât sunt 
mai optimişti, cu atât devin mai ambiţioşi şi mai 
determinaţi. Prin urmare, ambiția este expresia 
cea mai importantă a optimismului şi calitatea- 
cheie pentru atingerea unui succes mare în 
vânzări, dar şi în oricare alt domeniu. Ambiţia este 
atât de importantă pentru stabilirea obiectivelor, 
pentru curaj şi insistenţă, încât deținerea unei 
singure calităţi dintre toate acestea aproape că 
garantează că veţi depăşi toate obstacolele şi 
dificultăţile care vi se ridică în cale. 

Ambiţioşii prezintă O caracteristică 
remarcabilă în privinţa vânzărilor: au visuri 
măreţe. Au aspirații ridicate. Se văd pe ei înşişi 
capabili să fe cei mai buni în domeniul lor de 
activitate. Ei ştiu că primii 20% din agenţii de 
vânzări efectuează 80% din toate vânzările şi sunt 
decişi să facă parte din acel grup de top. 

Agenţii de vânzări ambiţioşi sunt optimişti cu 


privire la oportunităţile şi posibilităţile lor. Ei sunt 
absolut convinşi că-şi pot atinge obiectivele prin 
vânzarea unor volume substanţiale din produsele 
şi serviciile lor. Şi sunt complet determinaţi s-o 
facă. Unica lor întrebare este 

Poate că pasul cel mai important pe care-l 
puteţi efectua în domeniul vânzărilor este să vă 
dedicați atingerii excelenţei personale: să deveniți 
unul dintre cei mai buni în domeniul 
dumneavoastră. Decideţi chiar azi să vă alăturaţi 
primilor 20%, iar apoi primilor 10% din domeniul 
dumneavoastră În privința vânzărilor şi 
câştigurilor. 

Vă voi oferi o idee care mi-a schimbat viaţa 
pe când aveam douăzeci şi opt de ani. După destui 
ani de muncă grea şi susţinută, am avut o 
străfulgerare: toţi cei care se află în prezent între 
primii 10% au început prin a fi în lotul ultimilor 
10%. 

Toţi cei care câştigă bine în prezent se 
descurcau cu greutate la un moment dat din 
trecut. Toţi cei care se află în vârful domeniului 
dumneavoastră de activitate nici măcar nu existau 
în acest domeniu la un moment dat din trecut. Toţi 
cei care se află pe primele locuri din coada 
formată pentru linia de autoservire a vieţii au 
început de pe ultima poziţie. 

Se pune atunci întrebarea: cum ajungeţi pe 
primele locuri din coadă, acolo unde vă aşteaptă 
toate lucrurile minunate? Răspunsul este simplu şi 


constă din doi paşi esenţiali. În primul rând, 
aşezaţi-vă la coadă! în al doilea rând, rămâneţi 
acolo! 

Este absolut uimitor cât de mare este 
numărul celor care doresc să ajungă pe primele 
locuri din coada de la linia de autoservire a vieţii, 
care îi admiră sau îi invidiază pe cei aflaţi deja 
acolo şi se bucură de tot ce oferă viaţa mai bun... 
dar care nu se aşază ei înşişi la coadă. Ei nu-şi dau 
seama că viaţa este cu autoservire. 

Pentru a vă așeza la coadă, luaţi decizia că 
veţi atinge excelența în domeniul dumneavoastră 
de activitate şi după aceea învăţaţi şi aplicaţi 
talentele şi cunoştinţele de care aveţi nevoie ca să 
avansați. 

După ce vă aşezaţi la coadă, pentru a ajunge 
pe primele locuri trebuie să rămâneți în rând! 
După ce aţi decis să vă numărați printre cei mai 
buni din domeniul dumneavoastră de activitate, 
aşezaţi-vă la coadă şi rămâneţi acolo. Continuaţi 
să avansați, pas cu pas. Continuaţi să vă dezvoltați 
talente noi şi să dobândiţi cunoştinţe noi, în 
fiecare zi, săptămână, lună. Continuaţi să vă 
îmbunătăţiri abilitatea de a vinde, înaintați mereu. 

Vestea bună este că linia de autoservire a 
vierii şi succesului nu se închide niciodată! Ea 
rămâne deschisă şi continuă să se mişte douăzeci 
şi patru de ore pe zi. Dacă vă aşezaţi la coadă şi 
rămâneţi acolo, dacă începeţi să vă deplasaţi şi 
refuzaţi să vă plecaţi, nimeni şi nimic nu vă pot 


opri. În cele din urmă veţi ajunge pe primele 
locuri în profesiunea dumneavoastră. Trebuie ca, 
finalmente, să deveniți una dintre cele mai 
talentate şi mai bine plătite persoane din domeniul 
dumneavoastră de activitate, dacă vă veţi dedica 
în mod total atingerii excelenţei şi nu vă veţi mai 
abandona niciodată angajamentul respectiv. 

Acesta este punctul de turnură al vieţii 
dumneavoastră: luaţi o deciziei Linia despărţitoare 
dintre succes şi eşec depinde de abilitatea de a lua 
decizia clară, indeniabilă, că veți fi cel mai bun şi 
apoi de a o susţine cu tenacitate şi fermitate până 
vă atingeţi ţinta. 

Lumea este plină de oameni care doresc, 
speră şi se roagă ca vierile lor să fie mai bune... 
totuşi aceştia nu iau niciodată decizia de genul 
actionezi sau mori, care duce la marele succes. 

Tot aşa cum deveniți ceea ce gândiţi în 
majoritatea timpului, deveniți ceea ce vă spuneţi 
în mod regulat. Trebuie să vă repetaţi, iar şi iar, 
cuvintele: „Sunt cel mai bun! Sunt cel mai bun! 
Sunt cel mai bun!", până când ele devin realitate 
în viaţa dumneavoastră. Şi cu certitudine aşa se va 
întâmpla. 


EXERCIŢII DE ACŢIUNE 

Întocmiţi o listă cu toate acţiunile pe care le 
întreprindeţi zilnic şi care contribuie la vânzările 
dumneavoastră.  Descrieţi în detaliu procesul 
vânzărilor, de la prospectarea iniţială, la vânzarea 


finalizată şi la clientul mulţumit. 

Examinaţi lista şi acordaţi-vă note de la 1 la 
10 pentru fiecare îndemânare. Rugaţi-l pe şeful 
dumneavoastră să vă evalueze în mod similar. 

După aceea, puneţi-vă următoarea întrebare: 
„care talent anume, dacă l-aş dezvolta şi utiliza în 
mod consecvent şi excelent, ar avea cel mai mare 
impact pozitiv asupra vânzărilor mele?". 

Aceasta este  întrebarea-cheie pentru a 
avansa în rând. Întrebaţi-vă şeful. Întrebaţi-vă 
colegii de muncă, întrebaţi-vă clienţii. Aflaţi însă 
neapărat răspunsul. După aceea, stabiliţi 
demersul dezvoltării talentului respectiv ca pe un 
obiectiv: scrieţi-l pe hârtie, fixaţi-i un termen 
limită, întocmiţi un plan şi lucraţi zilnic pentru a 
deveni mai bun în ceea ce priveşte acest talent- 
cheie, până când îl stăpâniţi perfect. 


2 
Acţionaţi ca şi cum ar fi imposibil să daţi 
greş 


Curajul este rezistenţa la frică, stăpânirea 
fricii = nu absenţa ei. 
MARK TWAIN 


Frica, nesiguranța şi îndoiala sunt, şi au fost 
dintotdeauna, principalii inamici ai succesului şi 
fericirii. Din acest considerent, agenţii de vânzări 
de top acţionează permanent pentru a învinge 
temerile care-i fac să şovăie pe majoritatea 
colegilor de breaslă. Temerile majore ce 
reprezintă obstacolele cele mai importante în 
calea dumneavoastră spre succes sunt frica de 
eşec sau pierdere şi frica de critică sau 
respingere. Aceştia sunt inamicii care trebuie 
depăşiţi. 

De fapt, nu eşecul sau respingerea reală vă 
rănesc sau vă ţin pe loc. Teama de eşec sau 
respingere vă opreşte să acţionaţi. Anticiparea sau 
aşteptarea eşecului ori a respingerii vă 
paralizează şi vă opreşte să faceţi ceea ce trebuie 
pentru a vă atinge obiectivele. 

Într-adevăr, toţi oamenii se tem de ceva şi, 
adesea, de mai multe lucruri. Toți cei pe care-i 
cunoaşteri se tem de eşec şi de respingere într-un 
fel sau altul. Diferenţa dintre un erou şi un laş 


constă în faptul că eroul îşi menţine curajul vreo 
două minute în plus. Individul obişnuit se 
îndepărtează şi evită situaţiile ce cauzează frică. O 
persoană curajoasă se sileşte să-şi înfrunte frica şi 
să întreprindă acţiunea de care se teme. 

Actorul Glenn Ford a spus cândva: „Dacă nu 
faci lucrul de care te temi, atunci teama îţi va 
controla viaţa”. 

Ralph Waldo Emerson a afirmat că întreaga 
existenţă i s-a schimbat când a citit cuvintele: 
„Dacă vreţi să aveţi succes, obişnuiţi-vă ca toată 
viața să faceți lucrurile de care vă temeti. 

Teama de eşec, obstacolul major care vă face 
să şovăiţi, este resimţită până în plexul solar şi 
percepută ca o senzaţie de felul „nu pot!". 

Puteţi neutraliza acest sentiment, repetând 
afirmaţia opusă „Pot! Pot!", iar şi iar. Chiar şi mai 
eficient pentru neutralizarea fricii de eşec este să 
vă spuneţi „O pot face! O pot face!», iarăşi şi 
iarăşi, până ce realmente credeţi în cuvintele 
acelea. 

De câte ori veţi repeta cuvintele „O pot 
face!", temerile vi se vor diminua şi încrederea în 
sine vă va spori. Când vă repetaţi cuvintele „Sunt 
mulţumit de mine! Sunt cel mai bun! O pot face!", 
vă amplificaţi încrederea în forţele proprii şi 
imaginea de sine până în punctul în care vă veţi 
simţi de neoprit. Vă creaţi starea mentală a unui 
agent de vânzări foarte performant. 

lar apoi, aşa cum a spus Emerson, „treceţi la 


fapte şi veţi deţine puterea". 

lată o idee foarte importantă despre frica de 
orice fel. În loc să aşteptaţi până vă veţi simţi 
suficient de curajos, faceţi lucrul de care vă temeti 
şi curajul va sosi după aceea. După cum a spus 
Aristotel: „Poartă-te ca şi cum ai deţine deja lucrul 
pe care-l doreşti şi atunci îl vei avea". 


EXERCIŢII DE ACŢIUNE 

Identificaţi principala temere care vă 
împiedică să vă angajaţi cu tot sufletul pentru a 
deveni un om de succes în domeniul 
dumneavoastră de activitate, întotdeauna, există 
cel puţin o spaimă care pândeşte în străfundul 
minţii. 

Imaginaţi-vă apoi că n-aţi resimţi deloc frica 
aceea. Imaginaţi-vă că aţi fi total netemător în 
toate aspectele activităţii dumneavoastră de 
vânzări. Imaginaţi-vă că vi s-ar garanta succesul 
complet în tot ceea ce faceţi. Cum aţi acţiona sau 
v-aţi comporta, dacă n-aţi avea niciun fel de 
temeri? 

Indiferent care v-ar fi răspunsul, de acum 
înainte acţionaţi ca şi cum ar fi imposibil să daţi 
greş, şi aşa va fi! Simulaţi până veţi reuşi. 


3 
Puneţi-vă tot sufletul în vânzare 


Nu vă va fi dat să resimţiţi niciodată o 
dorință fără să dobândiţi şi puterea de a o 
transforma în realitate. 

RICHARD BACH 


Agenţii de vânzări de top cred în companiile 
lor. Ei cred în produsele, în serviciile şi în clienţii 
lor. 

Mm presus de orice, cred în propria lor 
persoana şi în capacitatea de a reuşi. 

Nivelul de încredere în valoarea unui produs 
sau serviciu rute asociat în mod direct cu 
abilitatea de a-i convinge pe îi It îi despre ce 
anume este bun pentru ei. Adesea, procesul de 
vânzare a fost numit transfer de entuziasm. Cu cât 
sunteţi mai entuziast şi mai convins de ceea ce 
vindeţi, cu atât mai molipsitor va fi acest 
entuziasm şi într-o măsură cu atât mai mare îl vor 
percepe clienţii dumneavoastră şi vor acţiona pe 
baza lui. 

În tot ceea ce fac şi spun, oamenii sunt, în 
primul rând, fiinţe afectate de emoţii. De aceea 
atenția fată de clienţi este un element esenţial în 
vânzările de succes. Aţi auzit spunându-se că 
oamenii nu se sinchisesc de cât de multe ştiţi, 
până nu ştiu cât de mult vă sinchisiţi. Mai ştim că 
veţi fi cu atât mai grijuliu, cu cât vă iubiţi mai mult 


munca. 

Cu cât sunteţi mai devotat faţă de companie, 
faţă de produsele şi de serviciile dumneavoastră, 
cu atât vă veţi comporta mai firesc şi mai atent 
fată de clienţi. Cu cât veţi fi mai atent faţă de 
companie şi de clienţi, cu atât veţi fi mai 
preocupat de a-i ajuta pe clienţi să ia o bună 
decizie de cumpărare. 

Întrucât deveniți ceea ce gândiţi în 
majoritatea timpului, ar trebui să repetaţi întruna 
cuvintele: „Îmi iubesc munca! îmi iubesc munca! 
Îmi iubesc munca!". Cu cât vi le veţi repeta mai 
mult, cu atât veţi fi mai mulțumit de 
dumneavoastră ca agent de vânzări şi cu atât mai 
mult vă vor plăcea activităţile de acest gen. Cu cât 
munca vă va plăcea mai mult, cu atât mai bine o 
veţi efectua şi cu atât mai devotat veţi fi fată de 
clienţi. Vânzările vor deveni tot mai uşoare şi mai 
recompensatoare din toate punctele de vedere. 

Afirmația mea favorită, pe care continui s-o 
folosesc permanent, este: „sunt mulțumit de mine 
şi-mi iubesc munca”. Folosesc cuvintele acestea 
pentru a mă trezi şi pune în mişcare dimineaţa şi 
pentru a mă ajuta să parcurg ziua. Cu cât le repet 
mai mult, cu atât mă simt mai bine şi mai 
încrezător în persoana mea şi în tot ceea ce fac. 
Încercaţi-le şi veţi vedea. 

Toţi agenţii de vânzări de top sunt mulţumiţi 
de ei şi-şi iubesc munca. lar clienţii lor pot simţi 
asta. Drept urmare, clienţii doresc să cumpere de 


la ei, cumpără din nou de la ei şi-i recomandă 
prietenilor lor. 


EXERCIŢII DE ACŢIUNE 

Dacă doriţi să vă simţiţi entuziast, acţionaţi 
entuziast! Imaginaţi-vă că produsele şi serviciile 
dumneavoastră ar avea cea mai bună calitate şi s- 
ar i vinde la cele mai bune preţuri din lume. Cum 
v-aţi comporta în toate relaţiile cu clienţii, pe toată 
durata zilei? 

Puneţi-vă tot sufletul în activitatea de 
vânzare. 

Imaginaţi-vă că veţi fi filmat şi că filmul 
respectiv va fi proiectat în toată ţara, ca exemplu 
strălucitor al unui agent de vânzări excelent. Cum 
aţi trata toţi clienţii sau potenţialii clienţi? 
Indiferent care v-ar fi răspunsul, practicaţi 
respectivul comportament în fiecare oră, zi de zi. 


4 

Poziţionaţi-vă ca un adevărat 
profesionist 

Imaginea de sine este cheia personalităţii şi 
comportamentului uman. Modificaţi-vă imaginea 
de sine şi vă veţi modifica personalitatea şi 
comportamentul. 

MAXWELL MALIZ 


Agenţii de vânzări de top se consideră pe 
sine consultanţi, nu vânzători. Ei se percep ca 
sfătuitori, ajutoare, consilieri şi prieteni ai 
clienţilor. Mai mult decât orice altceva, ei se 
consideră persoane care rezolvă problemele 
altora. 

Gândurile şi sentimentele unei persoane faţă 
de dumneavoastră reprezintă poate factorul cel 
mai important în i mirul luării deciziei dacă va 
cumpăra sau nu ceea ce-i oferiţi. În marketing, aşa 
ceva se numeşte „poziţionare”. Poziţia pe care o 
aveţi în inima şi mintea clientului este determinată 
(le cuvintele pe care el le foloseşte când se 
gândeşte la dumneavoastră şi vă descrie altora în 
absenta dumneavoastră. 

Zeci de mii de clienţi au fost întrebaţi ce cred 
şi ce simt despre diverşi agenţi de vânzări de top. 
Cel mai frecvent, clienţii au răspuns că îi văd pe 
cei mai buni agenţi de vânzări ca pe nişte 
consultanţi, nu ca vânzători. Ei îi consideră 
resurse valoroase de informaţii pentru vieţile lor 


personale şi profesionale. 

Ei au încredere că aceşti profesionişti de top 
le vor oferi sfaturi valide în domeniile lor de 
specializare, legate de produse ori de servicii. 
După ce un client vă consideră consultant şi 
prieten, el nu va mai cumpăra niciodată de la 
altcineva, indiferent de micile deosebiri care pot 
exista În preţ sau în caracteristicile 
produsului/serviciului. 

La începutul carierei mele am descoperit un 
principiu psihologic uluitor. Am constatat că 
oamenii te acceptă în general, cel puţin într-o 
etapă iniţială, la nivelul evaluării pe care ţi-o faci 
tu însuţi. Cu alte cuvinte oamenii vor accepta, fără 
să vă contrazică, orice ce aţi spune despre 
dumneavoastră, indiferent cum v-aţi descrie. După 
aceea ei vă vor urmări comportamentul pentru a 
se asigura că există coerenţă între ceea ce spuneţi 
despre dumneavoastră şi felul în care vă 
comportati. 

De exemplu, dacă îmi spuneţi că sunteţi 
întotdeauna punctual, că voi crede. Nu am niciun 
motiv să nu vă cred. După aceea că voi urmări 
comportamentul real, pentru a vedea cât de 
punctual sunteţi. Dacă felul în care vă comportaţi 
concordă cu afirmaţia dumneavoastră, că voi 
accepta punctualitatea ca fiind autentică. 

Când am aflat întâia dată acest principiu cu 
privire la calitatea de consultant, am decis să-l 
aplic imediat. Până atunci mă prezentam ca fiind 


agent de vânzări şi aveam parte de diverse reacţii 
din partea potenţialilor mei clienţi. Chiar la 
următoarea mea întâlnire, i-am spus clientului 
potenţial: „Vă mulţumesc pentru timpul pe care 
mi-l acordaţi. Vă rog să vă relaxaţi. Nu mă aflu aici 
ca să vă vând ceva. Mă consider mai degrabă un 
consultant decât un agent de vânzări şi nu vreau 
decât să vă pun câteva întrebări şi să văd dacă v- 
ar putea ajuta compania mea într-un mod eficient 
din punctul de vedere al costului. Eu însă mă 
consider mai degrabă un consultant decât un 
agent de vânzări”. 

Chiar de prima dată când m-am descris drept 
consultant, clienţii m-au tratat cu totul diferit. M- 
au servit cu cafea şi t tu au invitat la prânz în oraş. 
M-au ascultat cu mai multă atenţie şi au fost mai 
deschişi cu mine când le-am pus întrebări despre 
necesităţile lor. Au cumpărat de la mine cu mai 
multă plăcere şi m-au recomandat prietenilor lor. 
M au invitat la ei acasă, pentru a cina în familie şi 
m-au plasat în cu totul altă categorie în minţile lor. 
Şi nu aveam decât douăzeci şi patru de ani! 

De acum înainte gândiţi-vă la dumneavoastră 
ca la un consultant. Umblaţi, vorbiţi şi comportaţi- 
vă ca un consultant, îmbrăcaţi-vă, aranjaţi-vă şi 
pregătiţi-vă pentru fiecare întâlnire de vânzări de 
parcă aţi fi un consultant şi un consilier foarte 
bine plătit şi competent în domeniul 
dumneavoastră de activitate - pentru că asta şi 
sunteţi. Când oamenii vă întreabă cu ce vă 


ocupați,  răspundeţi-le cu mândrie: „sunt 
consultant”. 

Cu puţin timp în urmă am transmis acest 
principiu managerului unei companii care vindea 
ţigle şi tablă pentru acoperişuri. I-a plăcut atât de 
mult ideea, încât s-a întors în birou, a strâns toate 
cărţile de vizită ale agenţilor de vânzări şi le-a 
înlocuit cu altele pe care scria „Consultanţi pentru 
placări exterioare”. Mi-a spus după aceea că, în 
mai puţin de treizeci de zile, atmosfera din 
compania să se schimbase. Agenţii de vânzări 
începuseră să se trateze altfel Intre ei. După ce s- 
au considerat consultanţi, s-au comportat diferit şi 
faţă de clienţi. În prima lună după această 
transformare, vânzările le-au crescut cu 32%. 

Nu uitaţi prima regulă a psihologiei imaginii 
de sine: persoana pe care o vedeţi este persoana 
care veți fi. Imaginea dumneavoastră despre sine, 
felul în care vă percepeţi în interior, va determina 
modul în care vă comportati la exterior. 

Poziționarea cea mai bună pe care o puteţi 
avea printre clienţi şi potenţiali clienţi este cea a 
unui expert, o autoritate în domeniul 
dumneavoastră de activitate. Clienţii apelează la 
dumneavoastră, în calitate de consultant, pentru a 
le oferi sfaturi valoroase pe care să le poată folosi 
pentru a-şi îmbunătăţi viaţa sau munca într-un 
mod eficient din punct de vedere economic. Când 
umblaţi, vorbiţi şi acţionaţi ca un consultant, vă 
distingeţi de cei care se văd pe sine ca fiind agenţi 


de vânzări. Începeţi să intraţi în primii 10% din 
domeniul dumneavoastră de activitate. 


EXERCIŢII DE ACŢIUNE 

Din clipa aceasta, consideraţi-vă a fi un 
consultant în profesiunea şi pentru compania 
dumneavoastră, în loc să încercaţi să vindeti 
produse sau servicii, puneţi întrebări de calitate 
despre nevoile potenţialilor dumneavoastră clienţi 
şi căutaţi moduri în care să-i ajutaţi să-şi atingă 
ţintele prin ceea ce le vindeti. 

Poziţionaţi-vă în calitate de consultant, 
lucrând pentru un client potenţial şi alături de el 
pentru a-l sfătui asupra cursului optim de acţiune. 
Folosiţi cuvinte precum „noi „nouă” şi „ale 
noastre". Faceţi sugestii şi recomandări de felul: 
„eu v-aş recomanda acum să facem 
următoarele...". Fiţi consultant şi consilier, nu 
agent de vânzări. 

Mai presus de orice, poziţionaţi-vă ca 
persoană care rezolvă probleme. Concentraţi-vă să 
identificaţi o problemă a clientului potenţial 
pentru care  produsul/serviciul dumneavoastră 
este soluţia ideală. După aceea arătaţi-i cât de 
bine s-ar putea descurca folosind ceea ce-i vindeţi. 

Pregătiţi-vă atent pentru toate vânzările 

Dacă folositi zilnic studiul, gândirea şi 
planificarea timpului, puteţi dezvolta şi utiliza 
resortul care vă poate schimba cursul destinului. 

W. CLEMENT STONE 


În orice domeniu de activitate, pregătirea 
este semnul profesionistului. Cei mai bine plătiţi 
agenţi de vânzări trec în revistă absolut toate 
detaliile despre un client înaintea fiecărei întâlniri. 
Ei îşi studiază însemnările i se la întâlnirile 
anterioare. Citesc literatura de specialitate şi 
informaţiile pe care le-au cules despre clientul 
potenţial. Iar respectivul poate simţi lucrul acesta 
aproape imediat. 

Pe de altă parte, cei mai prost plătiţi agenţi 
de vânzări încearcă să se descurce cu un minimum 
de pregătiri. Ei pleacă la o întâlnire de vânzare cu 
gândul de a „improvizai în cred că potenţialul 
client nu va observa. Dar atât clienţii deja 
existenţi, cât şi cei potenţiali sunt foarte conştienţi 
dacă o persoană este nepregătită. Nu îngăduiţi că 
aşa ceva să se întâmple în cazul dumneavoastră. 

Aveţi drept ţel ajungerea în primii 10% 
agenţi de vânzări clin domeniul dumneavoastră de 
activitate. Pentru a atinge acest obiectiv, trebuie 
să faceţi ceea ce fac agenţii de top, iar şi iar, până 
demersul respectiv vă devine la fel de firesc ca şi 
respiraţia. lar agenţii de top se pregătesc 


amănunţit de fiecare dată. 

Pregătirea pentru obţinerea succesului în 
vânzări constă din trei părţi: cercetarea dinaintea 
întâlnirii, stabilirea prealabilă a obiectivelor şi 
analiza ulterioară întâlnirii. Le vom discuta pe 
rând. 

Analiza dinaintea întâlnirii în decursul 
acestei etape veţi culege toate informaţiile 
posibile despre potenţialul client şi/sau despre 
compania sa. Consultaţi Internetul, biblioteca 
locală, ziarele şi alte surse. Dacă urmează să 
culegeţi informaţii despre o companie, fie o 
vizitaţi, fie rugaţi pe cineva din cadrul companiei 
să vă trimită cele mai recente broşuri şi materiale 
pe care le folosesc pentru marketing. Citiţi-le pe 
toate şi notaţi-vă ideile esenţiale. Cu cât veri face 
mai multe cercetări înaintea întâlnirii, cu atât veţi 
părea mai inteligent şi mai informat când veţi 
discuta în cele din urmă cu potenţialul client. 

Dacă trataţi cu o companie, străduiţi-vă să 
aflaţi tot ce puteţi despre produsele sale, servicii, 
trecut, competitori şi activităţi curente. Ca regulă 
generală, n-ar trebui niciodată să-i puneţi o 
întrebare unui potenţial client, dacă informaţia 
respectivă este accesibilă şi disponibilă din alte 
surse. Nimic nu vă subminează credibilitatea mai 
rapid decât o întrebare de felul: „Cu ce vă ocupați 
aici?", 

Genul acesta de întrebare îl anunţă pe client 
că nu v-aţi obosit să întreprindeţi niciun fel de 


cercetare înainte de întâlnire. Nu este, în niciun 
caz, tipul de mesaj pe care să doriţi să-l 
transmiteţi la prima dumneavoastră întâlnire. 

Stabilirea prealabilă a obiectivelor 

A doua parte a pregătirii este etapa în care 
vă stabiliţi obiectivele dinaintea întâlnirii. Aici 
analizaţi şi planificaţi în detaliu viitoarea întâlnire 
pentru vânzări.  Imaginaţi-vă că managerul 
dumneavoastră de vânzări v-ar însoţi şi că, înainte 
dr întâlnire, v-ar întreba: „Cu cine te vei întâlni, 
ce-l vei întreba şi ce rezultate speri să obţii din 
această întâlnire?” 

Indiferent care v-ar fi răspunsurile la aceste 
întrebări, gândiţi-vă cu atenţie la ele înaintea 
întâlnirii cu potenţialul client. Scrieţi întrebările 
pe hârtie. Cel mai bun exerciţiu este să pregătiţi o 
listă de întrebări, în ordinea în care le veţi 
prezenta potenţialului client. Clienţilor le plac 
agenţii de vânzări care vin pregătiţi cu un cadru 
general de lucru, atunci când se întâlnesc pentru a 
discuta despre o vânzare. 

lată o tehnică excelentă, utilizată de mulţi 
agenţi de vânzări de top. Înainte de întâlnire, 
pregătiţi o „agendă de lucru”. Întocmiţi o listă de 
întrebări pe care aţi dori să le puneţi, ordonate 
secvențial, de la general la particular. Aranjaţi-le 
pe hârtie, astfel încât potenţialul client să aibă loc 
să scrie. 

Când vă întâlniți cu el, spuneţi-i: „Vă 
mulţumesc pentru timpul pe care mi-l acordaţi. 


Ştiu că sunteţi o persoană foarte ocupată şi de 
aceea am pregătit o agendă de lucru pentru 
discuţia noastră, cu unele întrebări pe care le 
putem examina împreună. Acesta este exemplarul 
dumneavoastră”. 

Clienţilor le place acest gen de abordare. 
Arată că le respectaţi timpul şi că v-aţi pregătit 
din timp pentru întâlnire. După aceea, urmaţi 
agenda de lucru, punând întrebările scrise, dar şi 
altele suplimentare ce pot apărea pe parcurs. 
Corect executată, metoda aceasta poate fi extrem 
de utilă pentru a vă poziţiona în mintea 
potenţialului client ca un adevărat profesionist; nu 
ca un agent de vânzări, ci ca un consultant. 


Analiza ulterioară întâlnirii 

A treia parte a pregătirii se numeşte analiza 
ulterioarei întâlnirii. Imediat după întrevedere, 
prevedeţi-vă timp pentru a nota pe hârtie toate 
informaţiile pe care vi le reamintiţi din discuţia 
recentă. Nu amânaţi momentul acesta până la 
sfârşitul zilei şi în niciun caz nu stocaţi datele 
respective exclusiv în memorie. Scrieţi absolut tot 
ce vă reamintiţi, pe cât de repede o puteţi face. 
Veţi fi surprins cât de utile vor deveni aceste 
însemnări pentru transformarea clientului 
potenţial într-unul real. 

Înainte de a-l revedea pe acesta, recitiţi-vă 
toate însemnările. Este o reîmprospătare foarte 
utilă a informaţiilor. După aceea, veţi fi alert şi pe 


deplin pregătit cu privire la client şi la situaţia sa. 

Clienţii sunt întotdeauna impresionați când 
discută cu un agent de vânzări realmente 
profesionist, care-şi aminteşte clar ce s-a discutat 
cu prilejul ultimei lor întâlniri şi care s-a pregătit 
în mod evident. 

Dorinţa şi capacitatea dumneavoastră de a vă 
pregăti amănunţit sunt esenţiale pentru succesul 
pe termen lung şi pentru a câştiga genul de bani 
la care visaţi. Regula este următoarea: când aveţi 
îndoieli, fiţi exagerat de pregătit! Nu veţi regreta 
niciodată că aţi fost prea bine pus la punct pentru 
o întâlnire în vederea unei vânzări. Adesea, 
eforturile în pregătire vor fi un factor-cheie care 
vă câştigă vânzarea. 


EXERCIŢII DE ACŢIUNE 

Pregătiţi o listă de control cu întrebări pe 
care să le puneţi pentru a determina dacă un 
client potenţial poate deveni un client real pentru 
ceea ce vindeţi. Revederi întotdeauna această listă 
înaintea unei prime întâlniri cu un client potenţial 
şi folosiţi-o ca ghid pentru a vă menţine organizat 
şi „pe făgaş". 

Pregătiţi o agendă de lucru pentru o întâlnire 
în vederea unei vânzări. Scrieţi-o pe hârtii cu 
antetul companiei. Menţionaţi în partea de sus 
numele clientului potenţial, numele companiei 
sale, ora şi data întâlnirii. La începutul 
întrevederii, înmânaţi-i clientului potenţial o copie 


şi după aceea urmaţi agenda de lucru pe toată 
durata discuţiei. Veţi fi realmente încântat de 
rezultate. 

Dedicaţi-vă învăţării permanente 

Puteţi să invățaţi tot ceea ce este necesar 
pentru a atinge orice obiectiv pe care vi-l puteți 
stabili; nu există limite. 

BRIAN TRACY 


Pentru a câştiga mai mult, trebuie să învăţaţi 
mai mult. La nivelul actual de cunoştinţe şi 
talente, v-aţi atins limitele. Utilizând abilitările 
dumneavoastră curente, nu puteţi obţine rezultate 
mai multe sau mai bune, decât dacă veri munci şi 
mai susţinut. Dacă doriri să câştige ti mai mult pe 
viitor, trebuie să învăţaţi şi să aplicaţi metode ţi 
tehnici noi. O maximă veche afirmă: „cu cât faci 
mai mult din ceea ce faci, cu atât vei căpăta mai 
mult din ceea ce capeţi”. 

Ne confruntăm cu o explozie de informaţii şi 
tehnologie fără precedent în istoria omenirii. 
Progresul acesta creează noi competitori şi 
impulsionează concurenţa să conceapă moduri 
mai bune, mai rapide şi mai ieftine de a încheia 
afaceri. De aceea, învăţarea continuă este cerința 
minimă pentru a obţine succes în domeniul 
contemporan al vânzărilor. 

Viitorul aparţine celor care învaţă, nu numai 
celor care muncesc susţinut. Cei mai bine plătiţi 
agenţi de vânzări cheltuiesc mai mult timp şi bani 
pentru a se perfecționa şi a-şi actualiza talentele 
decât agenţii de vânzări medii. Drept urmare, ei 


câştigă mai mult pe orice piaţă - uneori de cinci şi 
de zece ori mai mult. 

La un seminar ţinut recent în San Diego, un 
bărbat mi-a povestit o istorie interesantă. Era unul 
dintre primii agenţi de vânzări din domeniul său 
de activitate, câştiga în mod regulat peste 100.000 
dolari/an şi era foarte respectat de superiori şi de 
colegi. 

Cu un an în urmă, şeful îl îndemnase să 
asculte programul meu audio „Psihologia vânzării” 
(„The Psychology of Selling”). Iniţial, bărbatul 
refuzase, spunând că nu avea nevoie de aşa ceva. 
Se descurca deja mai bine decât majoritatea celor 
din domeniul lui. 

În cele din urmă a cedat însă şi a comandat 
programul, cu intenţia de a-l asculta o dată şi apoi 
de a-l returna. După ce a primit programul, l-a 
ascultat nu numai o singură dată, ci iar şi iar, lună 
de lună. În anul acela, practicând ideile conţinute 
într-un program în valoare de 70 de dolari, el şi-a 
sporit venitul personal cu 70.000 de dolari - o 
rentabilitate de 1.000 de ori a investiţiei! 

Învăţarea continuă este ca un program 
permanent de fitness mental pentru campionii 
vânzărilor, prin intermediul căruia vă pregătiţi şi 
vă menţineţi în formă pentru competiţii intense. 
Aceasta este atitudinea pe care o au persoanele 
cele mai bine plătite din domeniu. 

Din fericire, este mult mai uşor pentru 
dumneavoastră să rămâneţi în vârful domeniului 


de vânzări decât este pentru sportivii de top. 
Pregătirea de fitness pentru vânzări impune 
folosirea zilnică a minţii, nu orele de transpiraţii şi 
exerciţii fizice dure care sunt necesare pentru 
competiţiile sportive. Indiferent cât de intens aţi 
munci pentru a vă dezvolta, după aceea nu veţi fi 
nevoit să faceţi duş. 

Un program continuu de învăţare pentru 
vânzări are trei părţi esențiale. Munca 
perseverentă şi consecventă în aceste trei faze vă 
va face în mod inevitabil unul dintre cei mai bine 
plătiţi agenţi de vânzări din domeniul 
dumneavoastră de activitate. Am oferit sfatul 
acesta la sute de mii de agenți de vânzări şi 
niciunul nu a revenit vreodată să-mi spună că 
strategia respectivă n-a funcţionat. În multe 
cazuri, agenţii de vânzări şi-au dublat şi triplat 
veniturile în mai puţin de treizeci de zile, prin 
practicarea zilnică a acestor trei principii de 
învăţare continuă. 


Conducătorii sunt cititori 

Primul principiu este să citiţi pur şi simplu 
permanent în domeniul dumneavoastră de 
activitate. Treziţi-vă mai devreme în fiecare 
dimineaţă şi citiţi o oră despre vânzări. Lăsaţi 
ziarele deoparte. Nu deschideţi televizorul. În 
locul lor, citiţi o carte bună despre strategii şi 
tactici de vânzare, subliniaţi şi faceţi însemnări pe 
marginea ei. Căutaţi idei practice pe care le puteţi 


folosi imediat. Examinaţi-le în minte. Imaginaţi-vă 
utilizându-le în vânzările dumneavoastră. După 
aceea, pe toată durata zilei, practicaţi ce aţi 
învăţat dimineaţa. 

Uneori sunt întrebat care sunt cărţile cele 
mai bune. Întotdeauna răspund la fel: începeţi 
prin a ruga pe agenţii de vânzări de top să vă facă 
recomandări. Aproape toţi cei ajunşi în acest nivel 
au propriile lor cărţi preferate în domeniul 
vânzărilor. În prezent, pe piaţă există peste 4.000 
de titluri disponibile şi anual apar 50 - 100 de 
titluri noi. Începeţi chiar azi să vă întocmiţi 
propria dumneavoastră bibliotecă. 

Dacă veţi citi zilnic câte o oră despre vânzări, 
va însemna aproape o carte pe săptămână. O carte 
pe săptămână va însemna în jur de 50 de cărţi pe 
an. Întrucât un agent de vânzări mediu nu citeşte 
nici măcar o carte despre vânzări pe an, dacă veţi 
citi 50 de cărţi pe an, veţi obţine deja „atuul 
câştigător”, care vă va propulsa deasupra celor 
mai bine plătiţi agenţi de vânzări. 

Pentru a obține doctoratul de la o 
universitate, vi se cere în general să lecturaţi şi să 
sintetizaţi 30, până la 50 de cărţi într-o disertaţie 
care să distileze într-o formă nouă ideile-cheie din 
cărţile respective. Dacă la fiecare 12 luni ar trebui 
să lecturaţi şi să sintetizaţi cele mai bune idei din 
30 până la 50 de cărţi despre vânzări, aţi obţine în 
fiecare an echivalentul unui doctorat în vânzări 
profesionale. Probabil că aţi deveni rapid unul 


dintre cei mai informaţi şi mai competenţi agenţi 
de vânzări din generaţia dumneavoastră, nefăcând 
altceva decât să citiţi o oră zilnic! 

Dacă veţi citi câte 50 de cărţi pe an în 
următorii zece ani, asta ar însemna 500 de cărţi. 
In cazul cel mai simplu, aţi avea nevoie de o casă 
nouă doar pentru a vă ţine cărţile şi probabil că aţi 
putea să v-o permiteţi. 


Ascultaţi şi învăţaţi 

Partea a doua a învăţării continue este să 
ascultați programe audio în automobil. Învăţarea 
audio a fost descrisă drept „cel mai mare progres 
educativ după inventarea tiparului". 

În calitate de profesionist în domeniul 
vânzărilor, petreceţi anual 500, până la 1.000 de 
ore la volan. Aceasta înseamnă între douăsprezece 
şi douăzeci şi cinci de săptămâni de lucru de câte 
40 de ore pe an, sau echivalentul a trei, până la 
şase luni de interval de lucru pe care-l petreceţi 
anual în maşină. Douăsprezece, până la douăzeci 
şi cinci de săptămâni de lucru de câte 40 de ore 
înseamnă unul, până la două semestre 
universitare de cursuri de zi, pe care le petreceţi 
şofând. 

Potrivit cercetărilor întreprinse de 
universitatea din «unul american California de 
Sud, dacă ascultați programe audio educative în 
timp ce şofaţi de la o destinaţie la alta, puteţi 
obţine echivalentul unei participări la cursurile 


universitare de zi. 


Transformaţi-vă automobilul într-o maşină de 
învăţat, într-o „universitate pe roţi". Înscrieţi-vă la 
„universitatea pe roţi” şi urmaţi-o la cursurile „de 
zi” pentru tot restul carierei. Vă poate schimba 
viaţa, aşa cum a schimbat-o pe a mea. 

La un seminar recent din Pittsburgh am fost 
abordat de un tânăr agent de vânzări, care mi-a 
spus povestea lui. Căpătase prima sa slujbă în 
vânzări după ce terminase colegiul, cu patru ani în 
urmă. Pentru a-l impulsiona, şeful i-a dat 
„Psihologia vânzării", ca s-o asculte în automobil. 

Lui însă nu-i plăcea să asculte programe 
audio în maşină. Când se deplasa de la o întâlnire 
la alta, prefera să asculte muzică, un obicei 
practicat de majoritatea agenţilor de vânzări de 
nivel inferior, care câştigă puţin şi nu ajung 
nicăieri în carieră. 

De aceea, tânărul luase programul audio şi-l 
pusese la torpedo. Când şeful îl întreba dacă 
asculta programul, el răspundea: „Îl port în 
maşină tot timpul!". 

La sfârşitul primului său an în companie, 
şeful l-a anunţat că trebuiau să se despartă. Era 
agentul de vânzări cu rezultatele cele mai slabe 
într-o perioadă în care domeniul prospera şi toţi 
ceilalţi colegi se descurcaseră bine. Şeful i-a 
acordat un termen de graţie de treizeci de zile, 
pentru a-şi încheia lucrările începute şi a-şi preda 


clienţii potenţiali celorlaţi agenţi de vânzări. 

La sfârşitul întrevederii, şeful l-a întrebat 
curios: 

„Ai ascultat vreodată programul audio al lui 
Brian Tracy? Nu-mi pot imagina că te-ai fi putut 
descurca atât de prost dacă ai fi aplicat câteva 
dintre ideile de acolo”. 

Tânărul agent de vânzări mi-a spus că s-a 
simţit teribil de ruşinat. Pur şi simplu, nu şi-a 
putut privi şeful în ochi. Era concediat din prima 
lui slujbă din cauza rezultatelor 
necorespunzătoare şi timp de un an îşi minţise 
şeful cu privire la ascultarea unui simplu program 
audio. Venitul lui în ultimele douăsprezece luni 
fusese de numai 22.000 de dolari. Şi era absolvent 
de colegiu! 

Când a suit în maşină, a scos programul din 
torpedo şi a decis să asculte prima casetă în drum 
spre casă, pentru ca măcar să-şi poată privi şeful 
în ochi. Imediat ce a părăsit parcarea, a început să 
asculte caseta. 

Mi-a spus că momentul acela i-a transformat 
viaţa. Până atunci nu mai ascultase niciodată un 
program audio educaţionall. A fost uimit de cât de 
multe idei bune erau conţinute într-o singură 
casetă. Pe tot drumul spre casă, a oprit-o şi a 
reluat-o, rederulând-o şi reascultând porțiuni- 
cheie. 

A început să înţeleagă de ce avusese 
rezultate atât de proaste în anul anterior. Avea o 


bună cunoaştere a produselor, dar nu ştia absolut 
deloc cum să prospecteze, califice şi identifice 
necesităţile, cum să facă o prezentare 
profesionistă ori să solicite o comandă. Crezuse că 
vânzarea era un proces care decurgea de la sine. 
Acum îşi dăduse seama, pentru prima dată, că 
vânzările erau o artă şi, în acelaşi timp, o ştiinţă, 
cu metodologie şi procese specifice. 

Mi-a ascultat programul non-stop în fiecare 
clipă cât se afla la volan. Până la sfârşitul acelei 
luni, vânzările i-au crescut brusc. Şeful i-a mai 
acordat o lună de graţie. În următoarele treizeci 
de zile, vânzările i-au crescut din nou şi 
ameninţarea de concediere i-a fost retrasă. În luna 
următoare, a înregistrat iarăşi progrese. Pornise 
pe calea cea bună. 

El a ascultat programul audio iar şi iar, 
înainte, dar şi după fiecare întâlnire de vânzări. A 
învăţat cum să procedeze pentru a obţine mai 
multe întâlniri în urma unor apeluri telefonice, 
cum să facă prezentări mai bune, cum să răspundă 
la obiecţii şi cum să obţină mai multe referinţe de 
la clienţii săi. A învăţat cum să abordeze temerile 
legate de preţuri şi cum să finalizeze vânzarea în 
treizeci şi două de moduri diferite. Iar cu fiecare 
tehnică nouă pe care o învăţa şi o practica, 
vânzările şi încrederea în sine i-au crescut. N 

În al doilea an, a câştigat 46.000 de dolari. In 
al treilea an, a câştigat 94.000 de dolari. In al 
patrulea său an de vânzări, a câştigat 175.000 de 


dolari. Era deja pe punctul de atinge 250.000 de 
dolari în anul în curs. 

„Aseară”, mi-a spus el, „mi-am cumpărat 
primul automobil nou, un Mercedes, şi am venit la 
seminarul acesta ca să sărbătoresc. Invăţatul 
continuu mi-a schimbat viaţa şi acum ascult 
programe audio permanent, în timp ce şofez". Pe 
când eram adolescenţi, obişnuiam să ne strângem 
mai mulţi prieteni, să ne plimbăm cu maşina şi să 
ascultăm muzică. În minţile noastre, şofatul s-a 
asociat cu prietenii şi distracţia. Mulţi adulţi nu 
depăşesc niciodată acest comportament 
condiţionat. De aceea, într-o epocă de concurenţă 
incredibilă, explozie informaţională şi învechire a 
cunoştinţelor, ei continuă să plutească prin viaţă, 
fără a profita de una dintre cele mai bune 
metodologii de învăţare descoperite vreodată. 

Nu îngăduiţi să vi se întâmple aşa. Nu 
călătoriţi niciodată cu maşina fără să nu ascultați 
un program audio educaţional. 

Procedaţi astfel încât fiecare minut să 
conteze. O idee sau o metodă bună vă pot schimba 
cursul carierei şi spori spectaculos venitul. 


Învăţaţi de la experţi 

A treia parte a învăţării continue vă cere să 
urmaţi toate cursurile de training la care puteţi 
avea acces. Participaţi la seminare şi cursuri 
despre vânzări profesioniste. Cereţi-le altora 
sfaturi despre cursurile cele mai utile pe care le- 


au urmat ei. Fiţi insistent în căutarea de training 
pe plan local şi fiţi pregătit să călătoriţi, dacă va fi 
necesar. Mulţi dintre agenţii de vânzări de top pe 
care-i cunosc vor zbura sute şi chiar mii de 
kilometri pentru a participa la conferinţe despre 
vânzări. lar îmbunătăţirea constatată în vânzările 
lor este uimitoare. 

Viaţa mea şi vieţile multora dintre cei mai 
bine plătiţi profesionişti pe care-i cunosc s-au 
schimbat spectaculos ca urmare a participării la 
un singur curs de vânzări, tabără de iniţiere sau 
seminar. Uneori, ideile şi strategiile conţinute într- 
un program au catapultat o persoană de la mizerie 
la bogăţie. 


Practicaţi regula celor 3 procente 

lată o regulă care vă va garanta succesul... şi 
care vă poate chiar îmbogăţi: investiţi în persoana 
dumneavoastră 3% din venitul pe care-l obţineţi. 
Investiţi 3% din oricât de mult aţi câştiga într-un 
an, pentru a deveni chiar mai bun în activitatea 
desfăşurată cu scopul de a câştiga banii aceia. 

Când începeţi să investiţi în mod regulat în 
dumneavoastră, întreaga atitudine faţă de propria 
persoană, faţă de viitorul şi finanţele personale vi 
se va schimba în bine. Veţi deveni mai talentat şi 
mai cunoscător. Veţi deveni mai serios în privinţa 
profesiunii şi a clienţilor. Vă veţi respecta mai 
mult şi veţi fi mai respectat de către alţii. 

Pentru fiecare dolar pe care-l investiţi în 


dumneavoastră pentru a vă îmbunătăţi abilitatea 
de a câştiga mai mult, veţi obţine un profit de 
zece, douăzeci, cincizeci, o sută şi chiar de o mie 
de ori mai mare. Uneori, într-un paragraf dintr-o 
carte, într-o secţiune a unui program audio sau 
într-o sesiune a unui seminar veţi afla o idee nouă 
şi revoluţionară care vă va dubla venitul şi vă va 
scuti de ani întregi de muncă 

Când investiţi în dumneavoastră 3% din 
venitul pe care l-aţi câştigat, an după an, veţi 
deveni până la urmă unul dintre cei mai talentaţi 
şi mai bine plătiţi profesionişti din domeniul 
dumneavoastră de activitate. Investiţiile regulate 
în propria persoană şi în aptitudinile pe care le 
deţineţi vă vor garanta practic succesul. 

Am numeroşi prieteni în toată ţara şi în toată 
lumea care au început de pe treapta cea mai de 
jos a vânzărilor şi care, în prezent, câştigă sute de 
mii de dolari anual ca rezultat al învăţării 
continue. lar tot ce au făcut ei, puteţi face şi 
dumneavoastră la fel de bine. 


EXERCIŢII DE ACŢIUNE 
Concepeţi un plan de acţiune pentru 
dezvoltarea personală şi profesională. Pregătiţi-vă 
un „program de antrenament", exact ca şi cum v- 
antrena pentru maraton sau pentru un alt mare 
concurs. 
Faceţi din dumneavoastră înşivă un „proiect 
autoaplicat". Selectaţi cărțile pe care le veţi citi şi 


prevedeţi-vă zilnic timp pentru a citi un anumit 
număr de pagini. Determinaţi programele audio 
care vă pot ajuta cel mai mult şi începeţi să le 
ascultați. Decideţi să participaţi la fiecare trei luni 
la un seminar de vânzări şi impuneţi-vă să vă 
urmaţi planul cu stricteţe. 

Dedicaţi-vă învăţării pe toată durata vieţii. 
Pentru un profesionist, şcoala nu se termină 
niciodată. Cursa continuă şi sunteţi prins în ea. 
Asiguraţi-vă că faceţi tot ce trebuie, ca pregătire, 
pentru a câştiga. Nu vă opriţi nicio clipă din a 
învăţa şi a vă dezvolta în domeniul dumneavoastră 
de activitate. 


7 
Acceptaţi răspunderea completă pentru 
rezultatele obţinute 


Consideraţi-vă răspunzător pentru atingerea 
unui standard mai ridicat decât s-ar aştepta 
oricine de la dumneavoastră. Nu vă găsiţi 
niciodată scuze. 

HENRY WARD BEECHER 


Uneori, îmi încep seminarele de vânzări 
întrebând: 

„Câţi dintre cei prezenţi lucrează pe cont 
propriu?” 

De obicei ridică mâinile în jur de 15 - 20% 
din cei care formează audiența. După aceea, 
întreb un participant cu aspect sigur pe sine: 
„Dumneavoastră ce rodot Mti dintre cei 
prezenți lucrează pe cont propriu 

Aproape întotdeauna, persoana respectivă 
răspunde cu glas sonor: „Noi toți lucrăm pe cont 
propriu!” 

Iar eu spun: „Exact! Cea mai mare greşeală 
pe care o puteţi face vreodată este să credeţi că 
lucraţi pentru altcineva, nu pentru 
dumneavoastră. Noi toţi lucrăm pe cont propriu”. 

În orice domeniu de activitate, agenţii de 
vânzări cei mai bine plătiţi acceptă 
responsabilitatea în proporţie de sută la sută 
pentru viaţa lor şi pentru tot ce li se întâmplă. Ei 


se consideră preşedinţii propriilor lor companii de 
vânzări şi se percep pe ei înşişi ca acţionând pe 
cont propriu. 

O astfel de persoană afirmă: „dacă trebuie să 
se întâmple, atunci eu decid” şi refuză să se 
justifice ori să învinovăţească pe alţii pentru orice 
aspect din viaţa sa despre care nu este încântată. 
Dacă nu-i place ceva, ştie că depinde de ea să 
treacă la treabă şi să schimbe lucrurile. Acceptă 
răspunderea completă şi refuză să se lamenteze 
ori să-i critice pe alţii. 

Veţi descoperi ceva minunat: cu cât acceptaţi 
mai multă responsabilitate, cu atât mai mult vă 
veţi respecta şi veţi fi mai mulţumit de propria 
dumneavoastră persoană. Şi cu cât vă veţi 
respecta mai mult şi veţi fi mai mulţumit de 
dumneavoastră înşivă, cu atât veţi deveni mai 
optimist şi mai încrezător. Cu cât sunteţi mai 
încrezător, cu atât vă veţi simţi mai creativ şi mai 
constructiv. Pe măsură ce veţi accepta mai multă 
responsabilitate, veţi deveni mai puternic. Veţi fi 
extrem de încântat de dumneavoastră. Şi cu cât vă 
veţi simţi mai bine, cu atât veţi vinde mai mult. În 
cele din urmă, veţi atinge punctul în care vă veţi 
simţi de neoprit, aidoma unei adevărate forte a 
naturii. 

Temelia unei personalităţi sănătoase este 
acceptarea completă a responsabilităţii pentru 
viaţa dumneavoastră şi pentru tot ce vi se 
întâmplă. Din clipa aceasta, consideraţi că sunteţi 


preşedintele unei companii cu un singur angajat: 
dumneavoastră. Consideraţi-vă răspunzător 
pentru vinderea produsului  - serviciile 
dumneavoastră personale - pe o piață competitivă. 
Priviţi-vă patronul ca fiind clientul dumneavoastră 
cel mai bun. Consideraţi-vă a fi şeful propriei vieţi. 

În calitate de preşedinte al propriei companii 
de vânzări, sunteţi plătit pentru rezultate, nu 
pentru activităţi. Dacă doriţi mai mulţi bani, 
încheiaţi mai multe vânzări. Pe termen lung, vă 
determinaţi propriul venit prin ceea ce faceţi 
efectiv şi prin ceea ce neglijaţi să faceţi. 

Doriţi să vă creşteţi venitul? Atunci duceţi-vă 
la oglinda cea mai apropiată şi negociaţi cu 
„şeful”. Persoana din oglindă ia deciziile care vă 
determină cursul vieţii. 

Iată un exerciţiu util: Pe data de întâi a lunii, 
scrieţi-vă un cec cu suma pe care doriţi s-o 
câştigaţi în luna respectivă. Apoi, în restul lunii, 
gândiţi-vă cum veţi putea plăti suma aceea. 
Dumneavoastră sunteți şeful. Este compania 
dumneavoastră. Este viaţa dumneavoastră. 

Aşa gândesc despre ei şi despre munca lor 
agenţii de vânzări cei mai bine plătiţi. Când 
exersaţi tipul acesta de gândire pe tot parcursul 
zilei, aşa cum procedează cei din vârf, veţi face în 
cele din urmă aceleaşi lucruri şi veţi obţine 
aceleaşi rezultate ca şi persoanele de top. Veţi 
începe să preluaţi controlul complet asupra 
tuturor componentelor carierei şi vieții 


dumneavoastră personale. Veţi intra pe calea 
rapidă spre progres şi veţi începe să deveniți un 
superstar de vânzări. 


EXERCIŢII DE ACŢIUNE 

Imaginaţi-vă că începeţi o afacere nouă, 
numită „Eu SRL". Pregătiţi un plan strategic 
complet pentru această afacere, începând cu 
vânzările estimate lunar, trimestrial şi anual. 

Dezvoltaţi o serie de obiective şi activităţi de 
genul pas-cu-pas, în care va trebui să vă angajaţi 
zilnic pentru a vă atinge obiectivele de vânzări. 
Organizaţi-vă viaţa în jurul atingerii acestor 
obiective şi refuzaţi să acceptaţi ori să îngăduiţi 
justificări pentru lipsa de rezultate. 

Dezvoltaţi-vă propriile planuri pentru 
marketing, vânzări, producţie, controlul calităţii, 
instruire şi dezvoltare şi finanţe. Acceptaţi 
răspunderea completă pentru dumneavoastră şi 
pentru tot ce vi se întâmplă. 


8 
Atingeţi excelența încă de la bază 


Calitatea vieții unei persoane este 
determinată mai mult de gradul ei de consacrare 
câtre excelenţă decât de oricare alt factor, 
indiferent care ar fi circumstanţele externe. 

VINCE LOMBARDI 


În multe ocazii când am oferit unor companii 
programele noastre de training în vânzări, ni s-a 
spus: „N-avem nevoie de aşa ceva. Întregul nostru 
personal are ani buni de experienţă”. 

Faţă de obiecţia respectivă, noi avem un 
răspuns simplu, punem: „Perfect. Haideţi să le 
dăm agenţilor dumneavoastră de vânzări un test 
simplu despre fundamentele vânzărilor. În mod 
clar, cei care absolvă testul acesta nu vor avea 
nevoie dle training suplimentar”. 

Am constatat că, practic, nimeni nu absolvă 
niciodată testul. Foarte puţini sunt familiarizați 
îndeajuns măcar cu fundamentele vânzărilor 
pentru a putea absolvi un examen simplu, 
constând din întrebări cu răspunsuri multiple. 
Asta înseamnă că agenţii de vânzări care se 
descurcă deja bine ar putea probabil să vândă mai 
mult dacă ar fi mai bine instruiți cu privire la 
elementele de bază. Agenţii de vânzări care n-au 
primit niciodată niciun fel de training îşi pot 
schimba realmente viaţa. 


Modelul de vânzări AIDA 

Modelul AIDA descrie procesul fundamental 
de vânzări şi a fost utilizat consecvent de-a lungul 
timpului. Cele patru litere din AIDA înseamnă 
„atenţie, interes, dorinţă, acţiune” şi reprezintă 
procesul logic de luare a unei decizii de 
cumpărare. De câte ori veţi avea probleme cu 
vânzările, motivul îl va constitui eşecul în unul 
dintre aceste patru sectoare. 


Determinaţi clientul potenţial să va 
asculte 

Primul cuvânt, „atenţie”, înseamnă că, 
înainte de a începe să vindeţi ceva, trebuie să 
anulaţi orice preocupări curente ale clientului 
potenţial. Trebuie să-l determinaţi să vă asculte şi 
să fie atent la dumneavoastră. In societatea 
contemporană toţi suntem extrem de ocupați şi de 
aceea orice întâlnire sau apel telefonic pentru 
vânzări înseamnă întreruperea unei activităţi pe 
care o desfăşura clientul potenţial. 

Pentru a capta atenţia unui client, trebuie să 
formulaţi o întrebare sau să prezentaţi o idee 
orientată spre un beneficiu explicit pe care-l 
doreşte clientul, ori spre o necesitate explicită a 
sa pe care o poate satisface produsul/serviciul 
dumneavoastră. În cadrul contactului iniţial 
trebuie să răspundeţi primei întrebări a oricărui 
client potenţial: „De ce ar trebui să vă ascult?” 


De exemplu, dacă vă adresaţi unei companii, 
puteţi întreba: „Doriţi să aflaţi o idee care v-ar 
putea economisi timp sau bani în operaţiunile 
curente?” 

Întrebarea aceasta se adresează esenței 
frământărilor tuturor oamenilor de afaceri şi-i 
transmite clientului potenţial motivul pentru care 
ar fi benefic să vă asculte. Dacă respectivul 
trebuie să economisească timp sau bani, această 
întrebare îi va atrage atenţia. 

Indiferent ce anume vindeţi, puteţi concepe o 
întrebare sau declaraţie care să atragă atenţia 
unui client potenţial. Întrebarea ar trebui să se 
concentreze asupra unei dorinţe explicite a sa de 
a obţine, evita sau păstra ceva. De exemplu, una 
dintre reclamele cele mai de succes pentru un 
medicament  antihemoroidal este o simplă 
întrebare: „Hemoroizi?". Un singur cuvânt le 
atrage imediat atenţia potenţialilor clienţi, care 
ştiu despre ce este vorba. 


Treziţi-i interesul clientului potenţial 

A doua literă din modelul AIDA se referă la 
„interes". Deşteptaţi interesul celuilalt subliniind 
caracteristici ale produsului/serviciului 
dumneavoastră ori explicând felul în care acestea 
pot îmbunătăţi viaţa personală sau profesională a 
clientului potenţial. 

Demonstrația efectuată pe marginea unui 
produs stârneşte interes. O prezentare a 


serviciilor dumneavoastră, care arată cum pot ele 
îmbunătăţi activitatea profesională sau plăcerea 
clientului potențial, menţine treaz interesul 
acestuia. _ 

Oamenii sunt curioşi. li interesează să afle 
despre produse şi servicii noi, totuşi numai 
interesul în sine nu este suficient. Prezentarea ori 
demonstraţia trebuie asociată unei nevoi sau 
dorinţe, altfel vânzarea nu va avea loc. 


Stârniţi dorinţa de cumpărare 

A treia literă din modelul AIDA se referă la 
„dorinţă". Aceasta este partea din prezentarea de 
vânzare în care explicaţi beneficiile de care se va 
bucura clientul potenţial de pe urma utilizării 
produsului/serviciului dumneavoastră. 
Caracteristicile trezesc interes, dar dorința îl 
determină pe clientul potenţial să cumpere. Dacă 
respectivul spune ceva de felul: „aş dori să mai 
reflectez", înţelesul real al cuvintelor sale este: 
„nu mi-aţi stârnit îndeajuns dorinţa de cumpărare 
pentru ca să vreau să acţionez acum", 

Abilitatea dumneavoastră de a examina 
tabloul general şi de a determina beneficiile reale 
care îl vor motiva pe un client potenţial să 
cumpere produsul este partea cea mai importantă 
a vânzării. După aceea vă rămâne să găsiţi clienţii 
potenţiali care doresc intens beneficiile 
respective. 

Unele dintre beneficiile cele mai probabile în 


direcţia stimulării dorinţei de cumpărare sunt: 

1. Economisirea sau câştigarea de bani. 

2. Economisirea sau câştigarea de timp sau 
confort. 

3. Statutul de persoană sănătoasă, populară, 
respectată sau acceptată. 

4. Îmbunătăţirea situaţiei profesionale sau 
personale. 

Principala dumneavoastră sarcină este de a 
determina dorinţa-cheie de cumpărare pe care 
produsul/serviciul o poate stârni în planul mental 
şi emoţional al unui client potenţial specific, iar 
apoi de a-l convinge în mod copleşitor că-şi va 
împlini dorinţa respectivă prin ceea ce-i vindeti. 


Finalizarea vânzării 

Ultima literă din modelul AIDA simbolizează 
„acţiunea". Aceasta este partea din procesul 
vânzării în care-i cereţi clientului să ia o decizie 
finală cu privire la cumpărare, să acţioneze pe 
baza ofertei dumneavoastră. Aici  finalizaţi 
vânzarea. 

Ceva mai târziu că voi oferi unele metode 
practice pentru a-l determina pe client să 
acţioneze cu privire la oferta dumneavoastră. 
Deocamdată, este esenţial să înţelegeţi modelul 
AIDA şi să urmaţi paşii în ordinea corectă. 

Este surprinzător cât de mulţi agenţi de 
vânzări amestecă aceste patru părţi ale vânzării, 
schimbându-le ordinea, sărind înainte şi înapoi de 


la una la alta sau omiţându-le complet. Ele sunt 
însă aidoma numerelor dintr-un cod cu care se 
deschide un seif. Dacă nu sunt urmate în ordinea 
corectă, nu vor avea absolut niciun efect, chiar 
dacă sunt corecte luate în mod individual. 

Pentru a fi un agent de vânzări de top, 
trebuie să deveniți expert în toate cele patru 
sectoare. Trebuie să învăţaţi şi, îl practicaţi fiecare 
etapă a vânzării, până veţi ajunge în lumeţul în 
care le puteţi executa pe toate, uşor şi în mod 
reflex. 


EXERCIŢII DE ACŢIUNE 

Scrieţi cele patru cuvinte din modelul AIDA 
pe patru coli de hârtie, în partea de sus. După 
aceea notaţi câte zece afirmaţii pe care le puteţi 
folosi pentru a stabili o legătură mai bună cu 
clientul dumneavoastră potenţial în fiecare sector. 

Acordaţi-vă câte o notă de la 1 la 10 în 
fiecare sector, pentru a evalua cât de bine vă 
descurcaţi în prezent. Rugaţi-vă colegii şi 
managerul de vânzări să vă noteze, de asemenea. 
Treceţi apoi la acţiune în acel sector care vă poate 
ajuta cel mai mult. 

Concepeţi o întrebare de deschidere sau o 
declaraţie de poziţionare care să-i atragă atenţia 
clientului potenţial şi care să-l determine să 
dorească să vă asculte. Dacă este necesar, 
reformulaţi întrebarea sau declaraţia introductivă, 
astfel încât un client potenţial cunoscător să 


reacționeze cu interes iminent. 

Identificaţi beneficiile-cheie de care se va 
bucura un client dacă va deţine sau va utiliza ceea 
ce-i vindeti. 

Care sunt cele mai importante? Creați o 
singură frază care să sintetizeze beneficiile 
importante şi repetaţi-o frecvent. 

Stabiliţi relaţii pe termen lung 

85% din fericirea şi succesul de care vă 
bucuraţi în viaţă vor fi determinate de calitatea 
relaţiilor dumneavoastră cu alte persoane. 

BRIAN TRACY 


Toate succesele de vânzări pe care le 
înregistraţi în prezent, dar şi pe tot parcursul 
carierei, se vor baza pe calitatea relaţiilor pe care 
le stabiliţi cu clienţii. Din cauza complexităţii 
produselor sau serviciilor pe care în oferiţi, clienţii 
nu izbutesc de obicei să aprecieze în mod corect 
detaliile ofertei pe care le-o faceţi. In loc de aşa 
ceva, ei vor trebui să se bazeze pe ceea ce simt 
despre dumneavoastră şi despre afirmaţiile pe 
care le faceţi. In prezent, relaţia ocupă primul loc 
pentru majoritatea clienţilor. Ea este mult mai 
importantă decât produsul/serviciul în sine. 

Mai bine de douăzeci de ani de cercetări şi 
de milioane de dolari au fost cheltuite de Neil 
Rackham şi compania Huthwaite Associates 
pentru a intervieva peste 55.000 de clienţi, înainte 
şi după o vânzare sau o non-vânzare. Una dintre 
concluziile datelor culese a fost că relaţia este cu 
atât mai importantă în efectuarea vânzării, cu cât 
vânzarea este mai mare şi cu cât durata de viaţă a 
produsului/serviciului este mai lungă. 

Stabilirea şi menţinerea unor relaţii de 
vânzări de înaltă calitate se desfăşoară în patru 


etape, numite pe ansamblu „modelul relaţiilor de 
vânzare". Prima etapă, care reprezintă 
aproximativ 40% din vânzare, constă în 
dezvoltarea încrederii. Ea se obţine prin 
formularea unor întrebări de calitate şi prin 
ascultarea cu atenţie a răspunsurilor. O cercetare 
recentă efectuată de PMAA (Purchasing Managers 
Association of America aprox. „Asociația 
managerilor de cumpărări din America”) a 
concluzionat că agenții de vânzări pe care aceşti 
cumpărători profesionişti i-au notat ca fiind „cei 
mai buni” au fost cei care au pus cele mai multe 
întrebări înainte de a încerca să vândă ceva. 

A doua etapă a consolidării relaţiilor de 
vânzări de înaltă calitate, reprezentând 30% din 
proces, este concentrată asupra identificării 
necesităţilor şi dorințelor reale ale clientului 
potenţial. În loc să vorbiţi despre ceea ce vindeţi, 
formulati întrebări referitoare la clientul potenţial 
şi la situaţia sa. Examinaţi răspunsurile pe care le 
căpătaţi şi, citându-l pe Stephen Covey: „Căutaţi 
mai întâi să înţelegeţi şi abia apoi să fiţi înţeles". 

După ce aţi clădit un nivel ridicat de 
încredere, punând întrebări şi căutând să 
înţelegeţi felul în care  produsul/serviciul 
dumneavoastră îl poate ajuta pe clientul potenţial, 
treceţi la etapa a treia, reprezentând 20% din 
„modelul relaţiilor de vânzare", care constă în 
prezentarea soluţiilor. În această etapă îi arătaţi 
clientului potenţial felul în care îi poate fi mai bine 


decât în prezent folosind ceea ce-i vindeţi. Asociaţi 
cu atenție nevoile exprimate ale clientului 
potenţial cu caracteristicile şi beneficiile specifice 
ale produsului/serviciului pe care îl oferiţi. 

In etapa a patra, constituind 10% din 
„modelul relaţiilor de vânzare", îi cereţi clientului 
potenţial confirmarea că ceea ce-i oferiţi coincide 
cu nevoile sale. Îi cereti să ia o decizie şi să 
acţioneze pe baza ofertei dumneavoastră. 
Finalizaţi vânzarea. 

„Modelul relaţiilor de vânzare” se bazează pe 
încredere. Dezvoltaţi această calitate 
chestionându-vă clientul cu privire la necesităţile 
sale şi ascultându-i apoi cu atenţie răspunsurile. 
Cu cât veţi pune mai multe întrebări de calitate şi- 
l veţi asculta mai atent, cu atât clientul se va 
încrede mai mult în dumneavoastră şi va fi mai 
deschis. Când capătă destulă încredere, vă va 
spune tot ce trebuie să ştiţi, fie pentru a finaliza o 
vânzare, fie pentru a determina că respectivul 
client nu reprezintă o perspectivă bună pentru 
ceea ce vindeti. 

Cei mai buni agenţi de vânzări sunt „experţii 
în relaţii”. Ei îşi concentrează toată atenţia asupra 
relaţiei înainte de a începe să vorbească despre 
produsele sau serviciile lor. Şi, drept urmare, ei 
vând mai mult decât agenţii de vânzări medii. Ei 
obţin mult mai multe vânzări şi referinţe 
ulterioare. În cele din urmă, ei ajung în vârful 
domeniului lor de activitate. 


EXERCIŢII DE ACŢIUNE 

Concentraţi-vă în primul rând şi cât mai 
intens asupra clientului potenţial şi a relaţiei - 
înainte de orice altceva. Concentraţi-vă pe 
consolidarea unui nivel ridicat de încredere. 
Numai după ce aţi construit o punte de înţelegere 
a necesităţilor reale ale clientului potenţial, ar 
trebui să începeţi să vorbiţi despre ceea ce 
vindeţi. Când relaţia este puternică, vânzarea se 
efectuează de la sine. 

Concepeţi o serie de întrebări în scopul de a 
vă înţelege complet clientul şi situaţia sa. Adresaţi 
întrebările într-o succesiune logică, de la general 
la particular. Puteţi chiar să întocmiţi o listă cu 
aceste întrebări şi să i-o înmânaţi clientului 
potenţial când vă întâlniți (a se vedea capitolul 5). 
După aceea examinaţi lista împreună, pentru a 
asigura un nivel ridicat de înţelegere reciprocă, 
înainte de a începe prezentarea 
produsului/serviciului. 

Fiţi un specialist în îmbunătățiri 
financiare 

O singură idee - o străfulgerare bruscă = 
poate valora un milion de dolari. 

ROBERI COLLIER 


În vânzările consultative, vă poziţionaţi ca 
expert, rafii consultant, consilier, ajutor şi profesor 
în cadrul situaţiei de vânzări. Mai presus de orice, 
vă  poziţionaţi ca o persoană care rezolvă 
probleme. Puneţi întrebări de calitate ţi. ascultați 
cu atenţie răspunsurile. 

Ar trebui să vă afirmaţi ca „specialist în 
îmbunătăţiri financiare” mai ales atunci când 
vindeţi unor companii. Aceasta necesită să vă 
concentrați toată atenţia pentru a-i demonstra 
clientului felul în care afacerea sa poate fi mai 
bună din punct de vedere financiar dacă va folosi 
produsul/serviciul dumneavoastră. 

Clienţii agenţilor de vânzări de top îi descriu 
pe aceştia ni fiind nişte consultanţi, membri 
neplătiţi ai propriului lor personal. Ei spun: „Imi 
înţeleg realmente situaţia”. Acesta trebuie să fie şi 
telul dumneavoastră. 

Începeţi procesul de vânzare punând 
întrebări despre afacerea clientului potențial, 
căutând să înţelegeţi modul în care sunt generate 
vânzările şi veniturile, de unde apar costurile şi 
cheltuielile şi cum sunt realizate profiturile. 


Puneţi-vă în poziţia proprietarului sau a 
directorului afacerii şi încercaţi să vă imaginaţi 
implicat în mod personal în obţinerea rezultatelor 
financiare pentru care este el răspunzător. 

După ce aţi înţeles felul în care operează 
afacerea sau departamentul clientului potenţial, 
căutaţi un mod prin care să definiţi în termeni 
financiari ceea ce vindeţi. Obiectivul primar este 
de a-i demonstra clientului potenţial că beneficiul 
financiar al cooperării cu dumneavoastră este mai 
mare decât costul produsului/serviciului pe care i-l 
vindeţi. 

Multe companii utilizează „rata internă de 
rentabilitate” pentru a evalua o cheltuială nouă 
survenită în cadrul afacerii. Acesta este 
rentabilitatea investiţiei pe care companiile 
încearcă s-o atingă prin achiziţia de echipamente 
noi de orice fel. De exemplu, o companie poate 
stabili valoarea RIR la 15%. Asta înseamnă că, 
pentru a-i vinde companiei un produs sau serviciu, 
trebuie să-i demonstraţi că acesta va economisi 
sau îi va aduce minimum 15% în fiecare an şi că, 
în cele din urmă, îşi va recupera investiţia. 

Cu cât rata de rentabilitate pe care o afacere 
o poate atinge prin folosirea produsului/serviciului 
dumneavoastră este mai mare, cu atât acestea 
sunt mai atractive de cumpărat şi utilizat, 
deoarece în esenţă beneficiarii îşi amortizează 
investiţia şi obţin profit. 

Cel mai important criteriu de decizie pe care 


oamenii de afaceri îl utilizează în evaluarea unei 
potenţiale achiziţii sau cheltuieli se numeşte 
„timpul de rambursare”: timpul care va trece până 
ce o companie îşi va recupera complet banii 
investiţi. El se determină prin împărţirea RIR la 
72. (De exemplu, dacă  produsul/serviciul 
dumneavoastră Îi va economisi anual sau Îi va 
aduce companiei un profit de 20% din costul său, 
timpul de rambursare este de 3,6 ani.) După aceea 
compania compară această rată de rentabilitate cu 
alte posibile utilizări ale aceloraşi sume. 

Pentru a determina timpul de rambursare, 
clientul potenţial are la îndemână patru întrebări 
esenţiale, formulate ca atare sau nu, la care 
trebuie să răspundeţi. Prima întrebare este: cât 
costă? 

A doua întrebare la care va trebui să 
răspundeţi în această prezentare este: cât capăt 
eu pentru investiţia pe care o fac? 

A treia întrebare este: cât de repede 
recuperez aceşti bani? 

A patra întrebare este: cât de sigur pot să fiu 
că-mi spui adevărul? 

Cu cât veţi răspunde mai clar la aceste 
întrebări, cu atât îi va fi mai uşor clientului 
potenţial să cumpere de la dumneavoastră. Cu cât 
veţi răspunde mai vag, cu atât îi va fi mai dificil să 
facă asta. Dacă nici dumneavoastră, nici clientul 
nu puteţi preciza rata de rentabilitate şi timpul de 
rambursare, vânzarea nu se va finaliza. 


Ca specialist în îmbunătăţiri financiare, 
demonstraţi şi subliniaţi permanent felul în care 
clientul poate atinge mai multe dintre obiectivele 
afacerii sale, ca rezultat al urmării sfaturilor şi 
recomandărilor dumneavoastră. Poziţionaţi-vă ca 
membru  neplătit al personalului clientului, 
ajutându-l să-şi crească vânzările, să reducă 
costurile ori să amplifice profiturile. Arătaţi-i că 
produsul/serviciul dumneavoastră este de fapt 
„gratuit”, deoarece clientul se alege la sfârşit cu 
mai mulţi bani decât plăteşte la început. Aceasta 
este o cheie vitală pentru vânzările la nivel înalt. 


EXERCIŢII DE ACŢIUNE 

Determinaţi rata exactă de rentabilitate, ca 
timp sau bani  economisiţi prin utilizarea 
produsului/serviciului pe care-l vindeţi. Descrieţi- 
vă produsul/serviciul din punctul de vedere al 
felului în care el afectează situaţia financiară a 
clientului potenţial. Gândiţi în termenii beneficiilor 
financiare directe şi indirecte de care clientul se 
va bucura în urma folosirii produsului/serviciului. 

Identificaţi, pe piaţa dumneavoastră, clienţii 
potenţiali care pot profita cel mai mult de pe urma 
beneficiilor financiare aduse de produsul/serviciul 
dumneavoastră. Concentraţi-vă o parte mai mare 
a energiilor de vânzare către acei clienţi potenţiali 
care pot să profite mai rapid de ceea ce vindeţi. 
Clădiţi-vă activităţile de vânzare în jurul găsirii 
mai multor asemenea clienți potențiali. 


Concentraţi-vă permanent asupra „timpului de 
rambursare”. 

Folosiţi vânzarea educaţională cu toţi 
clienţii 


Natura nu înțelege glumele. 

Ea este întotdeauna exactă, serioasă, severă: 
are dreptate întotdeauna, iar erorile şi 
inexactitàtile Îi apartin inevitabil omului. 

JOHANN WOLFGANG VON GOETHE 


Un motiv principal pentru care clienții 
potenţiali nu cumpără este faptul că ei nu înţeleg 
exact ce anume vindeţi şi în ce fel pot folosi şi 
beneficia de ceea ce vindeţi. Mulţi agenţi de 
vânzări presupun că, după o singură prezentare 
de vânzare, clientul potenţial este la fel de 


familiarizat ca şi ei cu detaliile 
produsului/serviciului. Aceasta poate fi o greşeală 
majoră. 


Când am vândut participări în investiţii 
imobiliare unor directori generali, am presupus în 
mod greşit că aceste persoane importante, cu sute 
şi uneori mii de angajaţi, cunoşteau la fel de bine 
afacerile imobiliare ca pe propriile lor afaceri. 
Drept urmare, prezentam adesea în mod succint 
detaliile produsului meu şi mă aşteptam ca ei să 
înţeleagă gama completă de beneficii şi avantaje a 
ofertei. 

Nu am avut nevoie de prea multe vânzări 
pierdute pentru a înţelege că, dacă doream să-mi 


vând produsul, trebuia să-l explic în detalii 
minuţioase, exact ca şi cum aş fi predat un subiect 
necunoscut unui student nou. Aşa am înţeles care 
era importanţa poziționării mele ca profesor în 
procesul vânzării. 

În vânzarea educaţională, folosiţi o tehnică 
de tip presiune redusă/niciun fel de presiune. Nu 
încercaţi să influenţaţi ori să vă convingeţi clientul 
în vreun fel. Puneţi întrebări de calitate şi 
ascultați cu atenţie răspunsurile. Vă aplecaţi 
înainte şi luaţi notițe. Vă poziţionaţi ca profesor şi 
ajutor, nu ca agent de vânzări. Modul optim de a 
acţiona în această privinţă este metoda „arătaţi, 
spuneţi şi întrebaţi” de prezentare a 
produsului/serviciului dumneavoastră. 

Arătaţi-i clientului în partea expozitivă a 
prezentării, explicaţi sau demonstraţi felul în care 
produsul/serviciul dumneavoastră duce la 
obţinerea unui rezultat sau beneficiu explicit. 
Implicaţi-vă clientul potenţial. Cereţi-i să facă 
ceva, să încerce ceva în mod personal, ori să 
efectueze calcule care să vă dovedească 
argumentele. 

Spuneţi-i clientului în partea declarativă a 
procesului de vânzare educaţională, explicaţi 
caracteristicile şi beneficiile 
produsului/serviciului, utilizând relatări, statistici, 
rezultate de cercetări şi referinţe ale unor clienţi 
mulţumiţi. Aidoma unui avocat, „clădiţi-vă cazul” 
pentru ceea ce vindeţi, prezentând dovezile sub 


formă de ajutoare vizuale sau materiale scrise, 
care „adeveresc” calitatea şi utilitatea produsului. 

Intrebaţi-vă clientul în etapa interogativă, 
opriţi-vă în mod regulat pentru a pune întrebări şi 
solicita feedback despre ceea ce aţi prezentat. O 
trăsătură a agenţilor de vânzări de top este faptul 
că îşi menţin clienţii potenţiali implicaţi în 
discuţie, prin solicitarea permanentă de 
comentarii şi opinii. Agenţii de vânzări inabili sunt 
adesea atât de nervoşi, încât iuţesc descrierea 
produsului lor, fără a-i lăsa clientului potenţial 
oportunitatea de a pune întrebări ori de a obiecta. 

lată un model simplu pe care-l puteţi adapta 
produsului dumneavoastră: 

„Mulțumită acestei (caracteristică a 
produsului), veţi putea (beneficiu al produsului), 
ceea ce înseamnă 

(beneficiu al clientului)”. 

De exemplu, să presupunem că vindeţi un 
model nou de calculator. Aţi putea spune: 
„Mulțumită acestui microprocesor Pentium IV 
(caracteristică a produsului), veţi putea rula 
simultan mai multe programe (beneficiu al 
produsului), ceea ce înseamnă că veţi realiza mai 
multe operaţiuni în timp mai scurt (beneficiu al 
clientului)”. 

Când  „arătaţi, spuneţi şi întrebaţi, vă 
poziţionaţi ca instructor, nu ca agent de vânzări. 
Punând întrebări, aflaţi în ce fel clientul îşi poate 
îmbunătăţi activitatea dacă foloseşte ceea ce 


vindeţi. „Planul lecţiei” dumneavoastră constă în 
a-l învăţa pe client modul cel mai bun în care vă 
poate folosi produsul/serviciul, astfel încât să 
beneficieze de pe urma lui în activitatea personală 
şi profesională. Dacă aveţi multe produse, mai ales 
dintre cele tehnice, cu numeroase funcţii, puteţi 
consolida o valoare percepută ca fiind 
extraordinară, învăţându-l pe client toate modurile 
diferite în care vă poate utiliza produsul/serviciul 
pentru a obţine mai multe rezultate şi satisfacţie 
maximă. 

Cu cât veţi deveni mai competent în a afla 
nevoile reale ale clientului potenţial şi cu cât îl 
veţi învăţa mai bine felul în care poate să obţină 
mai mult din ceea ce vindeţi, cu atât mai mult vă 
va respecta clientul, va avea încredere în 
dumneavoastră şi va dori să faceţi şi alte afaceri 
împreună. 


EXERCIŢII DE ACŢIUNE 

Luaţi o coală de hârtie şi trasaţi pe ea trei 
linii verticale, pentru a crea trei coloane egale. In 
partea de sus a fiecărei coloane, scrieţi 
„caracteristică produs”, „beneficiu produs”, 
respectiv „beneficiu client. 

În prima coloană  enumeraţi toate 
caracteristicile pozitive ale produsului/serviciului 
dumneavoastră, în a doua coloană, treceţi 
beneficiile produsului care sunt ataşate fiecărei 
caracteristici. În a treia coloană definiţi beneficiul 


clientului, adică oferiţi practic răspunsul la 
întrebarea: „ce câştig am eu?". 

Exersaţi în a vă poziţiona ca „profesor” vizavi 
de clienţii potenţiali. Concentraţi-vă prezentarea 
în direcţia ajutării clientului potenţial să înţeleagă 
cât de util poate fi  produsul/serviciul 
dumneavoastră, fiind pe deplin încrezător că dacă 
el înţelege complet, atunci vânzarea se va realiza 
în mod automat. 

Instituiţi  megacredibilitatea fiecărui 
client potenţial 


Onestitatea este primul capitol din cartea 
înțelepciunii. 
THOMAS JEFFERSON 


Circa 80% din motivele pentru care clienţii 
potenţiali competenţi nu cumpără un produs sau 
serviciu sunt asociate temerii de a nu comite o 
eroare, în urma a nenumărate experienţe negative 
de cumpărare care încep din copilărie; toţi am 
cumpărat ceva şi am regretat după aceea. Poate 
că ulterior am aflat că am plătit prea mult, că am 
obţinut produsul necorespunzător pentru nevoile 
noastre, că n-am izbutit să beneficiem de service- 
ul sau repararea produsului, sau poate că am fost 
pur şi simplu minţiţi de agentul de vânzări ori de 
companie. 

Din cauza acestui bagaj de decizii nefericite 
de cumpărare, clienţii potenţiali sunt de obicei 
suspicioşi, sceptici şi neîncrezători fată de ofertele 
de vânzări, chiar şi atunci când doresc şi au 
nevoie de un produs sau serviciu explicit. Şi, cu 
cât acesta este mai mare şi mai scump, cu atât ei 
sunt mai precauţi şi mai bănuitori. 

Patru factori exacerbează această şovăială 
fată de orice ofertă de vânzare. Primul este 
mărimea achiziţiei. Cu cât costă mai mult, cu atât 


clientul potenţial o percepe mai mult ca fiind un 
risc. 

Al doilea factor este durata de viață a 
produsului. Dacă aceasta este estimată la 
minimum trei ani - şi după ce va fi cumpărat, 
produsul va fi prea scump ca să mai fie 
achiziţionat altul =, clientul va şovăi în mod firesc 
în luarea unei decizii de cumpărare. Riscul de a 
greşi şi de a rămâne cu un produs 
necorespunzător este destul de mare. 

Al treilea factor este numărul de persoane 
implicate. Toţi am cunoscut experienţa luării unei 
decizii de cumpărare pentru care am fost criticaţi 
ulterior de alte persoane. Uneori, acestea se plâng 
pur şi simplu cu privire la alegere. Alteori, 
subliniază cât de neinspirată a fost alegerea, 
ţinând seama de alte produse sau servicii 
disponibile. Cazul cel mai neplăcut dintre toate 
survine atunci când decizia se dovedeşte a fi atât 
de proastă, încât este ameninţată însăşi poziţia 
cumpărătorului în compania sa. De aceea, reclama 
cea mai faimoasă a companiei IBM este: 
„niciodată, nimeni n-a fost concediat pentru c-a 
ales IBM!". 

Al patrulea factor de risc este legat de 
posibilă stare de prim cumpărător a clientului. A 
mai cumpărat sau a mai utilizat vreodată acest 
produs sau serviciu? L-a cumpărat vreodată de la 
dumneavoastră ori de la compania 
dumneavoastră? în cazul unor răspunsuri 


negative, riscul perceput este mai mare. 

Antidotul la acest scepticism firesc faţă de 
orice ofertă de vânzare îl constituie credibilitatea. 
Soluţia este de a consolida imaginea pe care 
clientul o are despre dumneavoastră ca persoană 
complet credibilă, care vinde un produs în care 
poate să aibă toată încrederea. Credibilitatea este 
esenţială în orice decizie de cumpărare, dar nu 
este suficientă în sine. 

În prezent, aveţi nevoie de credibilitate 
pentru simpla stabilire a unei întâlniri cu un 
client. De aceea, pentru a finaliza vânzarea, aveţi 
nevoie de megacredibilitate. Aceasta este definită 
ca acea credibilitate care depăşeşte cu mult 
atracțiile oferite de calitate şi service. Este 
credibilitatea care surclasează tot ce pot oferi 
concurenţii dumneavoastră. 

Megacredibilitatea este o idee sau un 
sentiment care poate fi (şi care trebuie să fie) 
creat în inima şi mintea clientului potenţial. Este 
factorul critic intangibil de la baza tuturor 
eforturilor de vânzări încununate de succes. 
Megacredibilitatea este calitatea formidabilă a 
agenţilor de vânzări cu rezultate de excepţie. Şi, 
din fericire, megacredibilitatea este o atitudine pe 
care o puteţi consolida, pas cu pas, prin fiecare 
interacţiune cu clientul. 

Pentru instituirea megacredibilităţii există 
cinci factori esenţiali. Oricare dintre ei poate 
determina vânzarea, după cum îl valorificaţi sau 


nu. lar necunoaşterea lor nu constituie o scuză. 


Dumneavoastră sunteţi cheia vânzării 

Prima formă de  megacredibilitate este 
credibilitatea agentului de vânzări - a 
dumneavoastră. Credibilitatea personală este atât 
de importantă, încât simpla apariţie şi tipul de 
personalitate pot finaliza sau anula vânzarea. 

Megacredibilitatea personală are patru părţi: 
vestimentația, grija privind aspectul exterior, 
accesoriile şi atitudinea. Fiecare dintre aceste 
ingrediente este esenţial. Un neajuns al oricăruia 
vă poate costa vânzarea. 


Îmbrăcaţi-vă pentru succes 

Clienţii sunt persoane foarte vizuale. In felul 
în care arătaţi, ei caută indicii pentru a vă 
determina competenţa şi seriozitatea, iar după 
aspectul dumneavoastră exterior judecă 
veridicitatea şi capacităţile produsului, serviciului 
şi companiei. Nu mai puţin de 95% din prima 
impresie pe care o lăsaţi unui client va fi dată de 
vestimentația dumneavoastră. Aceasta se 
datorează faptului că hainele vă acoperă 95% din 
corp. Din acest motiv, agenţii de vânzări de top se 
îmbracă asemenea unor persoane de succes în 
toate ocaziile şi cu toţi clienţii. Ei nu lasă nimic la 
voia întâmplării. 

Urmaţi-i pe lideri, nu pe ucenici. Priviţi-i pe 
agenţii de vânzări de top din domeniul 


dumneavoastră de activitate şi apoi îmbrăcaţi-vă 
ca ei. Ca regulă generală, ar trebui să cheltuiţi de 
două ori mai mulţi bani pe îmbrăcăminte decât în 
prezent şi să cumpăraţi de două ori mai puţine 
haine. Aceste haine bune vă vor plăcea atât de 
mult, încât le veţi purta mai des, veţi obţine mai 
multă valoare de pe urma utilizării lor şi vă veţi 
simţi mai bine şi mai încrezător de fiecare dată 
când le veţi îmbrăca. 

Ar trebui să citiţi cel puţin o carte despre 
felul în care trebuie să vă îmbrăcaţi pentru a avea 
succes în lumea afacerilor. Nu credeţi orice aţi 
auzi despre „noua” acceptare a vestimentaţiei 
sport. Nu v-aţi dori să ajungeţi vreodată să 
concuraţi în vânzări cu un rival care arată mult 
mai bine ca dumneavoastră la exterior. Îmbrăcaţi- 
vă elegant când vă vizitaţi clienţii. Asiguraţi-vă că 
arătaţi ca genul de persoană de la care un client s- 
ar simţi confortabil să primească sfaturi. 

Folosiţi-vă  discernământul pentru a vă 
determina vestimentația cea mai adecvată atunci 
când le vindeţi ceva clienţilor. Lucrurile cele mai 
acceptabile se modifică de la o regiune la alta şi 
de la un domeniu profesional la altul. 

De exemplu, când vă întâlniți cu bancheri sau 
directori generali ar trebui să vă îmbrăcaţi altfel 
decât atunci când vindeţi excavatoare ori combine 
constructorilor sau fermierilor. 


Arătaţi cât mai bine 


Grija privind aspectul exterior este de 
asemenea importantă pentru impresia pe care o 
lăsaţi clientului potenţial, începând chiar de la 
prima întâlnire. Agenţii de vânzări cei mai bine 
plătiţi din aproape toate domeniile de activitate 
tind să aibă un aspect exterior conservator şi 
discret. Priviţi fotografiile oamenilor de afaceri din 
ziare şi reviste. Ei oferă întotdeauna o imagine 
exterioară profesionistă, competentă şi credibilă. 
Dumneavoastră ar trebui să fiţi la fel. 

Regula cea mai simplă cu privire la 
vestimentaţie şi la aspectul exterior este că nimic 
nu trebuie să distragă clientul de la chipul, 
persoana şi conversaţia cu dumneavoastră. 
Clientul trebuie să rămână cu impresia unui agent 
de vânzări profesionist, fără a conştientiza un 
articol vestimentar sau un element explicit al 
aspectului dumneavoastră exterior. 


Accesoriile vă pot ajuta ori vă pot face 
rău 

Accesoriile corecte se combină bine cu 
vestimentația şi cu aspectul exterior general. Ele 
vă plusează „înfăţişarea” generală, fără să atragă 
atenţia. Ele au culoarea, designul şi textura 
potrivită pentru a spori impresia generală de 
profesionism. Priviţi-vă în oglindă înainte de a 
porni spre o întâlnire pentru vânzări şi solicitaţi 
părerea altor persoane. 


Atitudinea mentală pozitiva 

A patra componentă a impresiei iniţiale pe 
care o lăsaţi clientului potenţial este chiar 
atitudinea dumneavoastră. 

Ca regulă generală, atunci când vindeţi ar 
trebui să fiţi mereu încrezător, prietenos, optimist 
şi vesel. Clienţii preferă să aibă de-a face cu 
oameni amabili, care par deschişi şi gata să dea o 
mână de ajutor. Dacă aveţi probleme personale, 
lăsaţi-le acasă ori păstraţi-le pentru 
dumneavoastră. Fiţi o persoană relaxată şi cu care 
este plăcut să se încheie afaceri. 


Activul cel mai valoros 

Partea a doua a megacredibilităţii este 
reputaţia companiei dumneavoastră. Potrivit lui 
Theodore Leavitt de la Harvard Business School, 
activul cel mai valoros al unei companii este „felul 
în care le este cunoscută clienţilor săi". Această 
reputaţie este alcătuită din mai mulţi factori cu 
care clienţii au de-a face când tratează cu 
compania. 

Circa 85% din vânzările încheiate 
actualmente se bazează pe zvonurile răspândite 
prin viu grai - ce spun alţii despre produsul şi 
serviciile dumneavoastră. Acesta este felul în care 
compania vă este percepută şi apreciată pe piaţă 
de către clienţi şi non-clienţi. Cu cât aveţi o 
reputaţie mai bună, cu atât riscul cumpărării de la 
dumneavoastră este perceput ca fiind mai mic. Cu 


cât mai mulţi clienţi vorbesc de bine despre 
dumneavoastră, cu atât le este mai uşor unor 
clienţi noi să vă accepte recomandările şi să 
cumpere ceea ce le oferiţi. 


Scrieţi totul 

Partea a treia a  megacredibilităţii o 
reprezintă mărturiile. Acestea sunt scrisori, liste, 
fotografii şi declaraţii ale unor terţi. Toate 
consolidează sentimentul de încredere şi reduc 
teama de a săvârşi o eroare de cumpărare. 

O singură scrisoare bună din partea unui 
client mulţumit poate fi tot ce vă trebuie pentru a 
convinge un client potenţial că poate cumpăra 
fără griji de la dumneavoastră. Instauraţi-vă 
obiceiul de a solicita o scrisoare de certificare de 
fiecare dată rând căpătaţi un comentariu pozitiv 
din partea unui client. Purtaţi scrisorile cu 
dumneavoastră, în mape de plastic, într-un dosar 
cu file detaşabile. Ele sunt incredibil de puternice 
pentru clădirea megacredibilităţii. 

Dacă puteţi, întocmiţi o listă cu persoanele 
sau companiile care au cumpărat de la 
dumneavoastră. Cu cât lista este mai lungă sau cu 
cât numele de pe ea sunt mai cunoscute de către 
clienţi, cu atât va fi mai puternică în demersul de 
consolidare a încrederii lor fată de 
dumneavoastră. 

Altă formă de credibilitate o reprezintă 
fotografiile sau înregistrările video făcute de 


clienţii mulţumiţi. O imagine face cât o mie de 
cuvinte atunci când este vorba despre depăşirea 
scepticismului şi clădirea megacredibilităţii într-o 
discuţie de vânzări. Adesea, oamenii nu vor 
cumpăra un produs sau serviciu până nu ştiu cine 
l-a mai cumpărat şi dacă a fost încântat de el. În 
discuţiile referitoare la vânzări, oferiţi în mod 
voluntar şi limpede această informaţie. 


Reliefaţi-văa ipostaza cea mai bună 

Partea a patra a megacredibilităţii este 
prezentarea. Când este bine gândită, complet 
profesionistă, concentrată asupra clientului, ea 
sporeşte valoarea produsului/serviciului şi creşte 
preţul pe care-l puteţi percepe. O prezentare 
planificată şi pregătită vă ridică nivelul 
credibilităţii. Aceasta din urmă poate fi tot ce vă 
trebuie pentru a depăşi teama şi şovăielile care-i 
opresc pe cei mai mulţi clienţi. 

Prezentarea excelentă este aceea în care vă 
asociaţi produsul/serviciul cu nevoile clientului, 
exact aşa cum le-a expus el în partea interogativă 
şi de receptare. li arătaţi clientului că beneficiile 
pe care şi le doreşte sunt conţinute în ceea ce 
vindeţi. Evitaţi să pomeniţi lucrurile despre care 
clientul nu şi-a exprimat interesul de a le 
cumpăra. 


Subliniaţi valoarea 
Al cincilea ingredient al megacredibilităţii 


este  produsul/serviciul în sine. Prezentarea 
dumneavoastră ar trebui să demonstreze clar că 
produsul pe care-l oferiţi este soluţia ideală pentru 
nevoile clientului şi că valoarea lui depăşeşte cu 
mult preţul pe care-l cereţi. 

Clientul trebuie să fie convins că, ţinând 
seama de toate aspectele, va avea mai degrabă de 
câştigat dacă va cumpăra ceea ce vindeţi 
dumneavoastră, decât dacă ar cumpăra un produs 
concurent sau dacă ar economisi pur şi simplu 
banii respectivi. 


Regula de aur pentru succesul vânzărilor 
este: „totul contează”. 

Totul contează! Tot ce faceţi într-o situaţie de 
vânzări fie ajută, fie strică. Fie vă avansează către 
vânzare, fie vă îndepărtează de aceasta. Fie vă 
sporeşte credibilitatea, fie v-o micşorează. Nimic 
însă nu este neutru. Totul contează. 

Toţi profesioniştii de vârf ştiu că totul 
contează. Ei nu lasă nimic la voia întâmplării. Şi 
dumneavoastră ar trebui să procedaţi la fel. 


EXERCIŢII DE ACŢIUNE 

Intocmiţi lista celor cinci ingrediente ale 
megacredibilităţii. Determinaţi un lucru pe care-l 
puteţi face în fiecare zonă pentru a vă creşte 
credibilitatea şi a micşora percepţia de risc din 
partea clientului. 

Incepeţi cu vestimentația, cu aspectul 


exterior îngrijit şi cu înfăţişarea dumneavoastră de 
ansamblu. Imaginaţi-vă că ar exista un concurs 
pentru a lăsa unui client potenţial o primă 
impresie excelentă. Aţi putea să câştigaţi 
concursul acela? Dacă nu, decideţi chiar azi ce va 
trebui să schimbaţi şi să îmbunătăţiţi, astfel ca să 
arătaţi mai convingător atunci când vă întâlniți cu 
el. 

Treceţi-vă în revistă materialele pentru 
vânzări şi prezentarea. Determinaţi ce puteţi face 
imediat pentru a spori credibilitatea companiei şi 
a produsului dumneavoastră. In timpul 
prezentării, folosiţi într-o măsură mai mare 
mărturiile şi materialele vizuale. 

Utilizaţi toate metodele posibile pentru a 
demonstra că ceea ce vindeţi este mai valoros şi 
mai dezirabil decât preţul pe care-l cereţi şi că 
produsul/serviciul dumneavoastră este superior 
oricărui produs sau serviciu concurent. 


13 
Rezolvaţi eficient obiecțiile 


Efortul constant şi decis spulberă toate 
împotrivirile şi înlătură toate obstacolele. 
CLAUDE BRISTOL 


Toţi clienţii potenţiali au întrebări şi griji 
legate de oferta dumneavoastră, care trebuie 
soluționate în mod eficient înainte ca ei să poată 
continua cu încredere. Atitudinea este firească şi 
trebuie să vă aşteptaţi la aşa ceva. Capacitatea 
dumneavoastră de a răspunde eficient la obiecţii 
este un talent esenţial, care vă va determina în 
mare măsură nivelul de vânzări şi venit. Obiectivul 
dumneavoastră este de a fi un maestru al acestui 
talent. 

Când începusem să vând şi clienţii potenţiali 
aveau obiecţii faţă de oferta mea, mă simţeam 
zdrobit. Când îmi dădeau răspunsuri de felul „nu 
ne putem permite aşa ceva", „deocamdată nu 
suntem pe piaţă pentru asta", „nu ne trebuie ceea 
ce vinzi", „ai preţurile prea mari” sau „putem 
cumpăra acelaşi lucru mai ieftin din altă parte”, 
eu acceptam obiecţia fără împotrivire şi treceam 
la următorul client potenţial. 

După aceea am învăţat că obiecțiile fac pur şi 
simplu parte din procesul normal al vânzării. Ele 
sunt inevitabile. Sarcina mea era de a identifica 
obiecțiile majore pe care le puteam primi şi de a le 


găsi apoi răspunsuri. 

Realitatea este că obiecțiile sunt utile. Ele 
indică interes. Înregistrările video a mii de 
întâlniri de vânzări arată că cele finalizate cu 
succes au întâmpinat de două ori mai multe 
obiecţii decât vânzările nefinalizate. Când clientul 
potenţial obiectează, înseamnă că începe să vă 
privească oferta cu seriozitate. Acum aveţi ocazia 
reală de a vinde. 

În cazul obiecţiilor se aplică „legea celor 6", 
care afirmă că pentru orice ofertă nu există mai 
mult de şase obiecții majore. Sarcina 
dumneavoastră este de a clasifica toate obiecțiile 
posibile în cele şase categorii şi de a concepe 
răspunsuri perfecte pentru toate. 

Obiecţiile pot fi legate de preţ, de satisfacția 
clientului fată de actualul său furnizor, de 
mulţumirea resimţită fată de situaţia curentă, de 
reticenţa la noutate ori de lipsa de familiarizare cu 
produsul dumneavoastră, sau chiar de 
împotrivirea reflexă faţă de vânzări în general. 


Metoda contraatacului 

Când întâmpinați rezistentă iniţială fată de 
vânzări la orice ofertă, de exemplu când clientul 
potenţial spune „nu sunt interesat” ori „nu-mi pot 
permite aşa ceva”, îi puteţi răspunde la aceste 
obiecţii prin metoda contraatacului. Pe un ton 
politicos şi pozitiv, replicaţi: „Nu-i nimic. 
Majoritatea celor aflaţi în situaţia dumneavoastră 


au răspuns la fel când am discutat prima oară. 
Între timp, au devenit clienţii noştri cei mai buni şi 
ne-au recomandat prietenilor lor”. 

In cazul unui client potențial cunoscător, 
aceasta declanşează de obicei replica „Despre ce-i 
vorba?", la care răspundeţi: „Este exact lucrul 
despre care doresc să vă vorbesc şi am nevoie sã- 
mi acordaţi doar câteva minute”. 

Prima regulă în abordarea eficientă a 
obiecţiilor este că trebuie să le ascultați până la 
capăt, fără să vă întrerupeţi interlocutorul. Chiar 
şi atunci când clientul potenţial obiectează, 
căpătaţi o ocazie de a asculta, iar ascultarea 
consolidează increderea. Un client potenţial 
negativ poate fi transformat într-unul unul neutru 
sau pozitiv, dacă practicaţi „arta” ascultării cu 
atenţie. 

Trataţi fiecare obiecţie ca şi cum ar fi de fapt 
o întrebare. Când clientul potenţial spune „nu-mi 
pot permite aşa ceva”, replicaţi: „Aceasta este o 
întrebare bună! Cum puteţi justifica preţul? Voi 
încerca să răspund eu în numele dumneavoastră”. 

lată trei modalităţi de răspuns pe care le 
puteţi folosi pentru orice obiecţie: 

Mai întâi, puteţi să faceţi o pauză, să zâmbiţi 
şi apoi să rostiţi: „Ce vreţi să spuneţi?”. Aceasta 
este genul de întrebare la care este aproape 
imposibil să nu vi se răspundă. O puteţi utiliza în 
mod repetat în discuţiile legate de vânzări. „Ce 
vreţi să spuneţi?” sau „Ce vreţi să spuneţi - 


exact?” 

În al doilea rând, puteţi spune: „Este limpede 
că aveţi un motiv viabil să spuneţi aşa ceva. Vă 
deranjează dacă vă întreb care este motivul 
respectiv?” De cele mai multe ori, clientul nu are 
un motiv foarte întemeiat pentru obiecţie şi 
răspunsul acesta va ajuta la clarificarea situaţiei. 

Al treilea mod în care puteţi aborda obiecțiile 
este metoda „simţiţi, simţit, descoperit”. Când 
clientul spune ceva de felul „costă prea mult”, 
puteţi replica: „Inţeleg perfect ce simțiți. Şi alţii 
au simţit la fel când au auzit prima dată preţul. 
lată însă ce au descoperit când au început să ne 
folosească produsul/serviciul...” 

După aceea îi explicaţi felul în care alţi 
clienţi au descoperit că beneficiul sau valoarea 
produsului dumneavoastră justifică din plin preţul 
pe care îl cereţi. Demonstraţi că ceea ce primeşte 
clientul depăşeşte cu mult ceea ce trebuie să 
plătească. 

Arătaţi-i cât de încântați au fost alţi clienţi, 
chiar dacă au cheltuit mai mult decât se 
aşteptaseră iniţial. 

Când acord consultanţă de vânzări unei 
companii, mă aştept ca agenţii respectivi să-şi 
poată creşte vânzările în două moduri. În primul 
rând, ei le pot oferi clienţilor mai multe beneficii şi 
motive pentru cumpărare. În al doilea rând, pot 
elimina în mod eficient multe dintre obiecţii sau 
dintre motivele pentru care clienţii lor ezită să 


cumpere. 

După aceea desfăşurăm un exerciţiu de 
completare a frazei, pentru a identifica 
principalele obstacole existente în mintea 
clienților, care-i fac pe aceştia să şovāie. 
Completăm fraza: „Aş putea vinde fiecărui client 
potențial cu care am vorbit, dacă el n-ar fi spus”. 

Scriem apoi pe un flipchart toate obiecțiile 
care au fost menționate de participanții la 
seminar. În continuare, „grupăm” obiecțiile în 
categoriilor lor logice, care nu sunt niciodată mai 
mult de şase. In cele din urmă, colectăm toate 
replicile care au fost folosite pentru a răspunde la 
fiecare categorie explicită de obiecţii. 

După ce v-aţi înarmat cu un repertoriu de 
răspunsuri excelente, veţi vinde cu mai multă 
încredere şi eficientă. Obiecţiile nu vă vor mai 
împiedica niciodată. 


EXERCIŢII DE ACŢIUNE 

Întocmiţi o listă cu toate motivele pe care vi 
le oferă clienţii potenţiali pentru a nu cumpăra 
ceea ce vindeţi. Organizaţi lista aceasta după 
priorităţi şi frecvenţă.  Determinaţi obiecțiile 
majore pe care le primiţi şi care vă împiedică să 
vindeţi unor potenţiali clienţi. 

Scrieţi aceste obiecţii în partea stângă a unei 
coli. Trageţi o linie verticală pe mijlocul colii. 
După aceea scrieţi câte un răspuns logic şi 
convingător pentru fiecare obiecţie în coloana din 


dreapta. 

Întrebaţi alţi agenţi de vânzări în ce fel 
răspund la aceste obiecţii. Exersaţi, pentru a 
putea riposta pe un ton firesc la obiecţii, atunci 
când vă sunt adresate. Faceţi rost de scrisori cu 
mărturii sau de alte dovezi pentru a demonstra că 
obiecţia nu este un motiv valid care să-l oprească 
pe client să cumpere. De acum înainte, refuzaţi să 
luaţi în seamă răspunsurile negative, cu excepţia 
cazurilor în care există motive foarte serioase 
pentru care clientului potenţial îi este imposibil să 
cumpere. 


14 
Ocupaţi-vă în mod profesionist de 
preţuri 


Oamenii care realizează lucruri de seamă în 
lumea afacerilor sunt aceia care au încredere în 
puterea de a face bani a ideilor proprii. 

CHARLES FILLMORE 


Preţul este rareori motivul pentru care ceva 
se cumpără sau nu. Uneori îi întreb pe 
participanţii la cursurile mele de vânzări dacă ar 
dori să-mi argumenteze această afirmaţie. După 
aceea îi întreb: „Există printre dumneavoastră o 
singură persoană care să aibă asupra sa un singur 
obiect pe care să-l fi cumpărat exclusiv pentru că 
era cel mai ieftin disponibil?” 

Nimeni n-a ridicat niciodată mâna, deşi 
numărul participanţilor poate ajunge şi la o mie. 
Ideea este limpede. O decizie de cumpărare are la 
bază mulţi factori şi, bineînţeles, preţul este unul 
dintre aceştia. Însă el nu constituie niciodată 
motivul principal. Întotdeauna, motivul principal 
este altul. Sarcina dumneavoastră este de a-l găsi 
şi de a-l exploata în mod eficient. 

Potrivit unui studiu efectuat la Harvard, 94% 
din vânzările din America sunt finalizate pe o bază 
non-preţ. Sondajele printre clienții care 
argumentau şi negociau mult şi intens prețul au 
dovedit faptul surprinzător că decizia lor finală se 


bazase pe factori non-preţ. Factori precum 
convenabilitatea, reputaţia companiei sau a 
produsului, funcţionalitatea, aspectul şi adecvarea 
s-au dovedit mult mai importanţi. 

Dacă întâmpinați obiecţii legate de preţ, 
prima regulă este să nu argumentaţi sau să nu vă 
apăraţi niciodată preţurile. In loc de aşa ceva, 
cercetaţi discret şi profesionist pentru a afla 
motivul real al şovăielii clientului. Întrebaţi-l: „Ce 
vreţi să spuneţi?”. Folosiţi metoda „simţiţi, simţit, 
descoperit” descrisă în capitolul 13. Poziţionaţi-vă 
în calitate de consultant şi puneţi întrebări de 
calitate pentru a afla adevăratele nevoi ale 
clientului. Concentraţi-vă asupra valorii a ceea ce 
vindeti, nu asupra argumentaţiei privind preţul. 

Problema preţului poate fi abordată şi în alte 
moduri aparte. Dacă clientul potenţial spune 
„preţul este prea mare”, replicaţi printr-o 
întrebare politicoasă: „De ce afirmaţi asta?". Ţineţi 
minte că persoana care întreabă deţine controlul. 
După ce puneţi o întrebare, rămâneţi tăcut până 
primiţi un răspuns. Apoi, de câte ori este posibil, 
continuaţi cu altă întrebare şi păstraţi iarăşi 
tăcerea în timp ce clientul potenţial răspunde. 
Metoda aceasta este mult mai eficientă decât dacă 
aţi vorbi şi aţi încerca să-l copleşiţi pe clientul 
potenţial cu caracteristici, date, cifre şi beneficii. 

Alt mod este ca, atunci când clientul spune 
„nu-mi pot permite aşa ceva”, să întrebaţi cu 
blândeţe: „De ce simtiti în felul acesta?". După 


aceea aplecaţi-vă cu atenţie spre el, aşteptând 
răspunsul. 

Adesea, clienţii potenţiali nu au răspunsuri la 
aceste întrebări. Punându-le, nu numai că veţi 
menţine controlul discuţiei despre vânzări, ci veţi 
afla adesea şi motivul real dinapoia ezitării lor. 

Altă regulă esenţială referitoare la preţ este 
următoarea: preţul exagerat ucide vânzarea. Dacă 
intraţi într-o discuţie despre preţ înainte ca 
potenţialul client să fi înţeles în amănunt ce 
vindeţi şi care sunt beneficiile sale dacă va deţine 
şi utiliza produsul/serviciul respectiv, veţi distruge 
orice posibilităţi privind realizarea vânzării. De 
aceea, trebuie să amânaţi discutarea preţului până 
ce clientul a indicat că îi place şi că doreşte să 
cumpere ceea ce vindeti. 

Adesea, clientul potenţial va afirma în partea 
de început a unei întâlniri de vânzări: „spuneţi-mi 
cât costă şi o să vă anunţ dacă mă interesează”. 

Dacă cedaţi tentaţiei de a spune preţul la 
momentul acela, în numai câteva minute vă veţi 
pomeni înapoi pe stradă, neînţelegând ce s-a 
întâmplat. În loc de aşa ceva, spuneţi: „Ştiu că 
preţul este important pentru dumneavoastră. Pot 
să revin puţin mai târziu asupra acestui aspect, 
după ce am avut ocazia să vă înţeleg situaţia 
curentă?” 

Uneori, clienţii potenţiali vor fi destul de 
fermi, insistând să le spuneţi preţul înainte de a vă 
îngădui să continuaţi. Când m-am confruntat cu 


această situaţie, am replicat simplu: „nu ştiu”. 

„Cum adică «nu ştiţi»?” întreba potenţialul 
client. La care eu răspundeam: „Nu ştiu nici 
măcar dacă ceea ce avem noi ar fi potrivit pentru 
dumneavoastră. Însă, dacă v-aş pune vreo două 
întrebări, v-aş putea oferi o estimare care să nu 
greşească decât cu maximum doi dolari. De 
exemplu, ar trebui să ştiu care sunt activităţile 
dumneavoastră curente”. 

După ce aţi amânat discutarea preţului, 
puteţi să intraţi într-un proces de tip interogativ, 
poziţionându-vă în calitate de consultant şi 
concentrându-vă ca să descoperiţi acea problemă 
sau necesitate a clientului pentru care 
produsul/serviciul dumneavoastră reprezintă 
soluţia ideală. 

Al treilea mod în care puteţi să abordaţi o 
obiecţie legată de preţ este ca, atunci când 
clientul potenţial spune „este mai mult decât mă 
aşteptam să plătesc", să răspundeţi: „Cât de mare 
este diferenţa aceasta?” 

Adesea, clientul potenţial are în minte un 
preţ pe care-l consideră potrivit pentru produsul 
dumneavoastră; uneori, el şi-a rezervat un buget 
explicit pentru a cumpăra ceea ce vindeţi. O dată 
ce aţi descoperit suma respectivă, atâta timp cât 
este rezonabil de apropiată de ceea ce cereţi, 
trebuie să demonstraţi că diferenţa de preţ este 
compensată prin valoarea mai mare a 
produsului/serviciului pe care-l va primi. 


Nu şovăiţi niciodată în a-l asigura pe clientul 
potenţial că „este un preţ foarte bun” sau „este o 
afacere excelentă, care merită fiecare bănuţ'. In 
mod similar, puteţi spune: „este un produs sau 
serviciu excelent; veţi fi foarte mulţumit de el". 

In prezent, clienţii nu doresc preţul cel mai 
mic. Ei au destulă experienţă cu articolele cu preţ 
redus pentru ca să ştie că acestea sunt de calitate 
îndoielnică şi că de obicei cauzează mai multe 
probleme decât rezolvă. In loc de aşa ceva, clienţii 
doresc un „preţ bun”, un „preţ corect", o „afacere 
bună", o „afacere excelentă”. Ei nu vor un produs 
doar fiindcă este ieftin. 

Al patrulea mod de abordare a obiecţiilor 
legate de preţ este utilizat când clientul începe 
prin întrebarea: „Cât costă?”. El vrea să ştie preţul 
chiar înainte ca dumneavoastră să fi avut ocazia 
să fi pus o întrebare sau înainte ca el să ştie măcar 
ce anume vindeţi. În clipa aceea, vă găsiţi în 
pericolul uriaş şi imediat de a vă pierde atât 
clientul potenţial, cât şi vânzarea. Dacă răspundeţi 
la această întrebare prin dezvăluirea preţului, veţi 
căpăta invariabil răspunsul „nu-mi pot permite!” şi 
discuţia va lua sfârşit. 

lată o modalitate de a răspunde direct la 
pentru întrebarea: „Cât costă?". Zâmbiţi, chiar 
dacă discuţia se poartă prin telefon, şi spuneţi: 
„Asta-i partea cea mai bună! Dacă nu este tocmai 
potrivit pentru dumneavoastră, nu vă costă nimic". 
Aşa ceva aproape că-l încremeneşte pe clientul 


potenţial. „Nimic?” va întreba el. „Ce vreţi să 
spuneţi?” 

Atunci ziceţi: „Dacă ceea ce vând nu vi se 
potriveşte ca o mănuşă, atunci n-o să-l cumpăraţi, 
nu 

Clientul potenţial va replica: „Nu, bineînţeles 
că nu!” Dumneavoastră îi spuneţi: „lar dacă nu-l 
cumpăraţi, nu vă va costa nimic, este?” 

Clientul potenţial va zice: „Da, aşa este. 
Despre ce-i vorba?” Atunci replicaţi: „Exact 
despre asta doream să discutăm şi am nevoie de 
câteva minute din timpul dumneavoastră. Vreau 
să vă arăt ceva". După aceea fixaţi detaliile unei 
întâlniri directe şi-i daţi drumul. 

Esenţial în abordarea profesională a 
obiecţiilor legate de preţ este să fiţi mândru de 
preţurile dumneavoastră. Nu uitaţi că ele au fost 
stabilite cu atenţie, ţinându-se seama de mulţi 
factori. Sunt corecte şi rezonabile. Valoarea pe 
care o capătă clientul este mai mare decât suma 
pe care o plăteşte. Ajutându-l pe clientul potenţial 
să se hotărască să vă cumpere produsul/serviciul 
la aceste preţuri, îi faceţi o favoare. Ajutaţi la 
îmbunătăţirea calităţii vieţii sale personale sau 
profesionale. 


EXERCIŢII DE ACŢIUNE 

Întocmiţi o listă cu toate beneficiile de care 
clienţii se vor bucura prin deținerea şi folosirea 
produsului/serviciului dumneavoastră. Ori de câte 


ori este posibil, cuantificaţi aceste beneficii în 
valoarea bănească pe care o reprezintă. Articulaţi- 
vă prezentările în jurul acestor valori şi subliniaţi 
ce capătă clientul, faţă de ceea ce plăteşte. 

Intocmiţi o listă cu toate obiecțiile fată de 
preţ pe care le căpătaţi din partea clienţilor 
potenţiali şi apoi conceperi răspunsuri pozitive 
pentru fiecare, întrebaţi-vă colegii în ce fel se 
ocupă ei de probleme specifice legate de preţuri. 
Exersaţi aceste răspunsuri cu fiecare ocazie. 

În cele din urmă, dacă sunteţi oprit sau 
blocat de o obiecţie faţă de preţ, întrebaţi clientul 
potenţial: „Să lăsăm deoparte pentru moment 
problema preţului. Există vreun alt motiv pentru 
care aţi şovăi să-mi cumpăraţi produsul/serviciul 
în momentul acesta?” Adesea, această întrebare 
dezvăluie motivul real  dindărătul reţinerii 
interlocutorului de a cumpăra. / 


15 
Invăţaţi cum să finalizaţi o vânzare 


Marea noastră provocare nu este de a vedea 
ce anume există vag, în depărtare, ci ceea ce 
există clar în imediata noastră apropiere. 

THOMAS CARLYLE 

bilitatea de a solicita comanda la sfârşitul 
prezentării pe care aţi susţinut-o sau la sfârşitul 
procesului de vânzare este absolut esenţială 
pentru succesul dumneavoastră. Din fericire, zeci 
de mii de discuţii de vânzări au fost înregistrate 
pe suport video, aşa că acum ştim exact cum 
procedează, în majoritatea cazurilor, agenţii de 
vânzări cei mai bine plătiţi. 

Procesul de vânzare urmează o serie logică 
de etape, de la început până la sfârşit. Mai întâi, 
stabiliţi o atmosferă de încredere în relaţia cu 
clientul potenţial, pentru a vă asigura că el vă 
agreează şi că este deschis spre a vă urma sfatul. 

In al doilea rând, puneţi întrebări, pentru a 
identifica în mod clar ce anume îi trebuie 
clientului potenţial în domeniul în care vindeti. 

In al treilea rând, îi arătaţi clientului 
potenţial că ceea ce vindeţi, neomiţând nimic, este 
cea mai bună soluţie pentru el la momentul 
respectiv. 

In al patrulea rând, îi răspundeţi în mod 
satisfăcător clientului potenţial la orice obiecţii 
sau întrebări pe care le poate formula. 


În cele din urmă, îi cereţi clientului potenţial 
să întreprindă o acţiune pe baza ofertei pe care i- 
aţi făcut-o. Această ultimă etapă este 
determinantul esenţial al venitului 
dumneavoastră. 

Înainte de a trece la finalizarea vânzării, 
puteţi pune o serie de întrebări eficiente. 

Prima întrebare este: „Aveţi vreo întrebare 
sau temere de care nu ne-am ocupat până acum?". 

Dacă clientul răspunde negativ, puteţi să 
zâmbiţi şi, plin de încredere, să-i solicitaţi să ia 
decizia de cumpărare. 

A doua întrebare pe care o puteţi pune este: 
„Până acum, totul v-a fost clar?". 

Dacă clientul răspunde afirmativ, puteţi trece 
la finalizarea vânzării. 

Pentru a solicita comanda, puteţi utiliza trei 
tehnici la fel de bune. Prima dintre ele, „invitaţia 
la finalizare”, este probabil cea mai simplă. Când 
clientul potenţial spune că nu mai are întrebări 
sau temeri, îi puteţi adresa următoarea invitaţie: 
„Perfect; atunci de ce nu încercaţi?” 

Aceasta este o tehnică de finalizare uimitor 
de eficientă. Este discretă, prietenoasă, 
profesională şi complet lipsită de orice fel de 
presiuni. 

Dacă  vinderi un serviciu sau dacă 
reprezentaţi o companie mare, puteţi spune: „De 
ce nu ne puneţi la încercare 

Dacă este un produs tangibil, aţi putea chiar 


întreba: „De ce nu-l luaţi?” 

După aceea, puteţi consolida aceste cuvinte, 
adăugând: „iar eu mă voi ocupa de toate detaliile". 
Până nu vă oferiţi să vă îngrijiţi de toate 
amănuntele implicite, un client potenţial nu-şi dă 
seama cât de mult doreşte ceea ce vindeţi. 

A doua tehnică pe care o puteţi folosi se 
numeşte „impunerea finalizării”. Este cea mai 
populară metodă de finalizare, folosită de agenţii 
de vânzări cei mai bine plătiţi din aproape toate 
domeniile. 

Potrivit acestei tehnici, puneţi întrebarea: 
„Până acum, totul v-a fost clar?” 

Dacă clientul potenţial răspunde afirmativ, îi 
spuneţi: „perfect, atunci pasul următor este 
acesta”, după aceea îi descrieţi planul de acţiune 
începând din punctul în care vă aflaţi. Îi explicaţi 
ce trebuie să facă acum şi care este valoarea 
avansului. Scoateţi formularul de comandă sau 
contractul şi începeţi să-l completaţi. 

Acţionaţi pentru a încheia vânzarea, ca şi 
cum clientul potenţial tocmai ar fi spus: „Îl 
cumpăr!”. După aceea adăugaţi: „iar eu mă voi 
ocupa de toate detaliile”. 

Aceasta este o formă de „presupunere a 
finalizării” sau de „vânzare după finalizarea 
vânzării”, în care presupuneţi vânzarea în avans şi 
acţionaţi ca şi cum decizia de cumpărare fusese 
deja luată. Forţa acestei tehnici de finalizare 
constă în faptul că vă permite să preluaţi iniţiativa 


şi să controlaţi situaţia. Vă menţine la comandă. 

A treia tehnică de finalizare pe care o puteţi 
utiliza se numeşte „autorizarea finalizării”. La 
sfârşitul discuţiei de vânzare, verificaţi de două ori 
dacă potenţialul client nu are alte întrebări. După 
aceea scoateţi formularul de comandă, indicaţi 
linia pentru iscălitură, împingeţi formularul peste 
masă şi spuneţi: „Perfect, atunci dacă ne 
autorizaţi, vom începe imediat!” 

Uneori, clientul nu ştie cât de mult îşi 
doreşte ceea ce oferiţi, până nu-i spuneţi că veţi 
„începe imediat”. 

Există zeci de metode verificate pentru a 
finaliza vânzarea, adaptate la diverse situaţii. 
Dacă aţi clădit o relaţie solidă cu potenţialul 
client, dacă v-aţi poziţionat în calitate de 
consultant şi profesor şi aţi asociat cu atenţie 
produsul/serviciul dumneavoastră cu necesităţile 
sale reale, atunci finalizarea este relativ uşoară şi 
fără probleme. 

Trebuie totuşi să fiţi pregătit să cereţi 
comanda. Aproape 50% din discuţiile legate de 
vânzări se sfârşesc fără ca agentul să ceară 
comanda sau chiar fără să stabilească o întâlnire 
ulterioară. Majoritatea vânzărilor se finalizează 
doar după ce agentul de vânzări îi cere pentru a 
cincea oară clientului potenţial să ia o decizie de 
cumpărare. Abilitatea şi dorinţa de a-i solicita 
interlocutorului să comande pot fi factorul decisiv 
în cariera dumneavoastră. 


Viitorul aparţine acelora care cer. Succesul 
financiar şi personal se îndreaptă către persoanele 
care cer ceea ce doresc, cu încredere şi curaj, iar 
dacă nu obţin ce au vrut, o fac iar şi iar. 

Desigur, trebuie să cereţi politicos. Să cereţi 
civilizat. Să cereţi cu tonul cuiva care aşteaptă un 
răspuns. Să cereţi prietenos, totuşi insistent. 
Solicitaţi întâlniri. Întrebaţi-i pe clienţi cu ce se 
ocupă în prezent şi cât de satisfăcuţi sunt de 
activitatea lor. Intrebaţi-i despre planurile şi 
nevoile lor viitoare. Întrebaţi ce alte oferte au mai 
primit.  Cereţi mai multe informaţii. Cereţi 
referinţe. Dar, mai presus de orice, cereţi 
comanda. Nu vă temeri niciodată să cereri ceea ce 
doriţi. Aceasta este cheia succesului, atât în 
vânzări, cât şi în viaţă. 


EXERCIŢII DE ACŢIUNE 

Planificaţi-vă finalizarea din timp. Analizaţi- 
vă procesul de vânzare şi prezentarea şi fiţi 
pregătit să  solicitaţi finalizarea imediat ce 
apreciaţi că potenţialul client este gata să ia o 
decizie de cumpărare. 

Exersaţi şi memoraţi tehnicile de finalizare 
explicate mai sus. Citiţi, studiaţi, ascultați 
programe audio şi clădiţi-vă repertoriul de tehnici 
de finalizare. Cu cât deveniți mai încrezător în 
capacitatea dumneavoastră de a finaliza o 
vânzare, cu atât veţi deveni mai eficient în 
prospectarea clienţilor şi în prezentări. 


Nu uitaţi că succesul slujbei dumneavoastră 
depinde de abilitatea de a finaliza vânzarea. Tot ce 
faceţi până în momentul acela sunt doar pregătiri. 
Cererea comenzii este esenţa procesului de 
vânzare şi obiectivul dumneavoastră trebuie să fie 
atingerea excelentei în acest domeniu. Nu ezitaţi! 


16 
Faceţi să conteze fiecare minut 


Stabiliţi-vă priorităţi cu privire la obiective. 

O parte importantă a succesului în viaţă 
constă în abilitatea de a face mai întâi ceea ce 
trebuie. Motivul real pentru care majoritatea 
obiectivelor importante nu sunt atinse este faptul 
că ne irosim timpul făcând mai întâi ceea ce nu 
trebuie. 

ROBERT J. MCKAIN 


Activul dumneavoastră cel mai valoros, în 
termeni financiari, este capacitatea de a câştiga. 
Este abilitatea de a vă exersa zilnic aptitudinile 
profesionale pentru a câştiga un venit excelent. 
Agenţii de vânzări cu cel mai mare succes, din 
orice domeniu, se străduiesc zilnic să-şi 
maximizeze abilitatea de a câştiga. 

Ceea ce aţi învăţat, teoretic şi practic, de-a 
lungul vieții până în prezent v-a dezvoltat 
abilitatea de a câştiga, aducând-o la nivelul actual. 
Nu trebuie niciodată s-o considerați „bătută în 
cuie" 

Dezvoltându-vă abilitatea respectivă, vă 
puteți bucura de unul dintre cele mai ridicate 
standarde de trai, concentrându-vă timpul şi 
talentele în direcția vinderii mai multor produse şi 
servicii. 

Resursa dumneavoastră cea mai valoroasă 


este timpul: 

minutele şi orele din fiecare zi. Practic, este 
tot ceea ce trebuie ca să vindeţi cu adevărat. De 
fapt, toată existenţa dumneavoastră actuală - 
casă, maşina, contul la bancă etc. = este rezultatul 
felului în care v-aţi vândut timpul până în prezent. 
Dacă, dintr-un motiv sau altul, nu sunteţi complet 
mulţumit de rezultatele felului în care v-aţi 
gestionat timpul până acum, puteţi începe imediat 
să-l vindeţi în condiţii mai bune. 

Una dintre cele mai bune utilizări ale 
timpului dumneavoastră este de a vă spori 
capacitatea de câştig. O modalitate excepţională 
de a economisire a timpului este să deveniți tot 
mai bun în lucrurile cele mai importante pe care le 
faceţi. Nimic altceva nu vă va oferi o creştere mai 
rapidă şi mai previzibilă a venitului şi standardului 
de viaţă. Cu cât veţi investi mai mulţi bani şi timp 
în persoana dumneavoastră, pentru a deveni mai 
capabil şi mai încrezător în acele acţiuni care vă 
remunerează cel mai bine, cu atât veţi câştiga mai 
mult şi cu atât veţi fi mai fericit. 

Decideţi chiar azi să deveniți expert în 
managementul timpului! Mulțumită lui, veţi putea 
reuşi mai multe lucruri decât folosind oricare alt 
talent deoarece, fără managementul timpului, 
niciunul nu poate fi utilizat la capacitatea sa 
maximă. 

Principiul de bază al managementului 
timpului este abilitatea de a face mai întâi ceea ce 


trebuie; de a stabili priorităţi pentru solicitările 
care concurează între ele ca să vă acapareze 
timpul şi, mai presus de orice, de a gândi, 
planifica, decide şi apoi de a întreprinde acţiunea 
cuvenită. 

În stabilirea priorităţilor, cuvântul cel mai 
important este „consecinţe”. O activitate este 
valoroasă în raport direct cu consecințele 
potenţiale ale efectuării sau  neefectuării ei. 
Aproape întotdeauna, sarcina care implică 
consecinţele potenţiale cele mai serioase are 
prioritatea cea mai mare. 

Există patru întrebări pe care vi le puteţi 
pune şi la care puteţi răspunde întruna, pentru a 
vă menţine concentrat asupra priorităţilor celor 
mai mari. Mai întâi, întrebaţi-vă: „Care sunt 
activităţile mele cele mai valoroase, judecate după 
consecinţele potențiale ale efectuării sau 
neefectuării lor?” 

Pentru dumneavoastră, ca agent profesionist 
de vânzări, aceste activități sunt: (1) prospectarea, 
(2) stabilirea relației, (3 identificarea 
necesităţilor, (4) susținerea prezentărilor, (5) 
răspunderea la obiecții, (6) finalizarea vânzării şi 
(7) obținerea de referinţe de la clienţi. 
Competența dumneavoastră în fiecare dintre 
aceste domenii şi în toate privite ca ansamblu vă 
determină vânzările şi venitul. Care este 
activitatea cea mai importantă în care trebuie să 
vă angajați imediat? 


@În al doilea rând, întrebaţi-vă: „De ce 
figurez pe statul de salarii?” 

În fiecare minut din fiecare zi, ar trebui să vă 
imaginaţi că şeful dumneavoastră vă însoţeşte 
peste tot, observându-vă acţiunile şi pregătindu-vă 
evaluarea anuală. Întrebaţi-vă mereu: „Va duce la 
o vânzare ceea ce fac în clipa de faţă?” Rezultatul 
respectiv este unicul motiv pentru care figuraţi pe 
statul de salarii. Dacă ceea ce faceţi nu se 
finalizează cu o vânzare, opriţi-vă imediat şi 
începeţi ceva care să înregistreze acest rezultat. 

A treia întrebare pe care v-o puteţi pune şi la 
care puteţi răspunde în mod repetat este: „Ce pot 
face eu, şi numai eu, care să joace un rol 
important pentru companie şi pentru mine, dacă 
va fi realizat în mod eficient?” 

Aceasta este o sarcină pe care, aidoma 
prospectării sau finalizării vânzărilor, o puteţi 
îndeplini doar personal. Dacă n-o faceți 
dumneavoastră, nu va fi făcută de altcineva, 
încheierea ei cu succes, indiferent care ar fi, ar 
trebui să constituie o prioritate majoră pentru 
dumneavoastră. 

A patra întrebare, şi cea mai bună dintre 
toate, pentru stabilirea priorităţilor este: „Care 
este utilizarea cea mai valoroasă a timpului meu în 
clipa de faţă?” 

În orice moment, la întrebarea cu pricina 
există un singur răspuns. Misiunea dumneavoastră 
este să-l identificaţi şi apoi să lucraţi exclusiv în 


direcţia acestei sarcini unice până o finalizaţi. 

Puneţi-vă întruna aceste întrebări. Nu vă 
menajaţi.  Disciplinaţi-vă pentru a rămâne 
concentrat asupra acelor activităţi care pot 
contribui în cea mai mare măsură la succesul 
dumneavoastră. 

Toate persoanele foarte eficiente gândesc 
limpede în două dimensiuni temporale: pe termen 
scurt şi pe termen lung. În primul rând, ele sunt 
foarte hotărâte în privinţa obiectivelor viitoare şi a 
ambițiilor. În al doilea rând, sunt foarte focalizate 
şi fac întotdeauna ceea ce poate contribui cel mai 
mult la atingerea ţelurilor proprii importante. 
Capacitatea dumneavoastră de a gândi simultan în 
aceste două dimensiuni este cheia pentru o 
productivitate mare. 


EXERCIŢII DE ACŢIUNE 

Începeţi chiar azi să planificaţi în avans 
fiecare zi, săptămână şi lună. Folosiţi un gen de 
agendă de activităţi - fie scrisă, fie electronică. 
Oricare dintre aceste sisteme vă va ajuta să vă 
organizaţi, dacă vă veţi impune să le folosiţi zilnic. 

Poate că listele reprezintă cel mai bun 
instrument de management al timpului. În fiecare 
seară întocmiţi o listă cu activităţile din ziua 
următoare. Examinaţi-o şi stabiliţi ordinea de 
priorităţi a elementelor ei. Determinaţi care sunt 
cele mai importante şi care sunt cele mai puţin 
importante. Decideţi care dintre activităţi pot juca 


rolul cel mai mare, respectiv cel mai mic în viaţa 
dumneavoastră. 

În fiecare dimineaţă, începeţi cu activitatea 
cea mai importantă şi impuneţi-vă s-o desfăşuraţi 
până o finalizaţi complet. Acest obicei va contribui 
mai mult decât oricare altul la îmbunătăţirea 
rezultatelor şi a vieţii dumneavoastră. 


17 
Aplicaţi peste tot regula 80/20 


Nimic nu poate să confere mai multă putere 
vieții dumneavoastră decât concentrarea tuturor 
energiilor asupra unui set limitat de ţinte. 

NIDO QUBEIN 


În 1895, economistul italian Vilfredo Pareto a 
descoperit un principiu care a înregistrat de 
atunci un impact enorm asupra economiei şi lumii 
afacerilor. El a constatat că membrii societăţii pot 
fi împărţiţi în cei „esenţiali şi puţini*”, 20% din 
populaţie care deţine 80% din bunuri, şi cei 
„neînsemnaţi şi mulţi”, care deţin numai 20% din 
bunuri. 

Legea aceea empirică este denumită acum 
principiul lui Pareto şi s-a dovedit universal 
valabilă în toate studiile de activităţi economice. 
Noi o numim regula 80/20 şi dumneavoastră o 
puteţi aplica în orice domeniu al vânzărilor. 

Regula 80/20 afirmă că 80% din rezultatele 


pe care le obţineţi vor rezulta din numai 20% din 
activităţile pe care le întreprindeţi. Dacă aveţi o 
listă cu zece sarcini pe care trebuie să le faceţi, 
două dintre ele vor fi cel puţin la fel de valoroase, 
sau mai valoroase, decât restul de opt. Una dintre 
principalele dumneavoastră responsabilităţi este 
de a vă analiza permanent activităţile, pentru a vă 
asigura că lucraţi în sectorul celor mai importante 
20%. 

În vânzări, 20% din potenţialii clienţi vor 
reprezenta 80% din clienţii dumneavoastră, 20% 
din clienţi vă vor asigura 80% din vânzări, 20% din 
produse şi servicii vor reprezenta 80% din volumul 
vânzărilor dumneavoastră şi aşa mai departe. 

În afaceri, 20% din activităţile întreprinse vor 
aduce 80% din profitul dumneavoastră. În plus, 
20% din activităţi vor necesita 80% din cheltuieli, 
dar activităţile care necesită 80% din cheltuieli 
pot să nu fie strâns asociate cu activităţile cele 
mai profitabile. In cazurile cele mai neplăcute, 
companiile se pomenesc irosindu-şi majoritatea 
timpului şi banilor în domenii care nu sunt deloc 
profitabile. 

Cu ani în urmă, o companie majoră de 
asigurări a analizat vânzările şi veniturile miilor ei 
de agenţi din toată ţara. Analiştii au constatat că 
regula 80/20 se menținea: 20% din agenţii de 
vânzări făceau 80% din vânzări şi încasau 80% din 
comisioane. 

Analiştii au comparat după aceea veniturile 


agenţilor din lotul primilor 20% cu veniturile celor 
din categoria ultimilor 80% şi au descoperit că 
venitul mediu al primilor 20% era de şaisprezece 
ori mai mare decât venitul mediu al ultimilor 80%! 

Au fost examinati în continuare primii 20% 
din agenţii de vânzări din primii 20% - aşadar, din 
primii 4% din toţi agenţii de vânzări - şi s-a 
descoperit că venitul lor reprezenta 80% din 
venitul primilor 20%. Unii agenţi din categoria 
primilor 4% câştigau de cincizeci de ori mai mult 
decât cei care se numărau printre ultimii 80%! 

Când am aflat rezultatele acestui studiu, am 
decis că voi întreprinde tot ce va fi necesar pentru 
a ajunge în categoria primilor 20% şi a avansa în 
cadrul acesteia. Am descoperit după aceea două 
principii care mi-au schimbat viaţa. În primul 
rând, am aflat că îţi trebuie la fel de mult timp ca 
să fii între primii 20% pe cât îţi trebuie ca să te 
numeri printre ultimii 80%. Ai nevoie de tot atâtea 
zile, săptămâni şi luni de muncă pentru a 
înregistra succese de proporţii, pe cât ţi-ar trebui 
ca să obţii rezultate medii. 

Am mai descoperit că există o diferenţă 
foarte mică de talent sau aptitudini între cei cu 
rezultate excelente şi cei cu rezultate slabe, mai 
puţin în privinţa felului în care îşi utilizează 
timpul. Persoanele cu rezultate excelente şi-au 
dezvoltat obiceiul de a lucra îndeosebi la nivelul 
primilor 20% din activităţile lor, spre deosebire de 
persoanele cu rezultate slabe. 


Pe scurt, asta înseamnă că, pentru a repuria 
succese mari, trebuie întotdeauna să vă 
concentrați timpul şi energia asupra unui număr 
redus de activităţi (20% din sarcini) care pot juca 
un rol realmente important în viaţa 
dumneavoastră. Abilitatea de a păstra această 
concentrare vă va aduce în cele din urmă la 
nivelul superior al domeniului. 

Pe de altă parte, inabilitatea de a vă 
concentra asupra primelor 20% din activităţile de 
vânzări este motivul principal pentru eşec, 
frustrare şi rezultate necorespunzătoare. Nu vă va 
ajuta cu nimic, chiar dacă munciţi susţinut... dacă 
veţi continua să îndepliniţi sarcini de valoare 
mică, prin comparaţie cu altele semnificative, pe 
care le-aţi putea realiza cu aceeaşi investiţie de 
timp şi energie. 


EXERCIŢII DE ACŢIUNE 

Zilnic, înainte de a începe lucrul, întocmiţi o 
listă pe care o organizaţi pe baza regulii 80/20. 
Selectaţi una sau două sarcini care sunt potenţial 
mai valoroase decât oricare dintre celelalte. 
Începeţi cu prima şi desfăşuraţi-o constant până o 
finalizaţi. 

Înainte de a începe munca, folosiţi metoda 
ABC pentru a vă sorta clienţii potenţiali şi pe cei 
propriu-zişi. Întocmiţi o listă cu toţi clienţii 
potenţiali. Scrieţi „A” lângă cei cu potenţialul cel 
mai mare - primii 20%. Notaţi-i cu „B” pe cei cu 


potenţialul mediu şi cu „C” pe cei cu potenţial 
redus. 

Desfăşuraţi acelaşi exerciţiu cu clienții, 
pentru a determina cât de des trebuie să-i apelaţi. 
Vizitaţi-vă personal şi în mod regulat clienţii din 
categoria „A". Vizitaţi-vă ceva mai rar clienţii de 
tip „B” şi telefonaţi-le între vizite. Vizitaţi-vă doar 
ocazional clienţii de tip „C", utilizând telefonul şi 
mesajele de e-mail pentru a păstra contactul. 

Menţineţi-vă plină pâlnia vânzărilor 


Puterea care există in om este strict 
individualizată şi nimeni, cu excepţia sa, nu ştie ce 
poate el să facă, deşi nici el însuși nu ştie decât 
după ce a incercat. 

RALPH WALDO EMERSON 


Vânzarea profesionistă are trei etape, care s- 
au menţinut aceleaşi de-a lungul istoriei. Ele sunt 
prospectarea, prezentarea şi valorificarea. Aceste 
etape constituie cele trei părţi ale „pâlniei 
vânzărilor", 

Dacă nu sunteţi satisfăcut de rezultatele 
dumneavoastră, vă puteţi analiza performanţele în 
funcţie de aceste trei activităţi esenţiale. Dacă 
vânzările şi venitul au intrat pe o pantă 
descendentă, motivul este insuficienta 
prospectare, insuficienta prezentare sau 


insuficienta valorificare şi finalizare. Pentru a vă 
spori vânzările, trebuie de obicei să vă sporiţi 
calitatea sau cantitatea activităţilor în una sau mai 
multe dintre aceste etape. 

Imaginaţi-vă acest model esenţial de vânzări 
ca fiind o pâlnie. In partea de sus, cea largă, a 
pâlniei, introduceţi clienţii potenţiali. Pentru a 
obţine un anumit număr de clienţi potenţiali, 
trebuie să telefonaţi unui anumit număr de 
persoane, să le spunem posibili clienți. Numărul 
respectiv variază în funcţie de piaţă, de 
produsul/serviciul dumneavoastră şi de 
îndemânările personale în prospectare, 
promovare, dar şi de mulţi alţi factori. 

Partea a doua a pâlniei vânzărilor este 
prezentarea. Există o relaţie directă între numărul 
de persoane cărora le telefonaţi iniţial şi numărul 
de persoane care vor fi de acord să se întâlnească 
cu dumneavoastră. Să presupunem că trebuie să 
telefonaţi la douăzeci de clienţi potenţiali pentru a 
obţine cinci prezentări. In felul acesta veţi avea un 
raport de 20 la 5 pentru activităţile de 
prospectare. Vânzarea este în mare măsură un joc 
cu numere. 

Să mai presupunem că trebuie să faceţi cinci 
prezentări pentru a obţine doi clienţi potenţiali 
care să fie îndeajuns de atraşi de oferta 
dumneavoastră pentru a le putea exploata 
interesul. In felul acesta veţi avea un raport de 5 
la 2 pentru activităţile de prezentare. 


În partea a treia a pâlniei vânzărilor, aveţi 
valorificarea şi finalizarea. Să presupunem că, 
pentru a obţine o vânzare, trebuie să exploataţi 
interesul a doi clienţi. 

Toate acestea înseamnă că trebuie să 
introduceţi douăzeci de clienţi potenţiali în partea 
de sus a pâlniei pentru a căpăta o vânzare în 
partea de jos a pâlniei - un raport de 20 la 1. De 
aceea, regula este: „menţineţi-vă pâlnia plină”. 

Aplicaţi regula 80/20 la activităţile de 
vânzări. Petreceţi 80% din timp prospectând şi 
prezentând, şi petreceţi numai 20% din timp 
pentru valorificare. Şi nu le amestecați! Evitaţi 
tentaţia de a vă petrece tot timpul pentru a le 
telefona în mod repetat unor clienţi potenţiali care 
nu vor să vă dea un răspuns ferm - „da” sau „nu”. 
In loc să faceţi asta, petreceţi majoritatea timpului 
umplându-vă pâlnia vânzărilor cu noi clienţi 
potenţiali. 

O regulă excelentă pentru succesul în afaceri 
este: cheltuiţi mai mult timp cu clienţi potenţiali 
mai bunii 

Definiţia unui bun client potenţial este: „o 
persoană care poate să cumpere şi să plătească 
într-o perioadă rezonabilă de timp, şi care o va 
face". 

Nu vă irosiţi preţiosul timp de vânzări cu 
persoane plăcute, dar care nu au autoritatea, banii 
sau abilitatea de a cumpăra de la dumneavoastră. 
Gândiţi-vă permanent la venitul dumneavoastră 


personal şi asiguraţi-vă mereu că persoana cu 
care discutaţi poate să contribuie la venitul acela 
destul de curând, pentru a justifica timpul pe care 
îl investiţi în ea. 

Prospectarea începe cu analiza pe care o 
faceţi produsului/serviciului şi pieţii 
dumneavoastră, astfel ca să puteţi şti clar ce 
vindeţi şi care este tipul de persoană cel mai 
predispus să cumpere. 

Începeţi cu întrebarea „Ce vând eu?". La 
această întrebare răspundeţi în funcţie de ceea ce 
face produsul/serviciul pentru client, nu în funcţie 
de ceea ce este. Definiţi beneficiile exacte sau 
avantajele de care se va bucura clientul dacă va 
cumpăra ceea ce vindeti. În ce fel îşi va îmbunătăţi 
el situaţia sau activitatea? Cum anume îi 
îmbunătăţeşte produsul/serviciul viaţa 
profesională sau pe cea personală? 

În al doilea rând, de ce ar trebui clientul să 
cumpere produsul/serviciul de la dumneavoastră 
ori de la compania dumneavoastră? Care vă este 
avantajul competitiv? Ce anume din 
produsul/serviciul pe care îl vindeţi îl face mai 
bun, superior într-un fel sau altul, celui oferit de 
concurenţă? Cu ce veniţi dumneavoastră în plus? 
În ce constă unicitatea propunerii dumneavoastră 
de vânzare? 

În mod oarecum surprinzător, majoritatea 
agenţilor de vânzări nu cunosc răspunsurile la 
aceste întrebări. Drept urmare, eforturile lor de 


vânzare sunt disipate, în loc să fie concentrate şi 
rezultatele lor sunt mult mai slabe decât ar trebui. 
Realitatea tristă este că nici chiar clienţii 
potenţiali competenţi nu pot cumpăra de la 
dumneavoastră până nu ştiu în ce fel ceea ce 
vindeţi este mai bun decât produsul/serviciul 
altcuiva. Claritatea este esenţială. 


Segmentaţi-vă piaţa 

După ce ştiţi clar ce vindeţi, raportându-vă la 
punctul de vedere al clientului, şi ştiţi „de ce” şi 
„cum” produsul/serviciul dumneavoastră este mai 
bun decât orice altceva disponibil pentru un gen 
explicit de client, aveţi sarcina de a-i identifica în 
mod exact pe clienţii care pot beneficia cel mai 
rapid de ceea ce vindeti. 

Un client potenţial optim are anumite 
calităţi. La primul contact, sarcina dumneavoastră 
este de a determina dacă persoana cu care vorbiţi 
se potriveşte următoarei descrieri: 

1. Clientul potenţial are o necesitate reală pe 
care i-o poate satisface  produsul/serviciul 
dumneavoastră. 

2. Clientul potenţial este prietenos faţă de 
dumneavoastră şi are o impresie favorabilă despre 
companie şi despre domeniul ei specific de 
activitate. 

3. Clientul potențial apreciază că 
rezultatele/beneficiile a ceea ce vindeţi sunt mai 
valoroase decât preţul pe care-l cereti. 


4. Clientul potenţial este doritor şi capabil să 
ia o decizie de cumpărare în viitorul apropiat. 

5. Clientul potenţial este o sursă bună pentru 
viitoarele vânzări şi pentru obţinerea unor 
referinţe. 

Sarcina dumneavoastră este de a introduce 
întrebările cât mai devreme în procesul de 
vânzare pentru a determina câte dintre aceste 
calităţi îi sunt caracteristice clientului potenţial. 

Unele persoane favorizează irosirea completă 
a timpului. Chiar dacă puteţi stabili întâlniri, ele 
vor cumpăra rareori (sau niciodată) ceva de la 
dumneavoastră. lată câteva caracteristici ale unor 
clienţi potenţiali slabi: 

1. Clientul potenţial nu are o necesitate, 
bani, autoritate sau grabă pentru a cumpăra ori 
folosi ceea ce vindeti. 

2. Clientul potenţial are păreri critice despre 
dumneavoastră, companie sau produs. 

3. Clientul potenţial începe imediat să se 
târguiască şi se plânge de preţul pe care-l cereţi. 

4. Clientul potenţial vă compară în mod 
nefavorabil cu concurenţa. 

5. Clientul potenţial este nesigur în privinţa 
cumpărării de la dumneavoastră sau de la oricine 
altcineva. 

6. Clientul potenţial nu este o sursă bună 
pentru vânzări ulterioare sau pentru obţinerea 
unor referinţe. 


Uneori, modul cel mai bun de utilizare a 
timpului este de a pune capăt discuţiilor cu un 
client potenţial slab, înainte de a vă irosi prea 
multă vreme într-o fundătură. Fiţi mereu politicos, 
dar nu pierdeţi timp dacă eforturile nu vă sunt 
apreciate. 


Obţinerea mai multor întâlniri cu clienţi 
potenţiali optimi 

Pe orice piaţă există aşa-numiţii „clienţi 
potenţiali de mare probabilitate". Ei sunt aceia 
care au nevoie imediat de produsul/serviciul pe 
care-l vindeţi. Sarcina dumneavoastră este de a-i 
găsi pe cât mai mulţi dintre aceştia, cât mai 
repede, şi de a lăsa altora „clienţii potenţiali de 
mică probabilitate". 

Modul cel mai bun de a prospecta constă, în 
primul rând, în a şti exact beneficiul cel mai 
important şi valoros pe care produsul 
dumneavoastră îl poate oferi clientului, în al doilea 
rând, trebuie să ştiţi exact felul în care şi motivul 
pentru care produsul este ideal şi potrivit unui gen 
explicit de clienţi. In al treilea rând, trebuie să vă 
concentrați toate eforturile pentru a găsi şi 
discuta cu cât mai mulţi clienţi de acest gen. 

Nu uitaţi că prima întrebare a clientului este: 
„De ce ar trebui să vă ascult?”. Sarcina 
dumneavoastră este să răspundeţi la această 
întrebare în cadrul primului contact, indiferent 
dacă acesta se desfăşoară prin telefon, mesagerie 


vocală, fax, scrisori sau mesaje de e-mail. Încă de 
la primele cuvinte, sintetizaţi beneficiul principal 
pe care oferta îl prezintă pentru un client 
potenţial de mare probabilitate. 

De exemplu, când am comercializat training 
pentru vânzări, telefonam unei companii şi ceream 
să discut cu persoana care răspundea de vânzări, 
al cărei venit era probabil determinat de volumul 
acestora („proprietarul problemei”). Când 
persoana respectivă răspundea la telefon, 
spuneam: „Bună ziua! Mă numesc Brian Tracy şi 
sunt de la Institutul pentru dezvoltarea cadrelor 
executive. V-am telefonat pentru a afla dacă aţi fi 
interesat de o metodă pentru a vă creşte vânzările 
cu 20 - 30% în următoarele trei, până la şase 
luni”. 

Deschiderea aceasta îndeplineşte toate 
cerințele unui apel profesionist. Vă prezentați 
imediat, oferind numele dumneavoastră şi al 
companiei. După aceea, în mod politicos, puneţi 
„întrebarea definitorie”. Dacă interlocutorul este 
un client potenţial pentru ceea ce vindeţi, el va 
răspunde ceva de felul: „Bineînţeles. Despre ce 
este vorba?” 

Atunci când vorbiţi cu persoana 
corespunzătoare şi aţi pus o întrebare care 
stabileşte legătura cu o necesitate existentă, 
clientul va întreba: „Despre ce este vorba?" Dacă 
el spune altceva, există o probabilitate însemnată 
să nu fie un client potenţial pentru ceea ce 


vindeti... sau poate că formula de deschidere 
trebuie modificată. 

Alt exemplu se referă la vânzarea unor 
servicii financiare. 

Intotdeauna, una dintre cele mai puternice 
întrebări este: „Doriţi să vedeţi un mod de a vă 
reduce taxele pe venit?” 

Toate persoanele care au un venit sunt 
interesate să-şi reducă taxele. Un client potenţial 
cunoscător va întreba întotdeauna: „Despre ce 
este vorba?” 

Puteţi concepe o întrebare sau o declaraţie 
de deschidere care să declanşeze interesul 
imediat al unei persoane care poate să cumpere 
ceea ce vindeţi şi care o va face. Aceasta necesită 
imaginaţie şi experimentări, însă rezultatele pot fi 
uimitoare. 

Sarcina dumneavoastră este de a petrece mai 
mult timp cu clienţi potenţiali mai buni. De aceea, 
trebuie să ştiţi perfect ce anume vindeţi şi care vă 
sunt cei mai buni clienţi potenţiali. Pe piaţa 
actuală trebuie să învăţaţi să vă concentrați 
eforturile de vânzări - să trageţi „foc cu foc”, nu 
„foc automat”. Acesta este modul în care puteţi să 
vă menţineţi plină pâlnia vânzărilor. 

Ar trebui ca în pâlnia vânzărilor să existe mai 
mulţi clienţi potenţiali decât aţi avea timp să 
întâlniți, chiar dacă aţi lucra non-stop. Nu vă 
îngăduiţi niciodată să rămâneţi fără clienţi 
potenţiali. Menţineţi-vă pâlnia plină. Nu uitaţi de 


rapoartele de la începutul acestui capitol. Trebuie 
să telefonaţi multor clienţi potenţiali, pentru a 
finaliza doar câteva vânzări. 

Asiguraţi-vă că cei cărora le telefonaţi sunt 
cei cărora le puteţi vinde cel mai uşor produsul 
dumneavoastră. 


EXERCIŢII DE ACŢIUNE 

Concepeţi o declaraţie sau o întrebare 
puternică de deschidere, care să atragă imediat 
atenţia şi interesul unui bun client potenţial. 
Incercaţi-o şi testaţi-o până ajunge să funcţioneze 
de fiecare dată. 

Incepeţi chiar azi să menţineţi o evidenţă 
precisă a numărului de persoane cărora le 
telefonaţi zilnic, a numărului de întâlniri pentru 
vânzări pe care le obţineţi în urma acelor apeluri, 
a numărului de vânzări pe care le obţineţi în urma 
întâlnirilor şi a valorii băneşti a fiecărei vânzări. 
Utilizaţi o metodă de înregistrare simplă, de 
exemplu câte patru liniuţe verticale traversate de 
o liniuţă diagonală pentru oricare cinci persoane 
din fiecare categorie. 

Intocmiţi chiar azi un plan pentru a vă 
îmbunătăţi rapoartele stabilite între apelurile 
către clienţii potenţiali şi prezentări, şi între 
prezentări şi vânzările finale. Dacă raportul curent 
este de 20 la 1, încercaţi să realizaţi lucruri ceva 
mai bune în fiecare domeniu. Străduiţi-vă să 
creşteţi raportul vânzărilor la 15 la 1, apoi la 10 la 


1 şi aşa mai departe. Nu vă opriţi niciodată din 
demersul de îmbunătăţire a lucrurilor esenţiale pe 
care le faceţi şi care vă determină nivelul 
vânzărilor. Şi păstraţi-vă plină pâlnia vânzărilor. 


(OStabiliri obiective date de venit şi 
vânzări 


Există o calitate anume pe care trebuie s-o 
deții pentru a câştiga, şi anume fixarea ţelului = 
cunoaşterea dezideratului şi dorința arzătoare de 
a-l atinge. 

NAPOLEON HILL 


Capacitatea dumneavoastră de a stabili 
obiective şi de a întocmi după aceea planuri clare 
pentru atingerea lor este aptitudinea cea mai de 
seamă pentru obţinerea succesului. Nicăieri, 
aspectul acesta nu este mai important ca în 
domeniul vânzărilor profesioniste. 

Problema este că nu puteţi atinge o ţintă pe 
care n-o vedeţi. Agenţii de vânzări cei mai bine 
plătiţi, în toate domeniile, au obiective foarte clare 
în privinţa vânzărilor şi veniturilor, divizate pe ani, 
luni, săptămâni, zile şi chiar pe ore. Ei ştiu precis 
ce trebuie să facă în fiecare zi de lucru pentru a 
atinge ţintele pe care şi le-au stabilit. In fiecare 
dimineaţă, ei se trezesc şi încep să lucreze pentru 
a-şi realiza obiectivele de vânzări. 

lată o metodă bună pe care o puteţi folosi 


pentru a avansa între primii 20% din domeniul 
dumneavoastră de activitate. 

Începeţi prin a decide cât de mult doriţi să 
câştigaţi în următoarele douăsprezece luni. 
Stabiliţi-vă ţinta de a vă creşte venitul cu 
minimum 25% faţă de anul cel mai bun pe care l- 
aţi avut până acum. Acest gen de obiectiv „extins” 
vă va motiva şi conferi energie pentru a obţine 
rezultate la un nivel mai mare ca oricând. lar 
singura întrebare pe care trebuie s-o puneţi este: 
„Cum?” 

Să presupunem că venitul-ţintă pentru anul 
următor este de 50.000 de dolari. Să mai 
presupunem că, în medie, câştigaţi un comision de 
5% la fiecare vânzare. Asta înseamnă că în anul 
următor va trebui să realizaţi vânzări de 1.000.000 
de dolari din produsul/serviciul dumneavoastră 
pentru a câştiga 

50.0 de dolari. 

Acum, puteţi împărţi valorile acestea la 
numărul de luni, săptămâni şi zile în care 
intenţionaţi să lucraţi. Veţi afla astfel că, pentru a 
vinde de 1.000.000 de dolari într-un an, va trebui 
să vindeţi lunar produse în valoare de 83.333 de 
dolari. Atunci veţi câştiga aproximativ 4.200 de 
dolari pe lună, adică 50.000 de dolari/an. 

În continuare puteţi împărţi venitul şi 
obiectivele de vânzări la numărul de săptămâni şi 
chiar la valoarea pe care va trebui s-o înregistraţi 
zilnic din vânzări. Veţi obţine astfel obiective 


specifice pe care să le ţintiţi în următoarele 
douăsprezece luni. 

lată o metodă şi mai simplă pe care o puteţi 
folosi. Luaţi venitul-ţintă de 50.000 de dolari şi 
împărţiţi-l la 250, numărul mediu de zile 
lucrătoare dintr-un an. Veţi obţine t valoarea de 
200 de dolari/zi. După aceea împărţiţi cei 200 de 
dolari/zi la 8, numărul mediu de ore pe care le 
lucraţi într-o zi. Veţi obţine valoarea de 25 de 
dolari/oră. 

(Alt mod în care vă puteţi calcula câştigul pe 
oră este să împărţiţi venitul-ţintă la 2.000, 
numărul de ore pe care un agent de vânzări mediu 
le lucrează într-un an. Veţi obţine acelaşi rezultat.) 

Acum ştiţi că pentru a câştiga 50.000 de 
dolari/an, trebuie să câştigaţi 25 de dolari/oră, în 
fiecare oră, 8 ore pe zi, 250 de zile pe an. 

Din clipa aceasta trebuie să vă disciplinaţi să 
munciti tot timpul cât munciti. În timpul zilei de 
muncă, refuzaţi să faceţi orice care nu se plăteşte 
cu 25 de dolari/oră. Refuzaţi să vă faceţi singur 
fotocopiile, să citiţi ziarul ori să pălăvrăgiţi cu 
colegii. Nu trebuie să vă opriţi să luaţi rufele de la 
curăţătorie, să vă spălaţi maşina, să le telefonaţi 
prietenilor sau să mergeţi la cumpărături. Niciuna 
dintre aceste activităţi nu se plăteşte cu 25 de 
dolari/oră. Nimeni nu vă va plăti cu 25 de 
dolari/oră pentru ele. În vânzări, numai trei 
activităţi pe care le puteţi face în timpul zilei se 
plătesc cu 25 de dolari/oră sau mai mult. Acestea 


sunt prospectarea, prezentarea şi valorificarea | 

Potrivit cercetărilor din cadrul Universităţii 
Columbia, agentul de vânzări mediu lucrează 
zilnic numai în jur de o oră, o oră şi jumătate. În 
medie, primul apel de vânzări are loc la ora 11: 
00, iar ultimul apel la ora 15: 30. Între aceste 
două repere orare, agentul de vânzări mediu 
vorbeşte cu colegii, bea cafea, citeşte ziarele, le 
telefonează prietenilor, merge la masă şi şofează 
ascultând muzică. Drept urmare, agentul de 
vânzări mediu munceşte doar 20% din timp. 

Dacă doriţi să fiţi între primii 20% din 
domeniul dumneavoastră de activitate, puteţi 
ajunge acolo numai dacă finalizaţi mai multe 
vânzări. Puteri fi în fruntea domeniului doar dacă 
veţi petrece mai mult timp cu activităţile de 
prospectare, prezentare şi valorificare care 
determină succesul în vânzări. 

Întrebaţi-vă în fiecare minut: „Ceea ce fac în 
acest moment duce la o vânzare?” Dacă respectiva 
activitate nu are acest rezultat, opriţi-vă imediat şi 
reveniţi la munca adevărată. 

Dar când anume munceşte un agent de 
vânzări? Ei bine, munciţi numai atunci când 
prospectaţi, prezentaţi şi valorificați. 

Puteţi utiliza această formulă dovedită 
pentru a vă dubla venitul: dublaţi pur şi simplu 
volumul de timp „faţă în faţă” pe care-l petreceţi 
cu clienţii potenţiali şi cu clienţii propriu-zişi. 
Planificaţi-vă cu atenţie fiecare zi, pentru a 


maximiza numărul de minute pe care-l petreceţi în 
întrevederi cu persoanele care pot cumpăra ceea 
ce vindeţi. Dacă agentul de vânzări mediu petrece 
zilnic 90 de minute cu clienţii potenţiali, prin 
creşterea timpului dumneavoastră mediu la 180 
de minute, veţi câştiga de două ori mai mult decât 
cei din jur. 

Un principiu popular de management afirmă: 
„ce este măsurat se va face». Simplul act al 
măsurării numărului de minute pe care le 
petreceţi zilnic faţă în faţă cu persoane care pot 
cumpăra vă va creşte imediat înţelegerea, vă va 
îmbunătăţi abilităţile de management al timpului 
şi vă va spori venitul. 

EXERCIŢII DE ACŢIUNE 

Luaţi o coală de hârtie şi scrieţi o listă de 
zece obiective pe care doriţi să le realizaţi în anul 
următor. Examinaţi lista şi selectaţi acel obiectiv 
unic care va avea impactul cel mai benefic asupra 
vieţii dumneavoastră, dacă îl veţi realiza. Scrieţi 
acest obiectiv în partea de sus a unei coli curate. 
El devine ţinta dumneavoastră majoră, definită, în 
continuare, stabiliţi pentru ţinta majoră un termen 
limită şi termene secundare. Întocmiţi o listă cu 
tot ce credeţi că puteţi face pentru a vă atinge 
ținta. Transpuneţi lista într-un plan organizat după 
priorităţi. In cele din urmă, treceţi imediat la 
acţiune pe baza acestui plan şi întreprindeţi zilnic 
ceva care să vă ajute să înaintați către ţintă. 

Angajamentul pe care-l faceţi cu 


dumneavoastră  înşivă şi faţă de viitorul 
dumneavoastră, reprezentat prin ţintele scrise şi 
planuri, vă va spori rezultatele mai rapid decât vă 
puteţi imagina. 


Gestionaţi-vă bine teritoriul 

Ne putem atinge obiectivele doar prin 
intermediul unui plan în care să credem cu 
entuziasm şi pe baza căruia să acţionăm cu 
entuziasm. 

Nu există alt drum spre succes. 

STEPHEN A. BRENNEN 

utem considera că aveţi un magazin cu 
vânzări en detail. Este teritoriul dumneavoastră de 
vânzări, regiunea în care lucraţi pentru a vă 
dezvolta vânzările şi a vă atrage clienţii. La fel 
cum un magazin real trebuie să fie bine organizat 
pentru a obţine vânzări maxime, teritoriul 
dumneavoastră trebuie să fie de asemenea bine 
organizat. 

Unul dintre motivele majore ale eşecurilor în 
vânzări este managementul neinspirat al 
teritoriului. Agentul de vânzări mediu călătoreşte 
aleatoriu prin teritoriul său, mergând dintr-un loc 
în altul în funcție de cei care-i telefonează ori de 
cei care acceptă să se Întâlnească cu el. 

Adesea, el se va deplasa până în capătul 
nordic al oraşului la o întâlnire, apoi va merge în 
capătul sudic al oraşului, petrecând peste o oră în 


trafic ca să ajungă la a doua întâlnire. Iar după 
aceea va reveni în nord pentru următoarea 
întâlnire. 

Dumneavoastră ştiţi că venitul vă este 
determinat în mare măsură de timpul pe care-l 
petreceri cu persoanele care pot să cumpere. De 
aceea, trebuie să vă planificaţi strategic fiecare zi, 
pentru a spori aceste momente preţioase şi pentru 
a nu îngădui să fiţi distras ori abătut de nimic. 

lată o metodă simplă de management al 
teritoriului, pe care o puteţi aplica imediat. 
Impărţiţi-vă în patru teritoriul de vânzări, ca şi 
cum aţi tăia un tort. De acum înainte, decideţi să 
lucraţi în fiecare zi ori în fiecare jumătate de zi 
doar în unul dintre aceste cvadrante. Când 
stabiliri întâlniri, grupaţi-le astfel încât să fie 
apropiate. Astfel, veţi scurta timpul pe care-l 
petreceri pe drumuri şi veţi spori numărul de 
minute zilnice în care prospectaţi, prezentaţi şi 
valorificaţi realmente. 

Dacă cineva vă cere să vă întâlniri într-o zi 
anume, însă nu v-aţi programat să fiţi în zona 
respectivă în ziua aceea, împotriviţi-vă tentaţiei de 
a vă schimba planurile şi de a vă grăbi într-acolo. 
Explicaţi-i în mod politicos clientului potenţial că 
veţi fi în zona sa într-o anume dimineaţă sau după- 
amiază şi puteţi stabili o întâlnire pentru data 
respectivă. Este uimitor cât de mult respect au 
clienţii potenţiali pentru un agent de vânzări când 
ştiu că acesta este o persoană ocupată şi bine 


organizată. 

Prin reorganizarea teritoriilor lor, mulţi 
agenţi de vânzări şi-au crescut venitul cu 20%, 
30% şi chiar 50% într-o singură lună. Ei au 
constatat că petrec mult mai puţin timp călătorind 
şi mult mai mult timp discutând faţă în faţă cu 
clienţii. Le-a crescut atât venitul, cât şi încrederea 
în sine. 

Nu uitaţi: tot ce aveţi de vânzare este timpul 
dumneavoastră. Şi nimeni nu vă va plăti pentru 
timpul pe care-l petreceri şofând între întâlniri. 
Nu contează numărul de ore lucrate zilnic, ci 
volumul de vânzări directe realizate în orele 
acelea. 

Pentru a vă creşte venitul, trebuie să creşteţi 
numărul de minute pe care-l petreceri faţă în faţă 
cu clienţii, reducându-vă timpul de deplasare. 
Lăsaţi legea mediilor să lucreze pentru 
dumneavoastră. În condiţii identice, cu cât veţi 
vedea mai multe persoane, cu atât veţi vinde mai 
mult. 


EXERCIŢII DE ACŢIUNE 

Asumaţi-vă răspunderea completă pentru 
planificarea şi organizarea teritoriului în care 
lucraţi. Luaţi o hartă a zonei şi studiaţi-o cu 
atenţie. 

Impărţiţi harta în patru, bazându-vă pe 
experienţa dumneavoastră în zonă şi pe liniile de 
demarcaţie naturale (de exemplu, străzile). 


Când prospectaţi, stabiliţi-vă ca obiectiv să 
programaţi întâlnirile dintr-o zi sau o jumătate de 
zi într-un sector explicit. 'Telefonaţi-le doar 
persoanelor din cvadrantul respectiv, până vă 
completaţi agenda de întâlniri. După aceea, 
completaţi-vă agenda cu întâlniri care au loc în 
toate celelalte cvadrante. 

Practicaţi cele şapte secrete ale 
succesului vânzărilor 

Faceţi doar niţel mai mult decât media, şi din 
clipa aceea succesul vi se va multiplica 
disproporționat cu efortul investit. 

PAUL J. MEYER 


Succesul în vânzări se bazează pe şapte 
secrete sau principii. Ele sunt practicate zilnic de 
agenţii de vânzări cei mai bine plătiţi. Aplicarea 
regulată a acestor principii vă garantează practic 
avansarea în planul superior al domeniului 
dumneavoastră de activitate. 

Secretul numărul unu al succesului: fiţi 
serios! Luaţi decizia de a nu vă opri până nu 
ajungeţi în vârful domeniului în care lucraţi. 
Decideţi chiar azi să vă alăturaţi celor 10% din 
top. Nimeni şi nimic nu vă poate opri din a fi cel 
mai bun... decât dumneavoastră înşivă. Nu uitaţi = 
pentru a ajunge excepţional este necesar la fel de 
mult timp ca pentru a ajunge mediocru. Timpul 


trece oricum. Sarcina dumneavoastră este să vă 
dedicați atingerii excelenţei, să fiţi tot mai bun cu 
fiecare zi şi să nu vă opriţi până nu ajungeţi în 
vârf. 

Secretul numărul doi al succesului: 
identificați factorul care vă limitează succesul în 
vânzări.  Identificaţi-vă cel mai slab dintre 
talentele care au un rol important şi apoi întocmiţi 
un plan pentru a vi-l dezvolta. Întrebaţi-vă pe 
dumneavoastră înşivă şi pe şeful dumneavoastră: 
„Care talent, dacă l-aş dezvolta şi utiliza în mod 
consecvent şi excelent, ar avea cel mai mare 
impact pozitiv asupra vânzărilor mele?” Indiferent 
care ar fi răspunsul la această întrebare, scrieţi-l 
pe hârtie, stabiliţi un termen limită, întocmiţi un 
plan şi apoi lucraţi zilnic în direcţia atingerii lui. 
Hotărârea aceasta în sine vă poate schimba viaţa. 

Secretul numărul trei al succesului: învârtiţi- 
vă printre persoanele cuvenite. Relaţionaţi cu 
persoane constructive, de succes. Asociaţi-vă cu 
persoane ale căror vieţi au un sens. Şi îndepărtați- 
vă de cele negativiste, critice, plângăreţe. Ele vă 
trag în jos, vă obosesc, vă distrag, vă descurajează 
şi vă conduc inevitabil spre realizări 
neperformante şi eşec. Ţineţi mine: nu puteţi 
zbura alături de vulturi, dacă vă învârtiţi printre 
găini. 

Secretul numărul patru al succesului: 
îngrijiţi-vă cât mai bine sănătatea fizică. Aveţi 
nevoie de niveluri ridicate de energie pentru a 


vinde eficient şi pentru a vă reveni psihic după 
respingeri şi descurajări permanente. Asiguraţi-vă 
că mâncaţi alimentele potrivite, că faceţi 
suficiente exerciții fizice, că vă  odihniţi şi 
destinderi îndeajuns. Decideţi că veţi trăi până la 
minimum optzeci de ani şi începeţi chiar azi să 
faceţi ceea ce trebuie pentru a atinge acest 
obiectiv. 

Secretul numărul cinci al succesului: 
vizualizaţi-vă ca una dintre persoanele de vârf din 
domeniul dumneavoastră de activitate. Imaginaţi- 
vă că toată ziua acţionaţi la nivelul cel mai bun. 
Alimentaţi-vă  subconştientul cu imagini vii, 
incitante, entuziaste ale dumneavoastră ca 
persoană pozitivă, încrezătoare În sine, 
competentă şi în control total asupra tuturor 
părţilor vieţii. Aceste imagini mentale clare vă 
preprogramează şi vă motivează să vindeţi cât mai 
bine în orice situaţie. 

Secretul numărul şase al succesului: 
practicaţi permanent monologul mental pozitiv. 
Controlaţi-vă monologul interior. Comunicaţi-vă 
felul în care doriri să firi, nu felul în care sunteţi 
astăzi. 

De exemplu, repetaţi-vă întruna următoarele 
cuvinte puternice: „Îmi place de persoana mea! 
Sunt cel mai bun! O pot face! îmi iubesc meseria!” 

Spuneţi-vă: „Mă simt fericit! Mă simt 
sănătos! Mă simt grozav!». 

Nu uitaţi că cel puţin 95% din emoţiile 


dumneavoastră sunt determinate în majoritatea 
timpului de monologul interior. Felul în care vă 
simţiţi determină felul în care vă y 7 

comportaţi. Şi felul în care vă comportaţi 
determină nivelul vânzărilor. 

Sarcina dumneavoastră este de a vă încadra 
pe o spirală ascendentă, în care gândiţi şi vă 
vorbiţi pozitiv, pe tot timpul zilei. Gândiţi, mergeţi, 
vorbiţi şi acţionaţi precum cei mai buni indivizi din 
domeniul dumneavoastră de activitate. Când 
procedaţi aşa, succesul va fi inevitabil. 

Secretul numărul şapte al succesului: zilnic, 
întreprindeţi acțiuni pozitive conforme cu 
obiectivele dumneavoastră. Luaţi inițiativa, nu vă 
limitări să reacţionari. 

Prindeţi taurul de coame. Dacă nu sunteţi 
încântat de venitul dumneavoastră, participaţi la 
mai multe întâlniri faţă în faţă cu clienţii. Dacă nu 
sunteţi mulţumit de oricare parte a vieţii 
dumneavoastră, acceptaţi  responsabilitatea şi 
asumaţi-vă răspunderea. 

Toţi agenţii de vânzări de succes sunt intens 
orientaţi spre acţiune. Sunt sub presiune. Işi 
dezvoltă o predilecție spre acţiune. „O fac 
imediat!»>. Au dorinţa impulsivă de a finaliza. 
Menţin un tempo rapid şi acţionează rapid în tot 
ceea ce fac. 

Există şi o parte bună: cu cât vă mişcaţi mai 
repede, cu atât aveţi mai multă energie. Cu cât vă 
mişcaţi mai repede, cu atât vă întâlniți cu mai 


mulţi oameni. Cu cât vă întâlniri cu mai mulţi 
oameni, cu atât dobândiri mai multă experienţă. 
Cu cât dobândiţi mai multă experienţă, cu atât 
vinderi mai mult. Cu cât vă întâlniri cu mai mulţi 
oameni şi vinderi mai mult, cu atât vă vor creşte 
respectul de sine şi încrederea şi cu atât veţi avea 
o părere mai bună despre dumneavoastră. Veţi 
avea mai multă energie. Veţi fi mai fericit şi mult 
mai constructiv. 

Cu cât vă mişcaţi mai repede, cu atât veţi 
obţine într-o mai mare măsură controlul complet 
al întregii vieţi. Practic, aveţi garanţia că veţi fi 
una dintre cele mai bine plătite persoane din 
domeniul dumneavoastră de activitate. 

Sinteză i-am început viaţa cu extrem de 
puţine beneficii sau avantaje. Am prestat activităţi 
necalificate şi mi-am făcut întruna griji despre 
bani. Binecuvântez ziua în care am intrat în 
vânzări. Domeniul vânzărilor mi-a oferit, şi vă 
oferă şi dumneavoastră, toate marile bucurii, 
beneficii şi posibilităţi pe care le poate oferi viaţa. 
Şi, cu cât veţi deveni mai bun în vânzări, cu atât 
veţi deveni mai respectat şi mai important pentru 
compania dumneavoastră, pentru comunitate şi 
lumea în care trăiti. 

Agenţii de vânzări se numără printre 
persoanele cele mai importante din America. 
Pentru supraviețuirea lor, absolut toate companiile 
depind de succesul agenţilor de vânzări. Vânzările 
mari sunt principalul motiv al succesului 


companiilor. Vânzările mici sunt principalul motiv 
al eşecului companiilor. lar dumneavoastră puteţi 
fi şeful. 

In ultimii 30 de ani, am instruit peste 
500.000 de agenţi de vânzări din 23 de ţări. Am 
instruit indivizi care veniseră în Statele Unite fără 
bani, fără prieteni, fără contacte şi, de cele mai 
multe ori, fără să cunoască limba engleză. Ei au 
preluat însă aceste idei, le-au practicat în mod 
repetat şi au ajuns lideri de vânzări în companii 
naţionale majore. 

Legea cauzei şi efectului este legea de fier a 
destinului omenesc. Practic, ea afirmă că puteţi 
face absolut orice a făcut altcineva. Trebuie doar 
să aflaţi ce a întreprins persoana respectivă şi 
după aceea să procedaţi la fel, iarăşi şi iarăşi, 
până deveniți un maestru. 

Nu uitaţi că nimeni nu este nici mai bun şi 
nici mai i» 

inteligent ca dumneavoastră. Cei care se 
descurcă mai bine pur şi simplu au învăţat şi au 
aplicat principiile succesului mai devreme ca 
dumneavoastră. Ei au învăţat cele douăzeci y şi 
una de modalităţi excelente pentru a fi un 
superstar de vânzări şi le practică zilnic. Când veţi 
începe să practicaţi şi dumneavoastră aceste idei, 
veţi vedea aproape imediat rezultatele. Iată-le 
acum, sintetizate: 

1. Dedicaţi-vă atingerii excelenţei: Luaţi 
chiar azi decizia de a deveni unul dintre cei mai 


buni agenți de vânzări din domeniul 
dumneavoastră de activitate, începeţi şi nu vă mai 
opriţi până nu vă atingeţi obiectivul. 

2. Acţionaţi ca şi cum ar fi imposibil să daţi 
greş: Efectuaţi acţiunea de care vă este frică şi 
spaima va dispărea cu certitudine. Decideţi chiar 
azi să vă înfruntaţi temerile legate de eşec şi 
respingere pe care le puteţi reprima şi faceţi 
oricum lucrul de care vă este frică! 

3. Puneţi-vă tot sufletul în vânzare: Dedicaţi- 
vă 100% 

profesiunii de agent de vânzări, companiei, 
produselor, serviciilor şi clienţilor dumneavoastră. 
Puneţi-vă i tot sufletul în muncă. 

4. Poziţionaţi-vă ca un adevărat profesionist: 
Consideraţi-vă a fi un consultant, un consilier, o 
resursă valoroasă pentru clienţii dumneavoastră. 
În toate interacţiunile cu clienţi, comportaţi-vă aşa 
cum ar face-o un consultant. 

5. Pregătiţi-vă atent pentru toate vânzările: 
„Faceţi-vă temele” înainte de a vă întâlni pentru 
prima dată cu un client. Aflaţi tot ce puteţi despre 
el şi afacerea sa, astfel ca să-i puteţi fi de cel mai 
mare ajutor. 

6. Dedicaţi-vă învăţării permanente: învăţaţi 
zilnic ceva nou, care vă poate ajuta să fiţi mai abil 
şi mai eficient în vânzări. Citiţi, ascultați programe 
audio şi urmaţi traininguri suplimentare. 

7. Acceptaţi răspunderea completă pentru 
rezultatele obţinute: Consideraţi-vă preşedintele 


propriei companii de vânzări, fiţi complet 
răspunzător pentru viaţa dumneavoastră şi pentru 
activităţile de vânzare. În loc să căutaţi scuze, 
concentraţi-vă asupra progreselor înregistrate în 
activitatea de vânzări. 

8. Atingeţi excelența în fundamente: învăţaţi 
şi  practicaţi elementele fundamentale ale 
procesului de vânzare. Folosiţi-le de fiecare dată 
în ordinea corespunzătoare. Nu îngăduiți 
niciodată să fiți distras ori să recurgeţi la 
scurtături. 

9. Clădiţi relații pe termen lung: Cu cât 
clientul are o părere mai bună despre 
dumneavoastră ca persoană, cu atât vă va fi mai 
uşor să-i vindeţi ceva. Puneti întrebări de calitate, 
ascultați răspunsurile cu atenţie şi concentraţi-vă 
asupra persoanei înaintea vânzării. 

10. Fiți un specialist în îmbunătățiri 
financiare: 

Căutaţi moduri de a-i demonstra clientului 
potenţial că produsul/serviciul dumneavoastră are 
o rată clară de rentabilitate, că va avea câştig 
financiar prin cumpărarea şi utilizarea lui. 

11. Folosiţi vânzarea educaţională cu toţi 
clienţii: 

Examinaţi cu atenție  produsul/serviciul 
dumneavoastră, pentru a vedea în ce fel îl poate 
ajuta cel mai bine pe client. După aceea, arătaţi-i 
clientului cum poate să obţină cele mai mari 
beneficii şi satisfacţie din ceea ce vindeţi. 


12.  Consolidaţi-vă  megacredibilitatea cu 
fiecare client potenţial: Totul contează! Asiguraţi- 
vă că arătaţi ca un agent de vânzări profesionist şi 
credibil. 

Folosiţi mărturii ale clienţilor satisfăcuţi. 
Clădiţi credibilitate prin tot ceea ce faceţi şi 
spuneţi. 

13. Rezolvaţi eficient obiecțiile: învăţaţi cum 
să i rezolvaţi problemele clientului şi să depăşiţi 
ezitările în discuţia de vânzare. Fiţi pregătit cu 
răspunsuri bine gândite la fiecare întrebare. 

14. Ocupaţi-vă în mod profesionist de preţuri: 
Fiţi mândru de produsul şi de preţurile 
dumneavoastră. Concentraţi-vă pentru a-i arăta 
clientului potenţial că ceea ce vindeţi este valoros 
şi merită fiecare băânuţ pe care-l cereţi. 

15. Învăţaţi cum să finalizaţi o vânzare: 
învăţaţi şi exersaţi tehnici de finalizare bine puse 
la punct. Viitorul aparţine celor care cer 
persoanelor care cer cu îndrăzneală ceea ce 
doresc -, mai ales celor care îi solicită clientului să 
întreprindă o acţiune în privinţa ofertei. 

16. Faceţi să conteze fiecare minut: Timpul 
vă este resursa cea mai prețioasă; tot ce aveţi de 
fapt de vânzare. Lucraţi tot timpul cât lucraţi. Nu 
vă irosiţi timpul cu flecăreli sau cu activităţi de 
valoare redusă. 

17. Aplicaţi peste tot regula 80/20; Pe treceţi 
tot mai mult din timpul dumneavoastră cu cei mai 
valoroşi clienţi potenţiali şi clienţi propriu-zişi. 


Alocaţi-vă timpul în funcţie de valoarea potenţială 
a activităţii - luaţi-vă ca priorităţi primele 20% din 
activităţile pe care le faceţi. 

18. Menţineţi-vă plină pâlnia vânzărilor: 
Munca dumneavoastră contă din trei activităţi 
principale:  prospectarea, prezentarea şi 
valorificarea. Venitul dumneavoastră este 
determinat de calitatea şi frecventa efectuării 
acestor trei sarcini. Concentraţi-vă asupra lor pe 
toată durata zilei. 

19. Stabiliri obiective clare de venit şi 
vânzări:  Decideri exact cât anume doriţi să 
câştigaţi pe oră şi cât anume va trebui să vindeţi 
pentru a câştiga suma respectivă. În timpul zilei 
de muncă nu faceţi niciodată nimic care nu vă 
aduce câştigul orar dorit. 

20. Gestionaţi-vă bine teritoriul: Grupaţi-vă 
întâlnirile, astfel încât să puteţi petrece mai puţin 
timp călătorind şi mai mult timp faţă în faţă cu 
oameni care vă pot cumpăra produsele şi 
serviciile, şi care o vor face. 

21.  Practicaţi cele şapte secrete ale 
succesului vânzărilor:  Menţineri o atitudine 
constructivă şi motivată pe toată durata zilei, 
gândindu-vă permanent la felul în care puteţi 
deveni tot mai bun în domeniile-cheie ce vă 
determină succesul şi venitul. 

Nu uitaţi că nu există limite în privinţa a ceea 
ce puteți reuşi cu timpul şi cu viața 
dumneavoastră, cu excepţia limitelor pe care vi le 


autoimpuneţi. 

Mult noroc! 

Resurse pentru învăţare de la Brian Tracy 
International 

PROGRAMELE PERSONALE DE INSTRUIRE 
ALE LUI BRIAN TRACY 

Chei pentru un salt spectaculos în viaţa 
personală şi profesională 

Focal Point Advanced Coaching and 
Mentoring Program 

Brian Tracy oferă în San Diego un program 
personal de training, adresat întreprinzătorilor de 
succes, liber profesioniştilor şi agenţilor de 
vânzări de top. Participanţii învaţă cum să aplice 
„Focal Point Process” în fiecare segment al vieților 
lor personale şi profesionale. 

Participanţii învaţă un proces pas-cu-pas de 
planificare strategică personală care le permite să 
preia în mod complet controlul asupra timpului şi 
vieţii lor. În decursul programului, participanţii se 
întâlnesc cu Brian Tracy şi cu un alt instructor 
asociat profesionist timp de o zi întreagă, la 
fiecare trei luni. În decursul acestor şedinţe, ei 
învaţă cum să-şi dubleze venitul şi cum să-şi 
dubleze timpul liber. 

Ei identifică ce anume le place să facă cel 
mai mult şi învaţă cum să devină mai buni în 
activităţile lor cele mai profitabile. Învață cum să 
delege, să raţionalizeze, să elimine şi să scape de 
toate sarcinile care nu le procură nici bucurie, nici 


beneficii. Învață cum să-şi identifice talentele 
speciale şi cum să utilizeze efectul de pârghie şi 
concentrarea pentru a avansa spre vârful 
domeniului de activitate. 

Focal Point Personal Telephone Coaching 
Program 

Instructori profesionişti pregătiţi personal de 
Brian Tracy lucrează cu dumneavoastră pas-cu- 
pas pentru a vă ajuta să avansați spre următorul 
nivel de performanţă al carierei. 

Acest program intensiv de douăsprezece 
săptămâni conține exerciții, cursuri audio, 
pregătire prealabilă şi training personalizat. 

Învăţaţi cum să implementaţi Focal Point 
Process în fiecare segment al vieții. Lucrând cu un 
mentor de încredere, veţi înţelege cu claritate cine 
sunteţi, ce doriţi, încotro vă îndreptaţi şi vă veţi 
însuşi modalităţile cele mai rapide de a vă atinge 
toate obiectivele. 

Pentru mai multe informaţii despre 
programele de instruire şi îndrumare oferite de 
Brian Tracy, direct sau telefonic, vizitaţi adresa 
Web www.briantracy.com, telefonaţi la 858 - 81 - 
2977, sau scrieţi la Brian Tracy International, 462 
Stevens Avenue, Suite 202 Solana Beach, CA 
92075. 

Vizitaţi-l pe Brian Tracy la adresa Web www.2 
Isuccesssecrets.com, pentru un exemplar gratuit 
al noului său program audio „The 21 Succes 
Secrets of Self-Made Millionaires». Plătiţi numai 


expedierea şi transportul! De asemenea, căutaţi 
cărţile recente ale lui Brian Tracy, Fat That Frog! 
şi The 100 Absolutely Unbreakable Laws of 
Business Succes în librării sau la adresa Web 
www.briantracy.com. 

BRIAN TRACY 

Conferenţiar autor instructor 

Brian Tracy este unul dintre cei mai populari 
conferenţiari profesionişti din lume. Anual, el 
vorbeşte în faţa a peste 

250.0 de oameni, în cadrul unor conferinţe şi 
seminare, de la cuvântări ocazionale, la sesiuni 
întinse pe durata a trei sau patru zile. 

Subiectele sale includ: 

Conducerea la nivel de vârf în secolul XXI 

Maximizarea rezultatelor personale 

Talente şi strategii avansate pentru vânzări 

Contraatac! pentru agenţi de vânzări şi 
oameni de afaceri 

Pentru mai multe informaţii, vizitaţi adresa 
Web www. Briantracy.com. Înregistraţi-vă pentru 
abonare gratuită la unul sau mai multe dintre 
utilele buletine informative ale lui Brian Tracy 
despre succesul personal („Personal Succes!”), 
managementul timpului („Time Management”) şi 
gestiune financiară („Financial Mastery”). 

Dacă doriţi să-l angajaţi pe Brian în calitate 
de conferenţiar, contactaţi: 

Brian Tracy International 

462 Stevens Avenue, Suite 202 


Solana Beach, CA 92075 

telefon 858481 - 2977 fax 858 - 481 - 2445 
wrww. Briantracy.com 

Vizitaţi adresa Web www.briantracy.com şi 
înregistraţi-vă pentru abonare gratuită la buletinul 
informativ săptămânal al autorului privind 
succesul în vânzări („Sales Succes”)! 

Despre autor 

Brian Tracy este unul dintre cei mai de 
seamă conferenţiari, instructori şi consultanţi din 
lumea contemporană a vânzărilor. Anual, el ţine 
prelegeri în faţa a peste 250.000 de oameni în 
conferinţe publice şi în seminare private, care 
atrag până la 20.000 de participanţi. Brian a 
lecturat în faţa unor audiente uriaşe în toate 
oraşele mari şi mici din Statele 

Unite şi Canada, şi în alte douăzeci şi două 
de ţări. 

Din 1981, când şi-a început activitatea de 
predare şi training, Brian a lucrat cu peste 500 de 
companii. Înainte de a întemeia compania Brian 
Tracy International, el a lucrat în douăzeci şi două 
de domenii diferite, vânzând de toate, de la săpun 
şi brazi pentru Crăciun, până la participaţii în 
investiţii şi afaceri imobiliare. A demarat şi a 


construit i numeroase colective de agenţi de 
vânzări într-o sumedenie de domenii. Brian a creat 
o serie de programe audio şi video pentru training 
în vânzări, care au fost traduse în şaisprezece 
limbi şi sunt utilizate în douăzeci şi trei de ţări. 

Brian predă o abordare directă, practică a 
vânzărilor, bazată pe clădirea de relaţii excelente, 
cuplată cu concentrarea de a-i ajuta pe clienţi să 
capete în mod rapid ceea ce-şi doresc de fapt la un 
cost eficient. El a scris douăzeci şi patru de cărţi şi 
a acordat peste 1.000 de interviuri la radio şi 
televiziune despre subiecte legate de succesul 
personal şi profesional. 

Brian Tracy este preşedintele companiei 
Brian Tracy International, cu sediul în Solana 
Beach, California. Este căsătorit, are patru copii şi 
este foarte activ în comunitatea locală. 


Carieră 


21 DE METODE EXCELENTE 


PRESS 


Cariera. Si caşcaval oferă moduri practice, 
dovedite, simple şi eficiente de a vă ajuta să 
preluaţi controlul carierei şi de a o accelera, 
trecând pe „banda de mare viteză”. 

Autorul de bestselleruri Brian Tracy arată 
cum puteţi folosi secretele şi strategiile utilizate 
de persoanele cel mai bine plătite din toate 
domeniile de activitate pentru a vă maximiza 
atuurile, pentru a vă face mai valoros şi a deveni 
practic indispensabil pentru firma în care lucraţi. 
Strategiile şi ideile expuse vă vor ajuta să atingeţi 
excelența în toate aspectele muncii. Cartea 
aceasta poate sluji nu numai ca îndrumar pentru 
progresul individual, ci şi ca plan de dezvoltare în 
carieră pentru toţi membrii unei organizaţii. 

Veţi învăţa strategii simple şi eficiente 


pentru: 

Identificarea propriilor puncte tari 

Stabilirea unor priorităţi mai bune 

Concentrarea asupra sarcinilor de mare 
valoare 

Dezvoltarea de idei creative pentru 
îmbunătăţirea activităţii 

Sporirea contribuţiei aduse companiei... şi 
altele. 

Carieră şi caşcaval vă va ajuta să vă 
dezvoltați disciplina şi determinarea de care aveţi 
nevoie pentru a face mai multe, pentru a câştiga 
respectul colegilor şi şefilor, pentru a sui rapid 
scara ierarhică şi pentru a găsi mai multă 
satisfacţie şi împlinire în slujbă. 


BRIAN TRACY 
Cum să angajati 
gi să păstraţi 


i 21de metode practica 
şi testata pe care la puteți folosi imediati 


Limita critică a dezvoltării şi a succesului 


oricărei afaceri este dată de abilitatea de a atrage 
şi păstra oamenii de calitate. Totuşi, cei mai mulţi 
manageri nu au primit niciodată o instruire 
oficială în ceea ce priveşte selectarea 
personalului. Şi dacă sunteţi ca majoritatea 
managerilor, probabil că nu aveţi oricum timp 
pentru a urma un curs pe acest subiect, întrucât 
nevoia dumneavoastră de cunoştinţe despre 
personal este presantă şi imediată. 

În cartea de faţă, Brian Tracy apelează la 
peste 20 de ani de instruire a managerilor în arta 
selectării angajaţilor pentru a defini cele mai 
importante şi verificate 21 de principii ale 
recrutării şi păstrării angajaţilor. Într-un singur 
volum concis şi uşor de parcurs, Tracy 
sintetizează informaţiile esenţiale pe care fiecare 
manager trebuie să le cunoască pentru a-i atrage 
pe angajaţii cei mai capabili şi dedicați şi pentru a 
se asigura că ei vor continua să-şi aducă o 
contribuţie însemnată în companie. 

Tracy explică principiul de la baza fiecăreia 
dintre cele 21 de tehnici şi oferă „exerciţii 
practice” care îi permit cititorului să aplice 
imediat metoda şi să constate singur rezultatele. 

Angajati şi păstraţi cei mai buni oameni 
propune paşi eficienţi pe care-i puteţi parcurge 
pentru a găsi, selecta, angaja, orienta, instrui şi 
păstra oamenii cei mai valoroşi pentru domeniul 
dumneavoastră de activitate. 


